xukhdukh.com September 17, 2015 ARTICLE, KAMAL-KUMAR-TATI, কমল-কুমাৰ-তাঁতী, প্ৰৱন্ধ,\nবিংশ শতিকাৰ প্ৰথম তিনিটা দশকত\nঅসমৰ চাহ-বাগিছাসমূহত সংঘটিত চাহ-শ্ৰমিক আন্দোলনসমূহ\nডঃ কমল কুমাৰ তাঁতী\nঐতিহাসিক তথ্য-পাতিসমূহ আৰু তদানীন্তন ব্ৰিটিছ চৰকাৰৰ বিভিন্ন চৰকাৰী নথি-পত্ৰৰ জৰিয়তে এই কথা স্পষ্টভাৱে প্ৰমাণিত হৈছে যে, বিংশ শতিকাৰ প্ৰথম তিনিটা দশকত, অৰ্থাৎ ১৯০০ চনৰপৰা ১৯৩০ চনৰ মাজৰ সময়চোৱাত, ঔপনিৱেশিক অসমৰ চাহ-বাগিছাসমূহত আদিবাসী চাহ-শ্ৰমিকসকলৰ নেতৃত্ত্বত এলানি শ্ৰমিক আন্দোলন সংঘটিত হৈছিল ৷ তদুপৰি, কিছু তথ্য-পাতিয়ে এই কথাও উনুকিয়াই দিয়ে যে – বৃহত্তৰ অসমীয়া জাতি-গঠন প্ৰক্ৰিয়াত এই শ্ৰমিক আন্দোলনসমূহে এক গুৰুত্ত্বপূৰ্ণ অৱদান আগবঢ়াই থৈ গৈছে ৷ পিছে দূৰ্ভাগ্যবশত: বিভিন্ন কাৰণত ঔপনিৱেশিক অসম আৰু বৃহত্তৰ অসমীয়া জাতিৰ ‘জাতীয় ইতিহাস’ত এই আন্দোলনসমূহে কোনোকালেই যথাযোগ্য গুৰুত্ত্ব পোৱা নাই ৷ সেইবাবেই ঔপনিৱেশিক অসমৰ ইতিহাসৰ কিছু গুৰুত্ত্বপূৰ্ণ কথা এই লেখাটোৰ জৰিয়তে আলোকপাত কৰিব বিচৰা হৈছে ৷\nপ্ৰকৃতপক্ষে ঔপনিৱেশিক-সাম্ৰাজ্যবাদী ব্ৰিটিছ ব্যৱসায়িক শক্তিসমূহৰ সৈতে অসমৰ চাহপাত-কেন্দ্ৰিক ব্যৱসায়িক সম্পৰ্ক স্থাপন হয় ১৮৩৯ চনৰ ১০ জানুৱাৰীৰ দিনা – কিয়নো সেইদিনাই পোনপ্ৰথমবাৰৰ বাবে লণ্ডনত ‘Assam Tea’ অৰ্থাৎ অসমৰ চাহ-পাতৰ নিলাম কৰা হয় ৷ উল্লেখযোগ্য যে, কৃষিভিত্তিক এই জঁটিল ব্যৱসায়িক সম্পৰ্কসমূহৰ পাতনি মেলে স্কটলেণ্ডৰ ব্যৱসায়ী ৰবাৰ্ট ব্ৰুছে ৷ ১৮২৩ চনত ভাৰতৱৰ্ষলৈ অহা ৰবাৰ্ট ব্ৰুছৰ মূল উদ্দেশ্য আছিল – অসমৰ এটা খিলঞ্জীয়া জনজাতি চিংফৌসকলৰ মূল ব্যক্তি বিচা গামক সাক্ষাৎ কৰাৰ লগতে চিংফৌসকলে খেতি কৰা চাহ-পাতৰ কেইবাটাও প্ৰজাতিৰ বিষয়ে জ্ঞান আহৰণ কৰি, পৰ্যায়ক্ৰমে সেইবোৰৰ খেতি-বাতি আৰম্ভ কৰা ৷ ১৮২৪ চনত হঠাতে ৰবাৰ্ট ব্ৰুছৰ মৃত্যু হয় ৷ মৃত্যুৰ আগে আগে তেওঁ নিজ ভাতৃ চাৰ্লছ আলেকজেণ্ডাৰ ব্ৰুছক চিংফৌসকলৰপৰা চাহপাত সম্পৰ্কে তেওঁ অৰ্জন কৰা জ্ঞানখিনি বিশদভাৱে অৱগত কৰি থৈ যায় আৰু লগতে এইবুলিও কৈ থৈ যায় যে – কেৱলমাত্ৰ অসমতেই এনে প্ৰজাতিৰ চাহপাতৰ ব্যৱসায়িক খেতি সম্ভৱপৰ ৷ ইয়াৰ প্ৰায় এটা দশকৰ পিছতহে ব্ৰিটিছ চৰকাৰে চীনদেশৰ সলনি অসমত চাহ-খেতি ব্যৱসায়িকভাৱে আৰম্ভ কৰাৰ বাবে চিন্তা-চৰ্চা কেন্দ্ৰীভূত কৰিবলৈ সিদ্ধান্ত লয় ৷\nস্থানান্তৰত মই ইতিমধ্যেই মত প্ৰকাশ কৰিছোঁ যে, সামন্ততন্ত্ৰ-ৰাজতন্ত্ৰৰ বিনাশ ঘটাই অসমত প্ৰকৃত অৰ্থৰ ঔপনিৱেশিকতা আৰু সাম্ৰাজ্যবাদৰ সূচনা কৰা হয় - অসমত নতুনকৈ গঢ় লৈ উঠা চাহ-বাগিছাবোৰত কাম কৰোৱাবলৈ তদানীন্তন ভাৰতৱৰ্ষৰ বিভিন্ন প্ৰদেশৰ পৰা আদিবাসী লোকসকলৰ ‘বলপূৰ্বক প্ৰব্ৰজন’ৰ (Forced Migration) জৰিয়তে ৷ এই সমগ্ৰ প্ৰক্ৰিয়াটোৰ সূচনা হয় ‘শ্ৰমিক আৰু শ্ৰম’ৰ ‘বলপূৰ্বক স্থানান্তৰিতকৰণ’ৰ (Forced Displacement of Labour and Labourer) জৰিয়তে ৷\nব্ৰিটিছ সাম্ৰাজ্যবাদী চৰকাৰ আৰু বিদেশী ঔপনিৱেশিক পূঁজিপতি মহলে ভাৰতৱৰ্ষৰ বিভিন্ন আদিবাসী-অধ্যুষিত অঞ্চলসমূহৰপৰা ‘আড়কাঠিয়া চালান’ আৰু ‘চৰ্দাৰী ব্যৱস্থা’ৰ জৰিয়তে মূলত: আদিবাসী লোকসকলক অসমৰ চাহ বাগিছাসমূহত কাম কৰোৱাবলৈ ‘বলপূৰ্বক প্ৰব্ৰজন’ কৰোৱাইছিল৷ ঐতিহাসিক তথ্য-পাতিসমূহে এই কথা প্ৰমাণিত কৰিছে যে এই প্ৰব্ৰজন আৰম্ভ হৈছিল ১৮৫৮-৫৯ চনত ৷\n১৮৬৩ চনত ব্ৰিটিছ চৰকাৰে প্ৰথমখন ‘শ্ৰমিক আইন’ ব্ৰিটিছ সংসদত গৃহীত কৰে, যাৰ জৰিয়তে বলপূৰ্বক প্ৰব্ৰজনৰ এই প্ৰক্ৰিয়াটো সুচল কৰি তোলা হয়৷ এই আইনযোগে ভাৰতৱৰ্ষৰ বিভিন্ন প্ৰদেশৰপৰা শ্ৰমিক আমদানি কৰাৰ বাবে ‘আড়কাঠী’-সকলক (লাইচেন্সপ্ৰাপ্ত নিয়োগকৰ্ত্তা) প্ৰয়োজনীয় অনুমতি প্ৰদান কৰা হয় ৷ পুনৰ ১৮৭০ চনত এই আইনখনৰ সংশোধনী ঘটাই শ্ৰমিক আমদানিৰ প্ৰক্ৰিয়াটো আৰু অধিক সুচল কৰি তুলিবলৈ ‘চৰ্দাৰী ব্যৱস্থা’কো প্ৰয়োজনীয় অনুমতি দিয়া হয় ৷\nভাৰতৰ বিশিষ্ট সমাজ-বিজ্ঞানী ৰাণাপ্ৰতাপ বেহেলে তেওঁৰ কেইবাখনো বিখ্যাত গৱেষণা-পত্ৰত এই ‘বলপূৰ্বক প্ৰব্ৰজন’ৰ বিষয়ে বিশদভাৱে আলোচনা কৰিছে ৷ ‘Coolies, Recruiters and Planters: Migration of Indian Labour to the Southeast Asian and Assam Plantations during Colonial Rule’-শীৰ্ষক এখন বিখ্যাত গৱেষণাপত্ৰত তেওঁ উল্লেখ কৰামতে, ১৮৭৩-১৯৩২ চনৰ ‘Assam Labour Reports’ আৰু ১৯৩৪-১৯৪৭ চনৰ ‘Reports on Emigrant Labour’ অনুসৰি, ১৮৭৩-১৯৪৭ চনৰ সময়চোৱাত অসমলৈ বলপূৰ্বকভাৱে আমদানিকৃত আদিবাসী শ্ৰমিকৰ সৰ্বমুঠ সংখ্যা হৈছিলগৈ ৩২,৭২,৮০০ জন (প্ৰায় ৩৩ লাখ)৷ অৰ্থাৎ ভাৰতৱৰ্ষই স্বাধীনতা লাভ কৰাৰ মূহুৰ্ত্তত অসমৰ চাহ-বাগিছাসমূহত প্ৰায় ৩৩ লাখ আদিবাসী-চাহ শ্ৰমিক কৰ্মৰত আছিল ৷\nউল্লেখযোগ্য যে, এই চৰকাৰী পৰিসংখ্যাবোৰত কেৱল চৰকাৰীভাৱে আমদানিকৃত শ্ৰমিকৰ এক সাধাৰণ পৰিসংখ্যাহে উল্লেখ কৰা হৈছিল ৷ বেচৰকাৰীভাৱেও, সেই সময়চোৱাত বহু আদিবাসী লোক স্ৱতন্তৰীয়াভাৱে আৰু নিজৰ পৰিয়াল-পৰিজনৰ (যিসকলে পূৰ্বতেই অসমলৈ আমদানিকৃত) সংশ্ৰৱত থাকি কাম কৰিবলৈ অথবা অন্য কাৰণত অসমলৈ গুছি আহে ৷ গতিকে ১৯৪৭ চনত, অসমলৈ বলপূৰ্বকভাৱেই হওক অথবা নিজ ইচ্ছাতেই হওক, অসমলৈ প্ৰব্ৰজন কৰা আদিবাসী লোকৰ মুঠ সংখ্যা ৪০-৪৫ লাখৰ কম নিশ্চয় নাছিল ৷\nভাৰতৱৰ্ষই স্বাধীনতা লাভ কৰাৰ পিছতেই অসমলৈ আদিবাসী চাহ-শ্ৰমিকৰ এনে প্ৰব্ৰজন একেবাৰেই কমি যায় আৰু ১৯৫০-ৰ দশকৰ শেষভাগলৈ আদিবাসী শ্ৰমিকৰ বলপূৰ্বক আমদানি সম্পূৰ্ণৰূপে বন্ধ হৈ যায় ৷ উল্লেখযোগ্য যে, এইসকল আদিবাসী লোক পিছলৈ আৰু কেতিয়াও নিজৰ মূল ঠাইলৈ ঘূৰি নগ’ল ৷ অসমকেই নিজৰ ‘একমাত্ৰ বাসভূমি’ অথবা ‘দেছ’(দেশ) বুলি সাৱটি লৈ, অসমীয়া ভাষাকে নিজৰ মূখৰ মাত বুলি ধৰি লৈ এইসকল লোকে পৰৱৰ্ত্তী সময়চোৱাত অসমৰ বৃহত্তৰ জাতি-গঠন প্ৰক্ৰিয়াত এক অভূতপূৰ্ব অৱদান আগবঢ়ালে ৷\nসম্ভৱত: এই কথাটো বহু আগতীয়াকৈ নিজস্ব দূৰদৃষ্টিৰে অনুধাৱন কৰিব পাৰিছিল কাৰণেই চাগৈ, উনবিংশ শতিকাৰ দ্বিতীয়টো ভাগত সেই সময়ত নতুনকৈ গঢ় লোৱা অসমীয়া মধ্যবিত্তসকলৰ একাংশই আদিবাসী শ্ৰমিকসকলৰ এই বলপূৰ্বক প্ৰব্ৰজনৰ প্ৰতি সমৰ্থন আগবঢ়াইছিল ৷ আনন্দৰাম ঢেকীয়াল ফুকন, গুণাভিৰাম বৰুৱা আদিকে ধৰি বহুকেইজন বিশিষ্ট অসমীয়া লোকে এই সম্পৰ্কে সহমত প্ৰকাশ কৰাৰ লগতে এই কথাটোত পতিয়ন গৈছিল যে, এনেবোৰ প্ৰব্ৰজন অবিহনে অসমৰ অৰ্থনৈতিক প্ৰগতি সম্ভৱপৰ নহ’ব আৰু সেয়ে তেওঁলোকে ব্ৰিটিছ চৰকাৰক অনুৰোধ জনাইছিল - যাতে অসমলৈ এনে প্ৰব্ৰজন অব্যাহত ৰখা হয় ৷\nকিন্ত্ত ইয়াৰ বিপৰীতে গৈ তদানীন্তন চিফ কমিছনাৰ হেনৰী হপকিন্সনে মত প্ৰকাশ কৰিছিল যে, অসমলৈ আদিবাসী চাহ-শ্ৰমিকসকলৰ প্ৰব্ৰজনক উৎসাহিত কৰি থকাটো উচিত নহ’ব - কিয়নো দিনে দিনে বৃদ্ধি পাই গৈ থকা জনসংখ্যাৰ বাবে প্ৰয়োজনীয় যথেষ্ট পৰিমাণৰ খাদ্যশস্য অসমত উৎপাদিত নহয় অথবা সেই বৃহৎ পৰিমাণৰ খাদ্যশস্য উৎপাদন কৰিব পৰাকৈ অসমৰ তদানীন্তন জনসমষ্টি সক্ষম নহয় ৷ সেয়েহে আদিবাসীসকলৰ পৰিৱৰ্ত্তে, অসমৰ পতিত মাটিসমূহত বিভিন্ন ধৰণৰ খাদ্যশস্যৰ খেতি-বাতি কৰিবলৈ কোনো পৰম্পৰাগত কৃষক সম্প্ৰদায়কহে অসমলৈ প্ৰব্ৰজন কৰোৱাব লাগে ৷ এনেবোৰ কাৰণতেই প্ৰকৃততে ব্ৰিটিছ চৰকাৰৰ প্ৰত্যক্ষ উদ্যোগত অসমলৈ পূৰ্ববংগীয় কৃষক সমাজ, বিশেষকৈ মৈমনসিঙীয়া মুছলমান কৃষক ৰাইজৰ প্ৰব্ৰজনে পাতনি মেলিছিল ৷\n১৯০০-১৯৩০ চনৰ সময়চোৱাত অসমৰ চাহ-বাগিছাসমূহত আদিবাসী চাহ-শ্ৰমিকসকলৰ নেতৃত্ত্বত সংঘটিত হোৱা শ্ৰমিক আন্দোলনসমূহৰ সম্পৰ্কে কিছু কথা এই লেখাৰ জৰিয়তে আলোকপাত কৰিব বিচৰা হৈছে ৷ ‘Forms of Labour Protest in Assam Valley Tea Plantations, 1900-1930’-শীৰ্ষক গৱেষণাপত্ৰখনত বিশিষ্ট সমাজ-বিজ্ঞানী ৰাণাপ্ৰতাপ বেহেলে এই বিষয়ে আলোচনা আগবঢ়াইছে ৷\nব্ৰিটিছ চৰকাৰ সমন্বিতে বিদেশী ঔপনিৱেশিক পূঁজিপতি মহলৰ এনেবোৰ সাম্ৰাজ্যবাদী চক্ৰান্তৰ বিষয়ে চাহ-শ্ৰমিকসকলে অলপকৈ হ’লেও বুজিব পাৰিছিল আৰু পাৰ্যমানে বিভিন্ন ধৰণেৰে ইয়াৰ প্ৰতিবাদ কৰিবলৈ আৰম্ভ কৰিছিল৷ এনেবোৰ প্ৰতিবাদ আৰম্ভ হৈছিল ব্যক্তিগত স্তৰত; আৰু ক্ৰমান্বয়ে এনে ব্যক্তিগত স্তৰৰ প্ৰতিবাদসমূহ সংঘবদ্ধ হৈ এক সমূহীয়া প্ৰতিবাদৰ ৰূপ ল’বলৈ আৰম্ভ কৰিছিল৷\n১৯০৬ চনৰ ‘Report of the Assam Labour Enquiry Committee’-শীৰ্ষক প্ৰতিবেদনখনৰ মতে, অসমৰ চাহ-বাগিছাসমূহত সংঘটিত হৈ থকা বিভিন্ন সংঘৰ্ষ-প্ৰতিবাদবোৰৰ প্ৰতি ১৯০৩ চনত ব্ৰিটিছ চৰকাৰৰ মনোযোগ আকৰ্ষিত হয় ৷ চাহ-বাগিছাসমূহৰ মালিকপক্ষ আৰু চাহ-শ্ৰমিকসকলৰ মাজত থকা সম্পৰ্কবোৰৰ কিমান দূৰলৈকে অৱনতি ঘটিছে, সেই সম্পৰ্কে ততালিকে প্ৰতিবেদন দাখিল কৰিবলৈ ব্ৰিটিছ চৰকাৰে স্থানীয় প্ৰশাসনসমূহক নিৰ্দেশ দিয়ে৷ তাৰ পৰিপ্ৰেক্ষিততে অসম প্ৰশাসনে ব্ৰিটিছ আই.চি.এছ বিষয়া জে.চি.আৰবাথনটক নিযুক্ত কৰি দুৱাৰছ অঞ্চল, মাদ্ৰাজ আৰু ছিলনৰ (শ্ৰীলংকা) চাহ-বাগিছাসমূহৰ সৈতে অসমৰ চাহ-বাগিছাসমূহত প্ৰচলিত হৈ থকা নীতি-নিয়ম আৰু তদানীন্তন অৱস্থাৰ ওপৰত প্ৰতিবেদন দাখিল কৰিবলৈ নিৰ্দেশ দিয়ে ৷\nপ্ৰথম বিশ্বযুদ্ধৰ পৰৱৰ্ত্তী সময়চোৱাত অসমৰ চাহ-বাগিছাসমূহত শ্ৰমিকসকলৰ এনেবোৰ প্ৰতিবাদে স্পষ্টভাৱে ৰাজনৈতিক আৰু সংঘবদ্ধ ৰূপ ল’বলৈ আৰম্ভ কৰে ৷ চাহ-শ্ৰমিকসকল ইতিমধ্যেই নিজস্ব মৌলিক অধিকাৰসমূহ সম্পৰ্কে অধিক সচেতন হৈ উঠিছিল আৰু এই অধিকাৰসমূহ পূৰণৰ বাবে বিভিন্ন দাবী-সম্ৱলিত আন্দোলন গঢ়ি তুলিবলৈ আৰম্ভ কৰিছিল ৷ চাহ-বাগিছাসমূহত সঘনাই ধৰ্মধট হ’বলৈ লৈছিল; চাহ-বাগিছাসমূহত লক-আউট হ’বলৈ ধৰে ৷ দিনে দিনে চাহ-শ্ৰমিকসকলৰ এই আন্দোলনসমূহ তীব্ৰতৰ হোৱাৰ লগতে বহু সময়ত হিংসাত্মকো হৈ উঠিছিল ৷ অবৰ্ণনীয় দৰিদ্ৰতা, শোষণ-নিপীড়ণ, চাহ-বাগিছাৰ দৈনন্দিন কাম-কাজত হোৱা তীব্ৰ মানসিক-শাৰীৰিক কষ্ট আৰু লগতে ঔপনিৱেশিক শাসনে কোঙা কৰি পেলোৱা চাহ-শ্ৰমিকসকলৰ আন্দোলনে এনে ৰূপ লোৱাত কোনো অস্বাভাৱিকতা নাছিল ৷ ৰাণাপ্ৰতাপ বেহেলৰ মতে – ‘চাহ-শ্ৰমিকসকলৰ আন্দোলনসমূহৰ এটা গুৰুত্ত্বপূৰ্ণ দিশ আছিল - এইসমূহৰ স্বত:স্ফূৰ্ততা আৰু কঠোৰ শাৰীৰিক-মানসিক কষ্টৰ বিৰুদ্ধে তেওঁলোকৰ হিংসাত্মক প্ৰকাশ’ ৷ চৰকাৰী প্ৰতিবেদনসমূহতো চাহ-শ্ৰমিকসকলৰ প্ৰতিবাদ-আন্দোলনৰ ঘটনাসমূহক সাধাৰণতে ‘হিংসাত্মক ঘটনা’, ‘বে-আইনী সমাবেশ’, ‘সংঘৰ্ষ-দাঙ্গা’, ‘ভাবুকি দিয়া’ আৰু ‘মাৰপিটৰ ঘটনা’ আদি বুলিয়েই উল্লেখ কৰা হৈছিল ৷\n১৯০৪ চনৰপৰা ১৯১৬ চনৰ মাজৰ সময়চোৱাত অসমৰ চাহ-বাগিছাসমূহত গঢ় লৈ উঠা এক বিশেষ বিদ্ৰোহৰ বিষয়ে কিছু কথা এই লেখাটোৰ জৰিয়তে আলোকপাত কৰিব বিচৰা হৈছে – যাক মই ‘হাট-বিৰোধী বিদ্ৰোহ’ বুলি অভিহিত কৰিব বিচাৰিছোঁ ৷\nসমাজ-বিজ্ঞানী ডঃ সঞ্জয় বৰবৰাই তেওঁৰ ‘Struggles in the Tea Plantations of Assam: Then and Now’-শীৰ্ষক এটা গৱেষণামূলক প্ৰবন্ধত বিংশ শতিকাৰ প্ৰথম তিনিটা দশকত অসমৰ চাহ-বাগিছাসমূহত সংঘটিত হোৱা প্ৰতিবাদী আন্দোলনসমূহ আৰু ব্ৰিটিছ ঔপনিৱেশিকতাবাদী-সাম্ৰাজ্যবাদী শক্তিসমূহৰ সৈতে অসমৰ আদিবাসী চাহ-শ্ৰমিকসকলৰ সংঘাতৰ বিষয়ে কিছু কথা আলোচনা কৰিছে ৷ তেওঁ মত প্ৰকাশ কৰিছে যে, তদানীন্তন অসমৰ চাহ-বাগিছাসমূহ আৰু ইয়াৰ সমীপৱৰ্ত্তী অঞ্চলসমূহত গঢ় লৈ উঠা শ্ৰমিক আন্দোলনসমূক বুজি পাবলৈ হ’লে আমি ইয়াৰ দুটা গুৰুত্ত্বপূৰ্ণ দিশ ভালকৈ চালিজাৰি চাব লাগিব৷\nপ্ৰথমটো হৈছে, ভাৰতৱৰ্ষকে ধৰি এছিয়া মহাদেশৰ বিভিন্ন অঞ্চলত গঢ় লৈ উঠা সাম্ৰাজ্যবাদ-বিৰোধী আন্দোলনসমূহ ৷ তদানীন্তন অসমৰ সাম্ৰাজ্যবাদ-বিৰোধী আন্দোলনৰ প্ৰধান নেতৃবৃন্দ আছিল ভাৰতীয় জাতীয় কংগ্ৰেছ আৰু সেই সময়চোৱাত অসমত ভূমুকি মৰা বাওঁপন্থী শক্তিসমূহ ৷ দ্বিতীয়টো দিশ হৈছে, জাতি-ধৰ্ম-বৰ্ণ-নিৰ্বিশেষে, সাংস্কৃতিক সীমা অতিক্ৰমি অসমৰ থলুৱা-খিলঞ্জীয়া কৃষকসমাজ আৰু আদিবাসী চাহ-শ্ৰমিকসকলৰ মাজত গঢ় লৈ উঠা গোষ্ঠীগত সহযোগিতা, যাক ডঃ বৰবৰাই Strategic Alliance বুলি আখ্যা দিছে ৷ ডঃ সঞ্জয় বৰবৰাৰ এই যুক্তিটোৰ প্ৰসংগ টানি আমি এই কথা উনুকিয়াই দিব খোঁজো যে, সেই সময়চোৱাত অসমৰ চাহ-বাগিছাসমূহত সংঘটিত এই শ্ৰমিক-কৃষক আন্দোলনসমূহৰ মাজেদিয়েই প্ৰকৃততে বৃহত্তৰ অসমীয়া জাতি-গঠন প্ৰক্ৰিয়াই পাতনি মেলে ৷\nঅসমৰ আদিবাসী বুদ্ধিজীৱী উইলফ্ৰে’ড তপ্নই তেওঁৰ ‘Struggles of Adivasis of Assam’–শীৰ্ষক এটা প্ৰবন্ধটোত ১৯০৪ চনৰপৰা ১৯১৬ চনৰ ভিতৰত সংঘটিত ‘হাট-বিৰোধী বিদ্ৰোহ’ আৰু এই বিদ্ৰোহৰ নেতা ‘খ্ৰীষ্ট’ছন মুণ্ডা’ৰ বিষয়ে বহুখিনি গুৰুত্ত্বপূৰ্ণ কথা উল্লেখ কৰিছে ৷\nতদুপৰি, বিশিষ্ট সমাজ-তাত্ত্বিকদ্বয় চেবাষ্টিয়ান কাৰ’টেম্প্ৰেল আৰু বি. দত্ত ৰয়ৰদ্বাৰা সম্পাদিত ‘Tea Garden Labourers of North East India’ (১৯৯০)-শীৰ্ষক বিখ্যাত গ্ৰন্থখনত সন্নিবিষ্ট হোৱা বিশিষ্ট সমাজ-বিজ্ঞানী ৰামকৃষ্ণ চট্টোপাধ্যায়ৰ ‘Christian Missionaries and Labour Migration to Assam Tea Gardens in Colonial Times’ (Occasional Paper No. 80, Centre for Studies in Social Sciences, Calcutta, 1986)’-শীৰ্ষক প্ৰবন্ধটোৰ মতে, ১৯২১ চনত ব্ৰিটিছ চৰকাৰে গঠন কৰি দিয়া ‘Labour Enquiry Committee’-ক দাখিল কৰা ‘Labour Enquiry Report’-তো তদানীন্তন দৰং জিলাৰ ডেপুটী কমিছনাৰজনে খ্ৰীষ্ট’ছন মুণ্ডাৰ বিষয়ে বহুখিনি গুৰুত্ত্বপূৰ্ণ উল্লেখ কৰি থৈ গৈছে ৷\nতদানীন্তন ব্ৰিটিছ চৰকাৰৰ আভ্যন্তৰীণ প্ৰতিবেদনমতে, খ্ৰীষ্ট’ছন মুণ্ডাই ১৯০৪ চনৰপৰা ১৯১৬ চনৰ ভিতৰত অসমৰ আদিবাসী চাহ-শ্ৰমিক আৰু স্থানীয় অসমীয়া কৃষক-ৰাইজক সংগঠিত কৰি ব্ৰিটিছ চৰকাৰৰ বিৰুদ্ধে বিদ্ৰোহ ঘোষণা কৰিছিল ৷ ১৯২১ চনৰ ‘Labour Enquiry Report’-ত উল্লেখ থকা মতে, খ্ৰীষ্ট’ছন মুণ্ডা আছিল তদানীন্তন দৰং জিলাৰ ফুলবাৰী চাহ-বাগিছাত থকা গীৰ্জাৰ পেষ্টৰ ৷ ১৮৮৯-১৯০০ চনৰ সময়চোৱাত ভাৰতৱৰ্ষৰ মহান আদিবাসী বিদ্ৰোহী নেতা বিৰছা মুণ্ডাৰ নেতৃত্ত্বত ‘উলগুলান’ বা ‘মুণ্ডা বিদ্ৰোহ’ সংঘটিত হৈ থকাৰ সময়তে তেওঁ (বৰ্ত্তমানৰ ঝাৰখণ্ডৰ) খুন্তি অঞ্চলত থকা নিজৰ পূৰ্বপুৰুষৰ ঘৰলৈ যায় ৷\nবিৰছা মুণ্ডাৰ ব্যক্তিত্ত্ব আৰু তেওঁৰ নেতৃত্ত্বত হৈ থকা ‘উলগুলানে’ খ্ৰীষ্ট’ছনক সাংঘাটিকভাৱে প্ৰভাৱিত কৰে ৷ কিছুদিনৰ পিছত ফুলবাৰী চাহ-বাগিছালৈ ঘূৰি আহিয়েই তেওঁ আদিবাসী চাহ-শ্ৰমিক আৰু স্থানীয় অসমীয়া কৃষক-ৰাইজক ব্ৰিটিছ চাহ-মালিকসকলৰ বিৰুদ্ধে সংগঠিত কৰিবলৈ আৰম্ভ কৰে ৷ লগতে তেওঁৰ নেতৃত্ত্বত আদিবাসী চাহ-শ্ৰমিকসকলে বিৰছা মুণ্ডাৰ ‘উলগুলান’ৰ বাবেও দান-বৰঙনি সংগ্ৰহ কৰিবলৈ লয় আৰু কেইবাবাৰো সেই দান-বৰঙনি তেওঁলোকে ছোটানাগপুৰলৈ পঠিয়াই দিয়ে ৷\nতেনে সময়তে ব্ৰিটিছ চৰকাৰে অসমৰ বিভিন্ন ঠাইত কিছুমান ‘হাট’ বা ‘গাঁৱলীয়া বজাৰ’ আৰম্ভ কৰে – যিবোৰক অৰ্থনৈতিক বিনিময়ৰ কেন্দ্ৰৰূপে গঢ়ি তোলা হয় ৷ সেই হাটবোৰতে ‘গোলা’ নামেৰে কিছুমান দোকানো আৰম্ভ হয়, যিবোৰৰ কাম আছিল - বয়-বস্ত্ত বেচা-কিনা কৰা আৰু দূখীয়া-অভাৱী মানুহক সূতত ধন ধাৰলৈ দিয়া ৷ ধন ধাৰে দিয়া এই লোকসকল পিছে স্থানীয় লোক নাছিল ৷ এওঁলোকৰ মূল উদ্দেশ্য আছিল - গাঁৱলীয়া, নিৰক্ষৰ কৃষক-শ্ৰমিক আৰু চাহ-শ্ৰমিকসকলক ঠগি তেওঁলোকক শোষণ কৰা ৷ ব্ৰিটিছ চৰকাৰেও নিজস্ব ঔপনিৱেশিক স্বাৰ্থ পূৰণৰ অৰ্থে ধন ধাৰে দিয়া এইসকল মহাজন-জাতীয় লোকক পোনপটীয়াকৈ উৎসাহিত কৰিবলৈ লৈছিল ৷ এনেদৰেই আদিবাসী চাহ-শ্ৰমিকসকলৰ লগতে থলুৱা অসমীয়া কৃষক-ৰাইজক শোষণ-নিপীড়ণ কৰাৰ বাবে আৰু এটা পথ মুকলি কৰা হৈছিল ৷\nখ্ৰীষ্ট’ছন মুণ্ডাকে ধৰি আন আন কিছু লোকে এই কথাটো ফটফটীয়াকৈ বুজিব পাৰিছিল আৰু এয়া যে সাম্ৰাজ্যবাদী ব্ৰিটিছ চৰকাৰ আৰু ব্ৰিটিছ চাহ-মালিকসকলৰে আন এক চক্ৰান্ত, সেই কথা উপলব্ধি কৰিব পাৰি এনে ‘হাট’-সমূহ আৰু লগতে ব্ৰিটিছ চৰকাৰৰ বিৰু্দ্ধে তেওঁলোকে বিদ্ৰোহ ঘোষণা কৰিলে ৷\nখ্ৰীষ্ট’ছন মুণ্ডা আৰু তেওঁৰ বন্ধু-বান্ধৱসকলে স্থানীয় থলুৱা-খিলঞ্জীয়া অসমীয়া কৃষকসকলৰ সহযোগত, ফুলবাৰী চাহ-বাগিছা আৰু ইয়াৰ ওচৰ-পাঁজৰৰ চাহ-বাগিছাসমূহৰ সমীপত থকা ‘হাট’-সমূহ আৰু সেইসমূহত থকা ‘গোলা’-বোৰত আক্ৰমণ কৰিবলৈ আৰম্ভ কৰিলে ৷ তেওঁলোকে হাটসমূহ আক্ৰমণ কৰি ধ্বংস কৰিবলৈ ধৰিলে, গোলাসমূহ লুট কৰাৰ লগতে এই গোলাবোৰ জ্বলাই দিবলৈ আৰম্ভ কৰিলে ৷\nতাৎপৰ্যপূৰ্ণভাৱে, খ্ৰীষ্ট’ছন মুণ্ডাৰ নেতৃত্ত্বত চলা এই ‘হাট-বিৰোধী বিদ্ৰোহ’ত আদিবাসী চাহ-শ্ৰমিকসকলৰ লগতে স্থানীয় থলুৱা-খিলঞ্জীয়া অসমীয়া কৃষকসকলেও পূৰ্ণ সহযোগ আগবঢ়াই এই বিদ্ৰোহত নামি পৰিছিল ৷ এই বিদ্ৰোহীসকল ক্ৰমান্বয়ে সোণাজুলি চাহ বাগিছা, কাঠনি চাহ-বাগিছা, হেলেম, কছাৰীগাওঁ আদি অঞ্চলসমূহতো বিয়পি পৰিছিল আৰু সেই অঞ্চলসমূহত থকা হাটসমূহ আক্ৰমণ কৰা আৰম্ভ কৰিছিল আৰু গোলাসমূহ ধ্বংস কৰিবলৈ লৈছিল ৷\nখ্ৰীষ্ট’ছন মুণ্ডাই এই বিদ্ৰোহক ক্ৰমান্বয়ে বিস্তৃত ৰূপত লৈ যাব বিচাৰিছিল ৷ সেয়েহে লাহে লাহে তেওঁ এই বিদ্ৰোহৰ মূল লক্ষ্য কৰি লয় ব্ৰিটিছ চাহ-মালিকসকল আৰু ব্ৰিটিছ চৰকাৰক ৷ ক্ৰমান্বয়ে এই বিদ্ৰোহৰ তীব্ৰতা বাঢ়ি অহা দেখি ব্ৰিটিছ চৰকাৰ শংকিত হ’বলৈ ধৰে আৰু খ্ৰীষ্ট’ছন মুণ্ডাৰ বিৰুদ্ধে বিভিন্ন ধৰণৰ গোচৰ জাপি দি তেওঁৰ সন্ধানত পুলিচী অভিযান তীব্ৰতৰ কৰি তোলে ৷ ইতিমধ্যেই এই বিদ্ৰোহ তুংগত উঠিছিল আৰু ইয়াৰে অনুপ্ৰৰণাত লাহে লাহে আদিবাসী চাহ-শ্ৰমিকসকলে অসমৰ বিভিন্ন অঞ্চলত হাট-সমূহ আক্ৰমণ কৰিবলৈ আৰম্ভ কৰিছিল ৷\nপুলিচী অভিযানৰ তীব্ৰতাত এদিন খ্ৰীষ্ট’ছন মুণ্ডা গ্ৰেপ্তাৰ হয় আৰু বিনা বিচাৰে তেওঁক ১৯১৬ চনৰ কোনোবা এটা দিনত ফুলবাৰী চাহ-বাগিছাৰ মুকলি স্থানত ৰাজহুৱাকৈ ফাঁচীকাঠত ওলমাই দিয়া হয় ৷ এনেদৰেই এটা বিদ্ৰোহী সত্তাৰ অকাল সামৰণি ঘটে ৷\nখ্ৰীষ্ট’ছন মুণ্ডাক ফাঁচী দিয়াৰ পিছতো পিছে ‘হাট-বিৰোধী বিদ্ৰোহ’ৰ সামৰণি পৰা নাছিল, বৰং এই বিদ্ৰোহৰ তীব্ৰতা দিনক দিনে বৃদ্ধিহে পাইছিল ৷ খ্ৰীষ্ট’ছন মুণ্ডাৰ ফাঁচীৰ পিছত দৰং জিলাৰ কেইবাখনো চাহ-বাগিছাৰ আদিবাসী চাহ-শ্ৰমিকসকলে একত্ৰিত হৈ পুনৰ আন্দোলন আৰম্ভ কৰে আৰু ব্ৰিটিছ চাহ-মালিকসকলক চাহ-শ্ৰমিকসকলৰ মজুৰি বৃদ্ধি আৰু আন আন সা-সুবিধা দিবলৈ প্ৰবল দাবী জনায় ৷\n১৯২১ চনৰ ১৬ অক্টোবৰৰ দিনা দৰং জিলাৰ মোনাবাৰী আৰু কাঠনি চাহ-বাগিছাৰ আদিবাসী চাহ-শ্ৰমিকসকলে উন্নত সা-সুবিধা প্ৰদানৰ দাবীত আন্দোলন গঢ়ি তোলে ৷ তাৰো কিছুদিনৰ আগতে, ১৯২১ চনৰ ২১ মাৰ্চৰ দিনা হেলেম চাহ-বাগিছাত মজুৰি বৃদ্ধিৰ দাবীত গঢ়ি তোলা এক আন্দোলনত চাহ-শ্ৰমিকসকলে বাগিছাৰ মহৰী, জমাদাৰ আৰু আন কিছুসংখ্যক কৰ্মচাৰীক আক্ৰমণ কৰি আঘাতপ্ৰাপ্ত কৰে ৷ ঠিক সেইদৰে ১৯২১ চনৰে ৯ আৰু ১০ অক্টোবৰৰ দিনা সোণাজুলি আৰু কছাৰীগাওঁ চাহ-বাগিছাত শ্ৰমিকসকলে বাগিছাৰ মেনেজাৰ আৰু জমাদাৰক আক্ৰমণ কৰে ৷ এনেবোৰ পৰিস্থিতিৰ উদ্ভৱ হোৱাত, ব্ৰিটিছ চৰকাৰে এনেবোৰ বিদ্ৰোহক কঠোৰ হাতেৰে দমন কৰিবলৈ আৰম্ভ কৰে ৷ এটা সময়ত এই শ্ৰমিক বিদ্ৰোহসমূহ সমূলঞ্চে ধ্বংস কৰাত ব্ৰিটিছ চৰকাৰ সফল হয় ৷\nএই সময়চোৱাৰ শ্ৰমিক আন্দোলনসমূহে তীব্ৰতৰ ৰূপ লাভ কৰিলেও, পৰৱৰ্ত্তী সময়ত পিছে এই আন্দোলনসমূহে এক ‘ঐক্যবদ্ধ আৰু সংঘবদ্ধ চাহ-শ্ৰমিক আন্দোলন’ হিচাপে গঢ় লৈ উঠিব নোৱাৰিলে আৰু সেই কাৰণতেই সম্ভৱত: অসমৰ সেই সময়চোৱাৰ ইতিহাসত ই যথাযোগ্য গুৰুত্ত্ব লাভ কৰিবলৈ সক্ষম নহ’ল ৷ পৰৱৰ্ত্তী সময়চোৱাতো অসমৰ ইতিহাসবিদসকলে এই বিক্ষিপ্ত শ্ৰমিক-আন্দোলনসমূহৰ ঐতিহাসিক গুৰুত্ত্ব উপলব্ধি কৰিবলৈ সক্ষম হোৱা দেখা নগ’ল৷ সেয়েহে বোধকৰোঁ, অসম আৰু অসমীয়াৰ ইতিহাসত আজিপৰ্যন্ত খ্ৰীষ্ট’ছন মুণ্ডা আৰু তেওঁৰ ঐতিহাসিক অৱদানৰ কোনো উল্লেখ নাই ৷\n(লেখক শ্বিলং-স্থিত ‘মেঘালয় প্ৰযুক্তিবিদ্যা আৰু ব্যৱস্থাপনা বিশ্ববিদ্যালয়’ৰ পদাৰ্থবিজ্ঞান বিভাগৰ সহকাৰী অধ্যাপক, ম’বাইল: +৯১-৭৩০৮০০৩৯৪১)


ইলেকট্ৰন - অসমীয়া ৱিকিপিডিয়া\nমাধ্যাকৰ্ষণিক, বিদ্যুৎ চুম্বকীয়, দুৰ্বল আন্তঃক্ৰিয়া\nৰিচাৰ্ড লেমিং (১৮৩৮–১৮৫১),জৰ্জ জন্‌ষ্টন ষ্টনী (১৮৭৪) আৰু অন্যান্য\nজে জে থমচন(১৮৯৭)\n−1 u[note 1]\nইলেক্ট্ৰন (ইংৰাজী: Electron; চিহ্ন: e−\n) হৈছে একক ঋণাত্মক আধানযুক্ত এবিধ উপপাৰমাণৱিক কণা। লেপ্তন পৰিয়ালৰ অন্তৰ্ভুক্ত ইলেক্ট্ৰন হৈছে প্ৰথম প্ৰজন্মৰ কণা। ইলেক্ট্ৰনক প্ৰাথমিক কণাৰ শ্ৰেণীত অন্তৰ্ভুক্ত কৰা হয় কাৰণ ইহঁতৰ কোনো উপাংশ বা উপগঠনৰ বিষয়ে জনা নাযায়। ইলেক্ট্ৰনৰ এক নিৰ্দিষ্ট ভৰ আছে যাৰ মান হৈছে প্ৰ'টনৰ ভৰৰ প্ৰায় ১/১৮৩৬। . কোৱাণ্টাম বলবিজ্ঞানৰ মতে ইলেক্ট্ৰনৰ অন্তৰ্নিহিত বা ঘূৰ্ণন কৌণিক ভৰবেগৰ মান হৈছে ১/২ ħ, অৰ্থৎ ইহঁত হৈছে ফাৰ্মায়ন। ফাৰ্মায়ন হোৱাৰ কাৰণে পাউলিৰ সূত্ৰ মতে দুটা ইলেক্ট্ৰনে কেতিয়াও এটা কোৱাণ্টাম স্তৰ অধিকাৰ কৰি থকিব নোৱাৰে। ইলেক্ট্ৰনে ইয়াৰ উপৰিও তৰংগ-কণা দ্বৈত ধৰ্ম দেখুৱাই, যাৰ কাৰণে পোহৰৰ দৰে ইহঁতে অন্য কণাৰ লগত সংঘৰ্ষ কৰি অপবৰ্তিত হয়। ইলেক্ট্ৰন জড়িত বিভিন্ন পৰীক্ষাতো ইয়াৰ ক্ষুদ্ৰ ভৰৰ কাৰণে এ‌ই দ্বৈত ধৰ্ম সুন্দৰকৈ দেখুৱায়।\n↑ The fractional version's denominator is the inverse of the decimal value (along with its relative standard uncertainty of ).\n↑ Dahl, P.F. (1997). Flash of the Cathode Rays: A History of J J Thomson's Electron. CRC Press. পৃষ্ঠা. 72. ISBN 0-7503-0453-7. http://books.google.com/?id=xUzaWGocMdMC&printsec=frontcover.\n↑ Thomson, J.J. (1897). "Cathode Rays". Philosophical Magazine খণ্ড 44 (269): 293. doi:10.1080/14786449708621070. http://web.lemoyne.edu/~GIUNTA/thomson1897.html.\n↑ "JERRY COFF". http://www.universetoday.com/73323/what-is-an-electron/। আহৰণ কৰা হৈছে: 10 September 2010.\n"https://as.wikipedia.org/w/index.php?title=ইলেকট্ৰন&oldid=257602"ৰ পৰা অনা হৈছে\nএই পৃষ্ঠাখন ০৩ জানুৱাৰী, ২০২১ তাৰিখে ১৮:৩১ বজাত অন্তিম সংশোধন কৰা হৈছিল।


১) ‘চিঠি’ গল্পটো শীলভদ্ৰৰ কোনখন সংকলনৰ পৰা লোৱা হৈছে?\nউত্তৰঃ ‘চিঠি’ গল্পটো শীলভদ্ৰৰ ‘চিঠি আৰু অন্যান্য গল্প’ সংকলনটোৰ পৰা লোৱা হৈছে৷\n২) শীলভদ্ৰই কোনখন গ্ৰন্থৰ বাবে সাহিত্য অকাডেমি বঁটা লাভ কৰিছিল?\nউত্তৰঃ শীলভদ্ৰই ‘মধুপুৰ বহুদূৰ’ নামৰ গল্প সংকলটোৰ বাবে সাহিত্য অকাডেমি বঁটা লাভ কৰিছিল৷\n৩) কাৰ চিঠিৰ বাবে ভূদেৱ চৌধুৰীয়ে অপে‍ক্ষা কৰি আছিল?\nউত্তৰঃ ভূদেৱ চৌধুৰীয়ে তেওঁৰ বন্ধু প্ৰশান্ত শর্মাৰ চিঠিৰ বাবে অপে‍ক্ষা কৰি আছিল৷\n৪) প্ৰশান্ত শর্মাৰ মৃত্যুৰ খবৰটো ভূদেৱ চৌধুৰীক কোনে দিছিল?\nউত্তৰঃ প্ৰশান্ত শর্মাৰ মৃত্যুৰ খবৰটো ভূদেৱ চৌধুৰীক শর্মাৰ ভতিজা ল’ৰা এজনে দিছিল৷\n৫) ভূদেৱ চৌধুৰী টিংখঙলৈ কিয় গৈছিল?\nউত্তৰঃ পৰিবাৰৰ পৰা এখন চিঠি আহিব পাৰে বুলি ভূদেৱ চৌধুৰী অধৈর্য হৈ টিংখঙলৈ গৈছিল৷\n১) ‘চিঠি’ গল্পটোত ভূদেৱ চৌধুৰীয়ে কাৰ কাৰ চিঠিৰ বাবে অপে‍ক্ষা কৰাৰ কথা আছে?\nউত্তৰঃ ‘চিঠি’ গল্পটোত ভূদেৱ চৌধুৰীয়ে বন্ধু প্রশান্ত শর্মালৈ এখন চিঠি লিখিছিল৷ চিঠিখনৰ উত্তৰ আহিব বুলি তেওঁ অপে‍ক্ষা কৰিছিল৷ তদুপৰি, চাকৰি কালত কিছুদিন ঘৰৰ পৰা আঁতৰত থকাৰ সময়ত পৰিবাৰৰ পৰা চিঠি আহিব বুলি ভূদেৱ চৌধুৰীয়ে অধীৰভাৱে অপে‍ক্ষা কৰাৰ কথা আছে৷\n২) শীলভদ্ৰই লাভ কৰা দুটা বঁটাৰ নাম লিখা৷\nউত্তৰঃ শীলভদ্ৰই লাভ কৰা বঁটাসমূহ হ’ল – (যিকোনো দুটা লিখিবা)\n১৯৯০ চনত – অসম প্ৰকাশন পৰিষদৰ বঁটা (‘অনুসন্ধান’ উপন্যাসৰ বাবে)\n১৯৯২ চনত – ভাৰতীয় ভাষা পৰিষদৰ বঁটা (গল্প সংকলন ‘দায়িত্ব আৰু অন্যান্য গল্প’)ৰ বাবে৷\n১৯৯৪ চনত – সাহিত্য অকাডেমী (গল্প সংকলন ‘মধুপুৰ বহুদূৰ’ৰ বাবে)\n২০০২ চনত – অসম উপত্যকা সাহিত্য বঁটা (সাহিত্য ক্ষ‍েত্ৰলৈ আগবঢে়াৱা জীৱনজোৰা অৱদানৰ বাবে)\n৩) ভূদেৱ চৌধুৰীয়ে প্ৰশান্ত শর্মালৈ কিয় চিঠি লিখিছিল?\nউত্তৰঃ চাকৰিৰ পৰা অৱসৰ গ্ৰহণ কৰা ভূদেৱ চৌধুৰি আৰু প্ৰশান্ত শর্মা দুয়োজন অভিন্ন হৃদয়ৰ বন্ধু আছিল৷ কিন্তু চহৰৰ দুটা প্ৰান্তত থকাৰ বাবে অৱসৰৰ পিছত দুয়ো লগ নোহোৱা হ’ল৷ গাড়ী-ফোন একো নথকাৰ বাবে যোগাযোগ বা আহ-যাহৰ সুবিধাও নোহোৱা হ’ল৷ সেয়ে ভূদেৱ চৌধুৰীয়ে প্ৰশান্ত শর্মালৈ এখন চিঠি লিখিছিল৷\n৪) কাৰ চিঠি পুৰুষানুক্ৰমে সঞ্চয় কৰি থ’বলগীয়া সম্পত্তি বুলি কোৱা হৈছে? তেওঁৰ চিঠি কিয় মূল্যবান?\nউত্তৰঃ কবিগুৰু ৰবীন্দ্ৰনাথ ঠাকুৰৰ চিঠিসমূহ পুৰুষানুক্ৰমে সঞ্চয় কৰি থ’বলগীয়া সম্পত্তি বুলি কোৱা হৈছে৷\nৰবীন্দ্ৰনাথ ঠাকুৰলৈ পৰিচিত-অপৰিচিত অজস্ৰ মানুহে চিঠি লিখিছিল৷ তেনেই গতানুগতিক উক্তিৰে দিয়া এশাৰী কিবা উত্তৰ পালেই সেয়া অমূল্য সম্পদ বুলি ধৰিছিল আৰু পুৰুষানুক্ৰমে সঞ্চয় কৰি ৰাখিছিল৷\n৫) বর্তমান সময়ত চিঠিৰ প্ৰাসংগিকতা কিয় কমি গ’ল?\nউত্তৰঃ আধুনিক বি‍জ্ঞান-প্ৰযুক্তিবিদ্যাই গোটেই বিশ্বখনক এখন গাঁৱলৈ পৰিণত কৰিলে৷ টেলিফোনৰ পিছত বর্তমান ইন্টাৰনেট সেৱা গাঁৱৰ চুকে-কোণে সহজলভ্য হৈ পৰিল৷ চচিয়েল নেটৱর্কিং চাইটবোৰেৰে প্ৰতিমুহূর্ততে দেশ-বিদেশৰ বিভিন্ন ব্যক্তিৰ লগত অনবৰতে সংযুক্ত থাকিব পৰা হ’ল৷ এনে অৱস্থাত চিঠিৰ প্ৰয়োজনেই নোহোৱা হৈ পৰিল৷ সেয়ে বর্তমান কালত চিঠিৰ প্ৰাসংগিকতা কমি গ’ল৷\n১) শীলভদ্ৰৰ সাহিত্য-কৃতিৰ চমু পৰিচয় দিয়া৷\nউত্তৰঃ শীলভদ্ৰৰ প্ৰকৃত নাম ৰেৱতীমোহন দত্ত চৌধুৰী৷ শীলভদ্ৰই সাহিত্য‍িক জীৱন আৰম্ভ কৰে উপন্যাস ৰচনাৰে৷ অৱশ্যে পৰৱর্তী সময়ত তেওঁ গল্পকাৰ হিচাপেহে খ্যাত হৈ পৰে৷ তেওঁৰ কুৰিখনৰো অধিক গল্পসংকলন প্ৰকাশ পাইছে৷\nপ্ৰকাশিত গল্প সংকলনঃ কোনো ক্ষ‍োভ নাই, সমুদ্ৰতীৰ, তৰুৱা কদম, উত্তৰণ, দায়িত্ব আৰু অন্যান্য গল্প, আকৌ মধুপুৰ, মধুপুৰ বহুদূৰ, তর্পন, চিঠি আৰু অন্যান্য গল্প, আপোন মানুহ, জীৱনৰ ৰং ইত্যাদি৷\nঅনুদিত গ্ৰন্থঃ ৰিপভান উইংকল আৰু কেইটামান গল্প, ৰূপান্তৰ৷\nউপন্যাসঃ অনুসন্ধান, মধুপুৰ আৰু তৰংগিনী৷\n২) ‘চিঠি’ চুটিগল্পটিৰ কাহিনীভাগ চমুকৈ তোমাৰ নিজৰ ভাষাত লিখা৷\nউত্তৰঃ গল্পটোৰ ‘পাঠবোধ’ৰ পৰা লিখা৷\n৩) ভূদেৱ চৌধুৰীৰ চিঠিখনে প্ৰশান্ত শর্মাৰ ঘৰত কেনে প্ৰতিক্ৰিয়াৰ সৃষ্টি কৰিছিল?\nউত্তৰঃ চাকৰিৰ পৰা অৱসৰ গ্ৰহণ কৰা ভূদেৱ চৌধুৰি আৰু প্ৰশান্ত শর্মা দুয়োজন অভিন্ন হৃদয়ৰ বন্ধু আছিল৷ কিন্তু চহৰৰ দুটা প্ৰান্তত থকাৰ বাবে অৱসৰৰ পিছত দুয়ো লগ নোহোৱা হ’ল৷ গাড়ী-ফোন একো নথকাৰ বাবে যোগাযোগ বা আহ-যাহৰ সুবিধাও নোহোৱা হ’ল৷ বহু জল্পনা-কল্পনাৰ অন্তত এবাৰ ভূদেৱ চৌধুৰীয়ে প্ৰশান্ত শর্মালৈ এখন চিঠি লিখিলে৷ চিঠিখনৰ উত্তৰৰ বাবে চৌধুৰীয়ে অধীৰ আগ্ৰহেৰে বাট চাবলৈ ধৰিছে৷ কিন্তু তাৰ মাজতে আহিল প্ৰশান্ত শর্মাৰ মৃত্যুৰ খবৰ৷ বন্ধুৰ মৃত্যুৰ খবৰ পাই চৌধুৰী শর্মাৰ ঘৰ ওলালগৈ৷ তেওঁক দেখা পাই প্ৰশান্ত শর্মাৰ পুতেক আগবাঢি় আহি চিঠিখনৰ কথাই ক’লে৷ চৌধুৰীৰ চিঠিখন পাই প্ৰশান্ত শর্মা অতিশয় আনন্দিত হৈ পৰিছিল৷ ঘৰলৈ যিয়েই আহিছিল তাকেই চিঠিখন দেখুৱাইছিল৷ উৎসাহেৰে চৌধুৰীৰ লগত পূর্বে কটোৱা সময়বোৰ স্মৰণ কৰিছিল৷ আনকি চিঠিৰ উত্তৰ দিবলৈ হেনো শর্মাই লে‍ফাফা এটাও আনি থৈছিল৷ কিন্তু চিঠিখন লিখা নহ’লগৈ৷ তাৰ পূর্বেই শর্মাই জীৱন নাট সামৰিলে৷\n৪) আপোনজনৰ পৰা চিঠি পোৱা আৰু আপোনজনৰ চিঠিৰ বাবে অপে‍ক্ষা কৰি থকাৰ মধুৰতাখিনি গল্পটোত কেনেদৰে প্ৰকাশ পাইছে বুজাই লিখা৷\nউত্তৰঃ ‘চিঠি’ গল্পটো খ্যাতনামা গল্পকাৰ শীলভদ্ৰৰ এটা অন্যতম সার্থক গল্প৷ গল্পটোৰ বিষয়বস্তু চিঠিক কেন্দ্ৰ কৰি গঢ় লৈছে৷ ভূদেৱ চৌধুৰী নামৰ ব্যক্তিজনে বন্ধু প্ৰশান্ত শর্মালৈ চিঠি এখন পঠাই উত্তৰৰ বাবে অধীৰ আগ্ৰহেৰে বাট চাইছে৷ প্ৰতিদিনে ডাকোৱালজন অহাৰ সময়ত বন্ধুৰ পৰা চিঠিৰ উত্তৰ আহে নেকি তাৰ বাবে কৰা আকুল প্ৰতীক্ষাৰ মর্মস্পর্শী ছবি এখন গল্পটোত অংকিত হৈছে৷ আনকি কিবা কাৰণত ডাকোৱালজন অহাৰ সময়খিনি ভূদেৱ চৌধুৰি ঘৰত নাথাকিলে আহিয়েই পৰিবাৰক কাৰোবাৰ চিঠি আহিছে নেকি সোধেহি৷ চিঠিৰ প্ৰসংগত গল্পকাৰে ৰৱীন্দ্ৰনাথ ঠাকুৰলৈ অহা আৰু ৰবীন্দ্ৰনাথ ঠাকুৰে উত্তৰ দিয়া চিঠিবোৰৰ কথাও গল্পকাৰে উল্লেখ কৰিছে৷ ভূদেৱ চৌধুৰি কিছুদিন ঘৰৰ পৰা বাহিৰত থাকোতে পৰিবাৰৰ চিঠিৰ বাবে কৰা অধীৰ অপে‍ক্ষাৰ এখন ছবিও গল্পটোত অংকিত হৈছে৷ ফাগু নামৰ বনুৱাজনে সাধাৰণতে চাৰিকিলোমিটাৰ নিলগৰ পৰা ডাক আনিছিল৷ কেতিয়াবা দেৰি হ’লে চাইকেল এখন লৈ চিঠিৰ আশাত নিজেও টিংখং ওলাইছিলগৈ৷ গল্পটোত এনেদৰেই আপোনজনৰ পৰা চিঠি পোৱা আৰু আপোনজনৰ চিঠিৰ বাবে অপে‍ক্ষা কৰি থকাৰ মধুৰতাখিনি প্ৰকাশ পাইছে৷\n৫) ‘চিঠি’ গল্পটিৰ নামকৰণৰ সার্থকতা বিচাৰ কৰা৷\nউত্তৰঃ সাধাৰণতে গল্পৰ নামকৰণৰ মাজত সাধাৰণতে কেইবাটাও কথা জডি়ত হৈ থাকে৷ যেনে –\nক) বিষয়বস্তুৰ ইংগিত\nখ) মূল চৰিত্ৰৰ পৰিচয়\nগ) গল্পৰ কেন্দ্ৰীয় ভাৱ ইত্যাদি৷\n‘চিঠি’ গল্পৰ নামটোৰ লগত গল্পটোৰ বিষয়বস্তুৰ ইংগিত আৰু কেন্দ্ৰীয় ভাৱ দুয়োটা কথাই জডি়ত হৈ আছে৷\nগল্পটোৰ বিষয়বস্তু চিঠিক কেন্দ্ৰ কৰি গঢ় লৈছে৷ ভূদেৱ চৌধুৰী নামৰ ব্যক্তিজনে বন্ধু প্ৰশান্ত শর্মালৈ চিঠি এখন পঠাই উত্তৰৰ বাবে অধীৰ আগ্ৰহেৰে বাট চাইছে৷ কথা প্ৰসংগত গল্পকাৰে কৌশলেৰে ৰৱীন্দ্ৰনাথৰ চিঠিৰ প্ৰসংগও উত্থাপন কৰিছে৷ ভূদেৱ চৌধুৰীয়ে পৰিবাৰৰ পৰা চিঠি পাবলৈ উদগ্ৰীৱ হৈ থকাৰ কথাও প্ৰসংগতঃ উল্লেখ কৰা হৈছে৷ আনহাতে, চিঠিখনৰ কেন্দ্ৰীয় ভাৱবস্তু এখন চিঠিক কেন্দ্ৰ কৰিয়েই গঢ় লৈছে৷ ভূদেৱ চৌধুৰীয়ে বন্ধু প্ৰশান্ত শর্মালৈ প্ৰেৰণ কৰা চিঠিখনক কেন্দ্ৰ কৰিয়েই গল্পটোৰ ঘটনাক্ৰম আগবাঢি়ছে৷ চিঠিখনক কেন্দ্ৰ কৰি দুয়োখন ঘৰত সৃষ্টি হোৱা উৎকন্ঠা, আনন্দ, চিঠিৰ উত্তৰৰ বাবে আশা আৰু এইবোৰৰ মাজতে প্ৰশান্ত শর্মাৰ মৃত্যুৰ খবৰ এই সকলো ঘটনাক একেডাল সূত্ৰত বান্ধি ৰাখিছে৷\nগল্পটোৰ এইকেইটা দিশ বিশ্লেষণ কৰিলে দেখা যায় যে গল্পটোৰ নামকৰণ সার্থক হৈছে৷\n১) চুটিগল্পৰ কেইটামান বৈশিষ্ট্য উল্লেখ কৰা৷\nউত্তৰঃ সমালোচকসকলে নির্দ্ধাৰণ কৰি দিয়া চুটিগল্পৰ কেইটামান বৈশিষ্ট্য হ’ল –\nক) আকস্মিক আৰম্ভণি\nখ) নাটকীয় সামৰণি\nগ) ভাৱৰ একমুখিতা\nঘ) জীৱনৰ পূর্ণচিত্ৰৰ পৰিৱর্তে কোনো নির্দিষ্ট্ দিশৰ উপস্থাপন৷\nঙ) কম চৰিত্ৰৰ সমাবেশ\nচ) কম পৰিসৰ ইত্যাদি৷\n২) শীলভদ্ৰৰ কেতিয়া মৃত্যু হয়?\nউত্তৰঃ ২০০৮ চনৰ ২৯ ফেব্ৰুৱাৰীত শীলভদ্ৰৰ মৃত্যু হয়৷\n৩) শীলভদ্ৰ কোন যুগৰ গল্পকাৰ৷\nউত্তৰঃ শীলভদ্ৰ ৰামধেনু যুগৰ গল্পকাৰ৷\nNext ভাৰতীয় আদর্শত বৈৰাগ্য\nOne thought on “চিঠি”\nজুলাই 23, 2019ৰ 8:44 অপৰাহ্নত\nখ অংশৰ ৩নং প্ৰশ্ন আৰু গ অংশৰ ৩নং প্ৰশ্ন দুটাৰ উত্তৰ একে হৈ আছে।শুদ্ধ কৰি দিব বুলি আশা থাকিল।\nআগষ্ট 11, 2019ৰ 8:48 অপৰাহ্নত\nআঙুলীয়াই দিয়াৰ বাবে ধন্যবাদ৷ এনে মন্তব্যই আমাৰ সেৱা উন্নত কৰিব৷\nআগষ্ট 11, 2019ৰ 9:01 অপৰাহ্নত\nউত্তৰটো সম্পাদনা কৰা হ’ল৷\nচেপ্তেম্বৰ 22, 2019ৰ 6:22 পূর্বাহ্ণত\nচিঠি পাঠটোত থকা বনুৱাজনৰ নাম কি?\nচেপ্তেম্বৰ 23, 2019ৰ 8:54 অপৰাহ্নত\nচিঠি পাঠটোত থকা বনুৱাজনৰ নাম ফাগু৷


এসময়ৰ ৰং-ধেমালিবোৰ [মূল: আইজাক এছিম’ভ] অনুবাদ -ৰিয়ান ৰাগিনী - সাহিত্য ডট অৰ্গ\nএসময়ৰ ৰং-ধেমালিবোৰ [মূল: আইজাক এছিম’ভ] অনুবাদ -ৰিয়ান ৰাগিনী\nডেইছাই আনকি সেইনিশা তাইৰ ডায়েৰীখনতো কথাটো লিখি থলে৷ ডায়েৰীৰ পাত এখিলাৰ শিৰোনামস্বৰূপে থকা ১৭ মে’, ২১৫৭ চনৰ তলত ডেইছাই লিখিলে:\n“আজি ডেনিছে সঁচা অৰ্থত এখন প্ৰকৃত কিতাপ বিচাৰি পাইছে৷”\nডেনিছে বিচাৰি পোৱা কিতাপখন বৰ পুৰণি আছিল৷ ডেইছাৰ ককাকৰ মতে তেখেতৰ শৈশৱত তেওঁক তেখেতৰ ককাকে কৈছিল যে এসময়ত সকলোবোৰ সাধুকথা বা কাহিনী আদি কাগজত ছপা ৰূপত প্ৰকাশিত হৈছিল, যিবোৰক ’কিতাপ’ নামেৰে জনা গৈছিল৷ শতিকাজোৰা সময়ৰ আঁচোৰত ইতিমধ্যেই হালধীয়া হৈ পৰা আৰু কেইবাঠাইতো ভাঁজ খোৱা পৃষ্ঠাৰে কিতাপখনৰ পাতবোৰ সিহঁতে অতি আগ্ৰহেৰে লুটিয়াব ধৰিলে৷ কম্পিউটাৰৰ পৰ্দাত চলন্ত ৰূপত থকা শব্দবোৰৰ সৈতে অভ্যস্ত ডেইছা আৰু ডেনিছৰ বাবে সেই কিতাপখনত স্থিৰ হৈ থকা শব্দবোৰ পঢ়াটো চাৰ্কাছৰ বহুৱাৰ বহুৱালিৰ দৰে মনোৰঞ্জক হৈ উঠিছিল৷ আৰু আটাইতকৈ মজাৰ কথাটো আছিল যে যেতিয়াই কিতাপখনৰ দুখিলামান পাত লুটিওৱাৰ পাছত পুনৰ আগৰ ঠাইলৈ অহা হৈছিল তেতিয়াও আগৰ কোনোবা এঠাইত এৰি যোৱা শব্দ এটা একে ঠাইতে একেটা ৰূপতে ৰৈ আছিল৷\nহঠাত ডেনিছে কৈ উঠিল, “চোৱাচোন চিচু, কি যে অপব্যয় কিতাপৰ নামত৷ নহয়নে? মই ভাবো কিতাপ এখন পঢ়ি শেষ কৰাৰ পাছত তাক ধোঁৱাচাঙত তুলি থোৱাৰ বাহিৰে বা পেলাই দিয়াৰ বাহিৰে কৰিবলগীয়া একো নাথাকেই৷ কিন্তু আমাৰ কম্পিউটাৰটোত নিশ্চয় নিযুতৰ ঘৰত কিতাপ আছে আৰু বহু কিতাপৰ বাবে ঠাই আছেই৷ ইয়াৰ পাছতো আমি ইয়াক পেলাই নিদিওঁ না৷”\n“তাকেইতো ব্ৰ’৷” – এঘাৰ বছৰীয়া ডেইছাই তেৰ বছৰীয়া ডেনিছৰ কথাত হয়ভৰ দি সুধিলে,-\n“তুমি এইখন ক’ত পালা?” (ডেনিছে ভনীয়েকক চিচু বুলি মাতে৷)\n“ঘৰতেই পালো৷” অতি ব্যস্ততাৰে কিতাপখনত চকু ফুৰাই থকা ডেনিছে তাইৰ ফালে নোচোৱাকৈয়ে আঙুলিৰে সঠিক ঠাই টুকুৰা দেখুৱাই ক’লে, “সেই ঘৰৰ চালৰ তলত থকা চিলিংখনৰ ভিতৰত৷”\n’অ৷ ’ ডেইছাই পুনৰ সুধিলে, “কিহৰ বিষয়ে লিখা আছে কিতাপখনত? “\nউত্তৰত ডেনিছে মাথোঁ এটা শব্দ প্ৰক্ষেপ কৰিলে মুখেৰে, “স্কুল! “\n’স্কুল’ শব্দটো শুনিয়েই ডেইছাৰ ঘূণাত নাক কোঁচ খাই আহিল৷ স্কুলৰ প্ৰতি সকলো সময়তে মনত এক প্ৰচণ্ড বিদ্বেষৰ ভাব কঢ়িয়াই ফুৰা এঘাৰ বছৰীয়া ছোৱালীজনীয়ে অতি আশ্চৰ্যচকিত হৈ স্বগতোক্তি কৰিলে, “স্কুলৰ বিষয়ে কিতাপ? ? কি আচৰিত! স্কুলৰ বিষয়ে লিখিবলৈনো কি কথা থাকিব পাৰে? মই আটাইতকৈ বেছি বেয়া পোৱা ঠাইখনৰ বিষয়ে লিখা কিতাপখন নিশ্চয় অনৰ্থক হ’ব৷”\nডেইছাই জীৱনত আটাইতকৈ বেয়া পোৱা স্কুলখনৰ প্ৰতি ক্ৰমান্বয়ে অধিক বিৰূপ মনোভাৱ গঢ়ি উঠিছিল৷ তাই স্কুলখনক আগতকৈও অধিক বেয়া পোৱা হৈছিল৷ কাৰণ তাইৰ স্কুলৰ যান্ত্ৰিক শিক্ষকজনে তাইক একেৰাহে এটাৰ পাচত এটাকৈ ভূগোল বিষয়ৰ পৰীক্ষাবোৰ ল’বলৈ আৰম্ভ কৰিছিল আৰু তাই ক্ৰমান্বয়ে ইটোৰ পাচত সিটো পৰীক্ষাত বৰ পুতৌজনক ফলাফল দেখুৱাইছিল৷ অৱশেষত তাইৰ মাকে হতাশাগ্ৰস্ত আৰু দুখ বেজাৰত মৰ্মাহত হৈ তাইক চুলি জোকৰা দি, সামগ্ৰিক অগ্ৰগতিৰ খতিয়ান ল’বলৈ তথা সঠিক মূল্যায়নৰ জৰিয়তে সুব্যৱস্থা গ্ৰহণ কৰিবলৈ স্কুলসমূহ চোৱা-চিতা কৰা জিলা পৰিদৰ্শকজনক ঘৰলৈ মাতি পঠিয়াইছিল৷\nতেজগোৰা মুখমণ্ডলৰে সৰুফুটীয়া গোল গাল চেহেৰাৰ জিলা পৰিদৰ্শকজনে নিজৰ সৈতে এবাকচ সা-সৰঞ্জাম, ডায়েল আৰু বিজুলী পৰিবাহী তাঁৰ এসোপা লৈ আগতীয়াকৈ ঠিক কৰি থোৱা নিৰ্দিষ্ট সময়ত আহি ডেইছাৰ ঘৰত উপস্থিত হ’ল৷ তেওঁ আহিয়েই ডেইছাক মাতি পঠিয়ালে আৰু তাইলৈ মিচিকিয়াই সৰু মোনাটোৰ পৰা আপেল এটা উলিয়াই তাইক দিলে৷ তাৰ পাচত তেওঁ যান্ত্ৰিক শিক্ষকজনক একাষৰীয়াকৈ লৈ সূক্ষ্মভাৱে নিৰীক্ষণ কৰিবলৈ ধৰিলে৷ ডেইছাৰ মনত তেতিয়া এটাই আশা আছিল যে পৰিদৰ্শকজনে যান্ত্ৰিক শিক্ষকজনক মেৰামতিৰ জৰিয়তে পুনৰ আগৰ অৱস্থালৈ আনিব নোৱাৰিব বা একেবাৰে আঁতৰাই লৈ যাব, কাৰণ এবাৰ ডেনিছৰ যান্ত্ৰিক শিক্ষকজনৰ ইতিহাসৰ বিষয়টো উকা হৈ যাওঁতে তেওঁলোকে যন্ত্ৰটোক প্ৰায় এমাহৰ বাবে আঁতৰাই লৈ গৈছিল৷ কিন্তু ডেইছাৰ আশাত চেঁচাপানী ঢালি পৰিদৰ্শকজনে প্ৰায় এঘণ্টাৰ ভিতৰত প্ৰকাণ্ড ক’লা বৰণীয়া বাকচৰ কুৎসিত ৰূপৰ যান্ত্ৰিক শিক্ষকজনক পুনৰ আগৰ অৱস্থালৈ লৈ আহিল৷ সেই বাকচটোৰ দেহত এখন ডাঙৰ পৰ্দা আছিল য’ত মেৰামতি সঠিকভাৱে হৈছে নে নাই জানিবলৈ অনুশীলনৰ বাবে কিছুমান পাঠ প্ৰদৰ্শন কৰাৰ লগতে কিছু প্ৰশ্নও সোধা হ’ল৷ যান্ত্ৰিক শিক্ষকজনৰ এই অংশটোতকৈ ডেইছাই হোমৱৰ্ক আৰু প্ৰশ্নোত্তৰবোৰ দিবলগীয়া অংশটোৰ প্ৰতি অধিক বিৰক্ত হৈছিল৷ তাইক ছয়বছৰ বয়সতে শিকাই দিয়া এক ধৰণৰ পাঞ্চ ক’ডৰ জৰিয়তে তাই স্কুলৰ এই প্ৰয়োজনীয় কাৰ্যবোৰ সমাধা কৰিছিল আৰু যান্ত্ৰিক শিক্ষকজনে তাইৰ প্ৰশ্নোত্তৰবোৰ তৎক্ষণাত পৰীক্ষা কৰি নম্বৰ হিচাপ কৰি দিছিল যিটোয়ে তাইক অধিক আমনি কৰিছিল৷ এক কথাত এঘাৰ বছৰীয়া কণমাণিজনীয়ে তাইৰ হৃদয়হীন যান্ত্ৰিক স্কুলৰ সমগ্ৰ প্ৰক্ৰিয়াটোকেই ঘৃণা কৰিছিল৷\nযান্ত্ৰিক শিক্ষকজনক সম্পূৰ্ণৰূপে ঠিক কৰাৰ পাছত পৰিদৰ্শকজনে পুনৰ এবাৰ মিচিকিয়াই হাঁহি ডেইছাৰ মূৰত হাত বুলাই তাইৰ মাকলৈ চাই ক’লে, “দোষটো কণমাণি ছোৱালীজনীৰ নহয় বুজিছে মিচেচ পৰাশৰ৷ মোৰ ধাৰণাত ডেইছাৰ যান্ত্ৰিক শিক্ষকজনৰ অভ্যন্তৰত থকা ভূগোলৰ বিভাগটো অলপ বেছি খৰকৈ স্থিৰ কৰা আছিল সেয়ে তাইৰ ভূগোলৰ পৰীক্ষাবোৰত ভাল ফলাফল দেখুৱাব পৰা নাছিল৷ কেতিয়াবা এনে হয় যদিও চিন্তা কৰিবলগীয়া বিশেষ একো নাই৷ মই ইয়াৰ গতিবেগ কমাই দহ বছৰৰ গড় হিচাপ এটালৈ আনিছো৷ প্ৰকৃতপক্ষে ডেইছাৰ সামগ্ৰিক অগ্ৰগতিৰ ধৰণ সন্তোষজনক৷” এইবুলি কৈ তেওঁ পুনৰবাৰ ডেইছাৰ পিঠিত মৰমেৰে হাত বুলাই তেওঁলোকৰ বিদায় লৈ তাৰপৰা আঁতৰি গ’ল৷\nডেনিছে কিতাপখন পোৱাৰ দুদিনমান আগৰ এই সমগ্ৰ ঘটনাটো ডেইছাই আশা কৰাৰ ধৰণে নহৈ, বিপৰীত হোৱা বাবে তাই যথেষ্ট হতাশ হৈ পৰিছিল আৰু সেয়ে তাইৰ মনত স্বাভাৱিকতে এক প্ৰশ্ন জাগি উঠাত তাই ডেনিছলৈ প্ৰশ্নবাণ এৰিছিল, “কোনোবাই স্কুলৰ বিষয়েনো কিয় লিখিব লাগে? স্কুলৰ দৰে একঘেয়ামী আৰু আমনিদায়ক প্ৰক্ৰিয়াৰ বিষয়েনো লিখিবলগীয়া কি থাকিব পাৰে? “\nডেইছাৰ প্ৰশ্নৰ উত্তৰস্বৰূপে মুখত এক বিৰক্তিৰ ছাপ প্ৰকট কৰি ডেনিছে বিজ্ঞলোকৰ দৰে বুজাই ক’লে, “তুমিও যে কি মূৰ্খ নহয় চিচু৷ এইখন কিতাপত লিখা থকা স্কুলখন আমাৰ স্কুলখনৰ দৰে নহয়৷ এইখন শ শ বছৰ আগৰ পুৰণি ধৰণৰ স্কুল৷” অভিজ্ঞ ব্যক্তিৰ দৰে ডেনিছে কোৱা কথাখিনিৰ সৈতে পুনৰ সংযোজন কৰিলে, “দুটা শতিকাৰো আগৰ৷ “এই বাক্যটো ডেনিছে আগতকৈও জোৰ দি তথা সাৱধানতাৰে স্পষ্টকৈ প্ৰক্ষেপ কৰিলে৷ ডেনিছৰ মুখত ডেইছাৰ প্ৰতি বিৰক্তি তথা অৱজ্ঞাৰ ভাৱ স্পষ্টকৈ ফুটি উঠিছিল যিটোয়ে তাইক মানসিকভাৱে আঘাত দিয়াত যথেষ্ট আছিল৷\n“মই ভালদৰে নাজানো বুলিহে সুধিছো কিবা৷ আগৰ স্কুলবোৰ আমাৰ স্কুলতকৈ পৃথক আছিল বুলিও আজিহে গম পাইছো৷” ডেনিছৰ কান্ধৰ ওপৰেদি চাই তাই ওপৰে ওপৰেই কিতাপখনত এবাৰ চকু ফুৰাই পুনৰ ক’লে, “যা হওক, তেওঁলোকৰো অন্ততঃ এজন শিক্ষক আছিল৷ “\n“নিশ্চিতভাৱে তেওঁলোকৰ এজন শিক্ষক আছিল মাই ডিয়েৰ চিচু৷ কিন্তু তেওঁ আমাৰ যান্ত্ৰিক শিক্ষকজনৰ দৰে স্বাভাৱিক শিক্ষক নাছিল বুজিছা৷ তেওঁলোকৰ শিক্ষকজনো মানুহেই আছিল৷”\nডেনিছে ইতিমধ্যেই স্কুল বিষয়ক পুৰণি কিতাপখন পঢ়ি লাভ কৰা তথ্যৰ আধাৰত তাইৰ কৌতূহল নিবাৰণৰ উদ্দ্যেশ্যৰে তেনেকৈ ক’লে৷\n“এজন মানুহ? ? মানুহ এজন কিদৰে শিক্ষক হ’ব পাৰে? “ ডেইছাৰ মনত যেন অপাৰ বিস্ময়ৰহে সৃষ্টি কৰিলে ডেনিছৰ কথাই৷\n“হয় অ মোৰ আজলী ভণ্টি৷ প্ৰতিজন শিক্ষকেই মানুহ আছিল বা কিছু মানুহে শিক্ষকৰ দায়িত্ব পালন কৰিছিল৷ তেওঁ ল’ৰা-ছোৱালীবোৰক কথাবোৰ কৈছিল, পাঠবোৰ বুজাই দিছিল, ঘৰত কৰি আনিবলৈ কাম দিছিল আৰু প্ৰশ্নও কৰিছিল৷” ডেনিছে কথাবোৰ কৈ যাওঁতে নিজকে যেন এজন মানৱ শিক্ষকৰ ৰূপতহে কল্পনা কৰি লৈছিল৷\n“কিন্তু মানুহ এজনতো সিমান তীক্ষ্ণ বুদ্ধিৰ আৰু সুদক্ষ হ’ব নোৱাৰে৷” এইবাৰ ডেইছাৰ চকু যেন কপালতহে উঠিল৷\n“হাঃহাঃহাঃ কি কি যে কোৱা নহয় তুমিও৷ মানৱ শিক্ষকজনো যথেষ্ট সুদক্ষ হয়৷ তুমি মন কৰা নাই নে যে আমাৰ দেউতাইও আমাৰ শিক্ষকৰ সমানেই কথাবোৰ জানে৷ মই বাজি মাৰি ক’ব পাৰো যে দেউতাই আমাৰ যান্ত্ৰিক শিক্ষকজনৰ সমানেই জানে৷ “ ডেনিছে তাইৰ যুক্তি খণ্ডন কৰিব বিচাৰিলে৷\nডেইছাই সেই বিষয়টো লৈ নতুনকৈ বাক-বিতণ্ডা কৰিব নিবিচাৰি ক’লে, “যিয়েই নহওক কিয়, মই পিছে মোক শিক্ষাদান কৰিবলৈ এজন অচিনাকি লোকক ঘৰৰ ভিতৰলৈ সোমাব দিব নিবিচাৰিম৷ “\nএইবাৰ তাইৰ কথাত ডেনিছে হাঁহিত ফাটি পৰিল৷ সশব্দে হাঁহি হাঁহি সি একপ্ৰকাৰ চিঞৰিয়েই ক’লে, “তুমি এতিয়াও কথাবোৰ বৰ বেছি জনা বুজা হোৱাগৈ নাই৷ পুৰণি দিনৰ শিক্ষকজনে শিক্ষাদান কৰিবলৈ ঘৰলৈ অহা নাছিল অ বেঙী৷ তেওঁলোকৰ এটা নিৰ্দ্দিষ্ট ঘৰ বা অট্টালিকা আছিল আৰু আমাৰ দৰে কণ কণ ল’ৰা-ছোৱালীবোৰহে সেই ঘৰটোলৈ শিক্ষাগ্ৰহণৰ বাবে গৈছিল, যিটো ঘৰক স্কুল বুলি কোৱা হৈছিল৷ প্ৰকৃততে স্কুল এটা ইংৰাজী শব্দহে যাৰ অসমীয়া প্ৰতিশব্দ বিদ্যালয়৷ বিদ্যালয় শব্দটোও চাগে তুমি আজি প্ৰথমবাৰৰ বাবে শুনিছা৷ “\nইমানবোৰ কথাৰ পাছতো যেন ডেইছা আশ্বস্ত হ’ব পৰা নাছিল৷ তাই পুনৰ প্ৰশ্ন কৰিলে, “আৰু আটাইবোৰ ল’ৰা-ছোৱালীয়ে কি একেবোৰ কথাকেই শিকিছিলনে? “\n“নিশ্চয়৷ যদি তেওঁলোক সমবয়সীয়া আছিল তেন্তে একে কথাকে শিকিছিল৷ “\n“কিন্তু মায়ে যে কৈছে যান্ত্ৰিক শিক্ষকজনক প্ৰতিজন ল’ৰা-ছোৱালীৰ মানসিক বুদ্ধিমত্তা অথবা সক্ষমতা অনুসৰি সকলোৰে মনত খাপ খোৱা ধৰণে ঠিকঠাক কৰি দিয়াৰ লগতে প্ৰতিজন শিশুকে বেলেগ বেলেগ ধৰণে শিকাব লাগে৷ “\nডেইছাৰ উপৰ্যুপৰি প্ৰশ্নবাণত ডেনিছৰ ধৈৰ্যৰ সীমা চেৰাই গৈছিল৷ সেয়ে অৱশেষত সি অতিষ্ঠ হৈ কৈ উঠিল, “চোৱা চিচু৷ কথা একেটাই৷ তাহানিৰ দিনৰ শিক্ষকসকলে এতিয়াৰ যান্ত্ৰিক শিক্ষকৰ দৰে শিকোৱা নাছিল৷ আৰু তুমি যদি এই কথাটো মানি ল’ব নিবিচাৰা আৰু যদি ভাল পোৱা নাই, তেন্তে তুমি এই কিতাপখন পঢ়িব নালাগে৷ মিছাতে মোক আমনি কৰি নাথাকি নিজৰ কাম কৰাগৈ যোৱা৷”\nডেনিছৰ কথাত তাই কিবা এটা আশংকা কৰি টপৰাই ক’লে, “না না৷ মই ভাল নাই পোৱা বুলিতো কোৱা নাই৷” প্ৰকৃততে তাইৰ মনত পুৰণি দিনৰ সেই বিদ্যালয়সমূহৰ বিষয়ে এক জিজ্ঞাসাৰ সৃষ্টি হৈছিল আৰু তাই কিতাপখনত সেই বিষয়ে লিখা কথাখিনি পঢ়িব বিচাৰিছিল৷\nসিহঁতৰ কথাবাৰ্তা শেষ নহওঁতেই ভিতৰৰ পৰা মিচেচ পৰাশৰে চিঞৰিলে, “ডেইছা৷ স্কুলৰ সময় হৈছে৷ “\nডেইছাই উত্তৰ দিলে, “এতিয়াই সময় নাই হোৱা মা৷ “\nমাক গৰজি উঠিল, “কোনো কথা নোকোৱাকৈয়ে পোনেই স্কুললৈ যোৱা৷ এতিয়া সম্ভৱতঃ ডেনিছৰো স্কুলৰ সময় হৈছে৷ “\nডেইছাই জানে যে এই সময়ত মাকৰ সৈতে তৰ্ক কৰি কোনো লাভ নাই৷ সেয়ে তাই অনিচ্ছাসত্বেও স্কুললৈ যোৱাৰ আগমুহূৰ্ত্তত ডেনিছক অনুৰোধৰ সুৰত ক’লে, “স্কুলৰ শেষত তোমাৰ সৈতে এই কিতাপখনৰ আৰু কিছু অংশ পঢ়িব পাৰিমনে? “\n“হয়তো পাৰিবা৷ “ তাইৰ কথাত বিশেষ আগ্ৰহ নেদেখুৱাই ধূলি-মাকতিৰে ঢাক খাই থকা পুৰণি কিতাপখন কাষলতিৰ তলতে চেপা মাৰি লৈ ডেনিছ সুঁহুৰিয়াই তাৰপৰা আঁতৰি গ’ল৷\nডেনিছ যোৱাৰ পাছত ডেইছাও তাইৰ শোৱনিকোঠাৰ লগতে লাগি থকা স্কুলৰূমটোলৈ সোমাই গ’ল য’ত যান্ত্ৰিক শিক্ষকজনে তাইৰ বাবে সক্ৰিয় অৱস্থাত অপেক্ষা কৰি আছিল৷ শনিবাৰ আৰু দেওবাৰৰ বাহিৰে সপ্তাহৰ বাকীকেইটা দিন যান্ত্ৰিক শিক্ষকজন সদায়েই একে সময়তেই কাৰ্যক্ষম হয়৷ কাৰণ মিচেচ পৰাশৰৰ মতে নিৰ্দ্দিষ্ট তথা নিয়মীয়া শিক্ষাগ্ৰহণে শিশুৰ বৌদ্ধিক বিকাশত সহায় কৰে৷\nতাই স্কুলৰূমটোত প্ৰবেশ কৰাৰ লগে লগেই যান্ত্ৰিক শিক্ষকজনৰ দেহত থকা পৰ্দাখন উজ্জ্বলি উঠাৰ লগতে এটা ক্ষীণ চিঁ-চিঁয়া ধাতৱ কণ্ঠস্বৰ কোঠাটোত বিয়পি পৰিল, “আজিৰ পাটীগণিতৰ পাঠ হৈছে প্ৰকৃত ভগ্নাংশৰ যোগ কৰা প্ৰণালী৷ কালি কৰিবলৈ দিয়া কামখিনি সঠিক অংশত ভৰ্তি কৰি দিয়া৷ “\nদীঘল হুমুনিয়াহ এটা কাঢ়ি ডেইছাই যান্ত্ৰিক শিক্ষকজনৰ নিৰ্দেশমতে যন্ত্ৰৱতভাৱে কামখিনি কৰিবলৈ ধৰিলে যদিও তাইৰ নিচেই কুমলীয়া মনটো উৰিবলৈ ধৰিছিল তাইৰ পৰা কেইবাশতিকাৰ আঁতৰত থকা তাইৰ বাবে আচৰিতভাৱে এখন সুন্দৰ আৰু সেউজীয়া পৃথিৱীত৷\nসম্পূৰ্ণ মন্ত্ৰমুগ্ধভাৱে তাই নিজৰ মনৰ পখীক এৰি দিলে তাহানিৰ আজোককাৰ দিনৰ পৃথিৱীত৷ তাইৰ আজোককাকহঁতৰ শৈশৱত থকা পুৰণি পঢ়াশালিবোৰৰ কথা তাই ভাবিবলৈ ধৰিলে৷ তাইৰ দুচকুত স্পষ্টৰূপত ভাঁহিবলৈ ধৰিলে কিদৰে একোটা অঞ্চলৰ আটাইবোৰ কণ কণ ল’ৰা-ছোৱালীয়ে একেলগে হাঁহি-মাতি, চিঞৰ-বাখৰ কৰি পঢ়াশালিৰ চোতাললৈ আহিছিল৷ একেলগে শ্ৰেণীকোঠাত বহিছিল৷ এজনে আনজনৰ সৈতে সুখ-দুখৰ কথাবোৰ ভাগবতৰা কৰিছিল৷ জিৰণি বা টিফিন ব্ৰেকৰ সময়ত কিমান যে খেল-ধেমালি কৰিছিল৷ আৰু স্কুলৰ শেষত একেলগে ঘৰমুৱা হৈছিল৷ তেওঁলোক আটায়ে একেলগে একেবোৰ কথাকে শিকিছিল বাবে হ’মৱৰ্কৰ ক্ষেত্ৰতেই হওক বা আন ক্ষেত্ৰতেই, আলোচনাৰ জৰিয়তে পৰস্পৰে পৰস্পৰক সহায় কৰিব পাৰিছিল৷ আস! কি যে মধুৰ আছিল চাগে সেই সময়৷\nআৰু আটাইতকৈ ভাললগা কথাটো আছিল যে তেওঁলোকক শিক্ষাদান কৰা শিক্ষকজন ৰক্ত-মাংসৰে গঢ়া একোজন হৃদয়বান ’মানুহ’ আছিল৷ যিয়ে প্ৰয়োজনত বন্ধু, পথ প্ৰদৰ্শক তথা অভিভাৱকৰ দায়িত্বও বহন কৰিছিল৷\nতাই এনেবোৰ ভাবত বিভোৰ হৈ থকা অৱস্থাতে তাইৰ যান্ত্ৰিক শিক্ষকজনে পৰ্দাখনত নিৰ্দেশসহকাৰে দেখুৱাইছিলঃ “যেতিয়া আমি ১/২ আৰু ১/৪ যোগ কৰো তেতিয়া……………………“\n“তাহানিৰ দিনত ল’ৰা-ছোৱালীবোৰে স্কুল, স্কুলৰ সৈতে জড়িত প্ৰতিটো কাৰ্য বা এই প্ৰকৃত ভগ্নাংশৰ যোগ কৰা পদ্ধতিটোও নিশ্চয় বহুত ভাল পাইছিল“, ডেইছা ক্ৰমে কল্পনাৰ সাগৰত বুৰ গৈছিল৷ তাই ভাবিবলৈ ধৰিছিল তেওঁলোকে উপভোগ কৰা ৰং-ধেমালি, ফূৰ্তি-আনন্দৰে পৰিপূৰ্ণ প্ৰতিটো সেউজীয়া জীপাল মুহূৰ্ত্তৰ কথাবোৰ৷\nমূল: আইজাক এছিম’ভৰ গল্প ‘The Fun They Had’ ৷\n← মেঘদূত- কালিদাস (ভাৱানুবাদ- কৌস্তুভমণি শইকীয়া দত্ত)\nঅসমীয়া ভাষাত শব্দৰ জুতি (কবীন্দ্ৰ কুমাৰ ডেকা) →


Short Info for: as.wikipedia.org/\nRedirections for: as.wikipedia.org/\n301 Redirect to: https:ﾉﾉas.wikipedia.org/\n301 Redirect to: https:ﾉﾉas.wikipedia.org/wiki/%E0%A6%AC%E0%A7%87%E0%A6%9F%E0%A7%81%E0%A6%AA%E0%A6%BE%E0%A6%A4\nHeaders for: as.wikipedia.org/\nDate Sun, 26 May 2019 02:15:54 GMT\nP3P CP= This is notaP3P policy! See https:ﾉﾉas.wikipedia.org/wiki/%E0%A6%AC%E0%A6%BF%E0%A6%B6%E0%A7%87%E0%A6%B7:CentralAutoLogin/P3P for more info.\nLast-Modified Sun, 26 May 2019 01:57:31 GMT\nBackend-Timing D=42457 t=1558835851367735\nX-Varnish 122689155 84267622, 401855326 383681303, 541632605\nX-Cache cp1079 hit/3, cp3040 hit/2, cp3040 miss\nLast-Modified Mon, 20 May 2019 10:37:28 GMT\nBackend-Timing D=193655 t=1558651887947504\nX-Varnish 149967183 633574740, 389884775, 556040903 1012161291\nX-Cache cp1085 hit/7, cp3033 miss, cp3040 hit/37\nLoad info: as.wikipedia.org/\nPage Size 199 129 bytes\nLoad Time 0.343912 sec.\nSpeed Download 109 106 b/s\nGlobal Info for: as.wikipedia.org/\nMeta info: as.wikipedia.org/\ngenerator MediaWiki 1.34.0-wmf.5\nMeta Link info: as.wikipedia.org/\nshortcut icon https:ﾉﾉas.wikipedia.org/static/favicon/wikipedia.ico\nPage Link info: as.wikipedia.org/\nTotal links 612\nSubpage links 204 as.wikipedia.org/wiki/সহায়:সম্পাদনা\nSubdomain links 299 en.wikipedia.org/... (4links)\nor.wikipedia.org/... (2links)\nExternal domain links 20 commons.wikimedia.org/... (4links)\nas.wikisource.org/... (3links)\nas.wiktionary.org/... ( 1 links)\nas.wikibooks.org/... ( 1 links)\nas.wikinews.org/... ( 1 links)\nas.wikiversity.org/... ( 1 links)\nas.wikiquote.org/... ( 1 links)\nPage Heading info: as.wikipedia.org/\nব্যক্তিগত, নিৰ্দেশনা, ৰপ্তানী, মুদ্রণ, ভাষাসমূহত, সঁজুলি, দিশ, সৰঞ্জাম, কৰক, সন্ধান, অধিক, দৰ্শন, বিকল্পসমূহ, নামস্থান, প্ৰকল্পসমূহত\nPage Content info: as.wikipedia.org/\nMost popular words আৰু (27), কৰক (11), বিজ্ঞান (9), কৰা (9), পৰা (8), #ভাৰতীয় (7), ৱিকিপিডিয়া (7), #অসমীয়া (7), ৰেল (6), মুক্ত (6), #ৱিকিপিডিয়াৰ (6), নীতি (5), #bahasa (5), #যিকোনো (5), #ৱিকিমিডিয়া (5), #ইয়াত (5), অধিক (5), ব্যক্তি (4), #বেটুপাত (4), ক্লিক (4), সম্পাদনা (4), বিভিন্ন (4), প্ৰবন্ধ (4), অসমৰ (4), চনত (4), বিশ্বৰ (4), নিৰ্বাচিত (4), প্ৰসিদ্ধ (4), ০০০ (3), কোটি (3), একাউণ্ট (3), প্ৰৱেশ (3), সাহিত্য (3), english (3), হয় (3), কৰি (3), ভাষা (3), তালিকা (3), ৰেলে (3), অসম (3), তথ্য (3), ভাৰত (3), ইতিহাস (3), ভাষাৰ (3), দ্বাৰা (3), চাওক (3), অৰ্থকোষ (3), সংস্কৃতি (3), ৰাইজৰ (3), বাবে (3), norsk (3), বিষয়ে (3), আছে (3), দায়লুপ্তি (3), আটাইতকৈ (3), শিক্ষা (3), basa (2), বুৰঞ্জী (2), সঁজুলি (2), জ্ঞান (2), svenska (2), সহায় (2), sesotho (2), বিনামূল্যে (2), español (2), মিডিয়া (2), যাত্ৰী (2), esperanto (2), ಕನ್ನಡ (2), দিনে (2), slovenčina (2), کٲشُر (2), য়িন (2), سنڌي (2), নিৰ্দেশাৱলী (2), পুৰণি (2), беларуская (2), भोजपुरी (2), চিত্ৰ (2), নহয় (2), nederlands (2), বাংলা (2), नेपाली (2), ଓଡ଼ିଆ (2), মাজত (2), নতুন (2), সাহায্য (2), català (2), প্ৰথম (2), সহায়িকা (2), മലയാളം (2), শিলালিপি (2), ਪੰਜਾਬੀ (2), ৰেলপথ (2), কৰিব (2), कॉशुर (2), коми (2), ওপৰত (2), русский (2), চৰকাৰৰ (2), română (2), চিহ্ন (2), বিশ্ববিদ্যালয় (2), português (2), বিশ্বকোষ (2), polski (2), deutsch (2), dansk (2), पालि (2), தமிழ் (2), ગુજરાતી (2), తెలుగు (2), প্ৰবন্ধসমৃদ্ধ (2), ৫০০ (2), মানুহে (2), wikidata (2), magyar (2), ৰতকৈ (2), ৰাজনীতি (2), indonesia (2), অন্য (2), বিতং (2), বহুভাষিক (2), বৰ্তমান (2), हिन्दी (2), সংস্কৰণ (2), পাৰে (2), প্ৰায় (2), jump (2), নিযুত (2), ইয়াৰ (2), ৱিকি (2), হাতপুথি (2), উৎসৰ (2), ৱিকিউৎস (2), কমন্স (2), עברית (2), অভিধান (2), ৱিকিসংবাদ (2), হৈছিল (2), নিজৰ (2), मराठी (2), দৰ্শন (2), 日本語 (2), সৃষ্টি (2), українська (2), পঢ়ক (2), اردو (2), suomi (2), ভাৰতত (2), türkçe (2), আপুনি (2), সংগীত (2), পৃথিৱীৰ (2), ৱিকিপিডিয়াত (2), ব্যক্তিগত (2), সকলো (2), শেহতীয়া (2), সংকলিত (2), ৱিকিচ (2), চলচ্চিত্ৰ (2), প্ৰকল্পৰ (2), français (2), italiano (2), লৈছে (2), প্ৰথমতে, আন্তৰ্জাতিক, আৰম্ভ, পৰীক্ষা, ইচ্ছুক, লিখিবলৈ, সহায়ৰ, উপলব্ধ, যদি, ২০০১, কৰোৱাৰ, নিৰীক্ষা, প্ৰয়াসেৰে, লেখকে, কৰিছে, সূচনা, শুদ্ধ, নিৰপেক্ষভাৱে, অৰ্হতা, অনুসৰি, বিষয়ৰ, স্বেচ্ছাসেৱক, কোনো, এখন, খুলিবলৈ, অৱদান, সদস্যই, হৈছে, ভাষাত, কৰিবলৈ, থকাসকলে, ইতিমধ্যেই, সংগ্ৰহ, তেন্তে, বিচাৰিছে, চাবলৈ, প্ৰতিষ্ঠা, স্থানৰ, সকলোলৈকে, বিষয়ত, মোবাইল, ৱিকিপিডিয়ানৰ, বিজ্ঞানী, চিকিৎসা, উদ্ভিদজগত, প্ৰাণীজগত, ৰসায়ন, পদাৰ্থ, গণিত, কণ্ঠশিল্পী, শিল্পী, ভাৰতৰ, কম্পিউটাৰ, জীৱনী, বঁটা, সন্মান, ধৰ্ম, প্ৰাক, ভূগোল, সমাজবিদ্যা, অৰ্থনীতি, জ্যোতিৰ্বিজ্ঞান, প্ৰযুক্তি, মানৱ, আৰম্ভণি, অব্যৱসায়ীক, প্ৰতিষ্ঠান, পৰিবেশিত, অন্যান্য, প্ৰকল্পসমূহ, ফাউণ্ডেশ্যন, পৰীক্ষাগাৰ, ঘটনাৱলী, খেল, পৰিৱেশ, ইণ্টাৰনেট, পাকঘৰ, ভ্ৰাম্যমাণ, থিয়েটাৰ, দূৰদৰ্শন, বোলছবি, মনোৰঞ্জন, পূৰাতত্ব, নৃতত্ব, কলা, পৰ্যটন, আদৰণি, নিৰপেক্ষ, শিষ্টাচাৰ, আচৰণবিধি, বিশ্বাসযোগ্যতা, কপিৰাইট, মৌলিক, গৱেষণাৰহিত, লেখা, উল্লেখযোগ্যতা, দৃষ্টিভংগী, আক্ৰমণ, পঞ্চস্তম্ভ, পুৰীয়া, টাইপিং, প্ৰশ্নসমূহ, কেন্দ্ৰ, সমল, পৰিচয়, পাতনি, নকৰিব, হাৰাশাস্তি, নগৰ, ৰাজ্যসমূহ, মহানগৰ, ৰাষ্ট্ৰসমূহ, মহাদেশ, দেশ, বিদেশ, উৎসৱ, নদীসমূহ, ভাষাসমূহ, অধীনত, দ্বন্দ্ব, লোক, লিপি, জিলা, বিষয়, সূচী, ধ্বংসপ্ৰৱণতা, ঐকমত্য, মতবিৰোধ, সমাধান, জনগোষ্ঠী, নিৰপেক্ষতাৰ, এতিয়ালৈকে, শাসিত, চলি, থকা, কোম্পানীক, একগোট, ৰাষ্ট্ৰীয়কৰণ, ইয়াক, নামকৰণ, দেশখনৰ, ২২খন, ৩খন, কেন্দ্ৰীয়, অঞ্চল, নিৰ্মাণ, জালিকাৰে, সামৰি, তথা, সীমিত, আন্তঃৰাষ্ট্ৰীয়, সেৱা, আগবঢ়াইছে, সবিশেষ, পাকিস্তানলৈয়ো, বাংলাদেশ, নেপাল, ১৯৫১, ১৮৫৩, থানেৰ, সামগ্ৰী, বছৰি, ৭৫০, অথবা, কোটিতকৈয়ো, আধাতকৈ, বেছি, উপনগৰীয়, ৰেলৰ, লাখ, কঢ়িয়ায়, কৰিছিল, ২০১১, যাত্ৰীৰ, ৬৪৫, সামগ্ৰীৰ, ৬৭৫, টকা, উপাৰ্জন, ৰাজ্য, ম্বে, বৃহৎ, প্ৰধান, শ্ৰেণীসমূহ, সকলোৱে, সংস্কৰণলৈ, ৪৭৯, আদৰিছোঁ, search, অনিৰ্দিষ্ট, সম্পূৰ্ণ, ক্ষ, জালিকা, অন্যতম, বুলিব, অতিশয়, গুৰুত্ব, আৰোপ, স্থানৰপৰা, ইণ্টাৰনেটৰ, জৰিয়তে, আহৰণ, উপভোগ, ৱিকিপিডিয়াক, থোৰতে, গণবিশ্বকোষ, পাৰি, তথ্যৰ, ইংৰাজী, ফাউণ্ডেশ্যনে, পৰিচিতি, বাদ্যযন্ত্ৰ, মাটিৰে, তৈয়াৰ, সুতুলিৰ, সমাজত, সুকীয়া, আসন, পূৰ্বৰ, শুদ্ধতা, ৱিকিপিডিয়াবোৰত, আলোকচিত্ৰশিল্পী, তত্বাৱধানত, সম্বলিত, ৩০১, মুকলি, ব্যৱহাৰ, ৱিকিপিডিয়াবোৰৰ, সংখ্যা, ভৱিষ্যতলৈও, বাঢ়ি, থাকিব, বাহিৰেও, আদি, ৰ্ছ, উদ্যোগৰ, জ্ঞানবিতৰণৰ, অভিনৱ, প্ৰয়াসে, আজি, আন্দোলনৰ, ৰূপ, ৱিকিনিউজ, ৱিক্স্যনেৰী, চিত্ৰসমূহ, অভিজিত, ষ্টেচনৰে, য়াঙে, ইংৰাজীভাষী, দেশসমূহৰ, ভিতৰত, অক্সফ, ৰ্ড, চীনা, দৰ্শনত, বিপৰীত, পৰিপূৰক, শক্তিক, বুজায়, য়াং, হোৱা, টাইচি, জানেনে, মালিকানাধীন, মন্ত্ৰালয়ৰ, পৰিচালিত, এটা, উদ্যোগ, কিলোমিটাৰ, উমাচল, আৱিষ্কাৰ, কলিতা, মহাকাশচাৰী, সুতুলি, হাগ, বিহু, ক্ষুদ্ৰ, পাতল, কৃত্ৰিম, উপগ্ৰহ, কালাম, ছেট, মূলৰ, মহিলা, কল্পনা, বৰ্তমানলৈ, চাওলা, প্ৰচলিত, মৌখিক, লিখিত, ৰূপৰ, কেৱল, শব্দাৱলীৰে, ব্যাকৰণৰো, প্ৰভেদ, মান, ম্যানমাৰত, অসমত, ভঁৰাল, oldid, অংশীদাৰী, papiamentu, simi, پښتو, ποντιακά, پنجابی, piemontèis, norfuk, pitkern, pälzisch, deitsch, picard, kapampangan, rumantsch, pangasinan, ирон, oromoo, livvinkarjala, occitan, chi, chewa, diné, bizaad, leboa, runa, romani, novial, српскохрватски, chishona, gagana, samoa, slovenščina, simple, සිංහල, srpskohrvatski, sängö, kirundi, davvisámegiella, scots, sicilianu, sardu, саха, тыла, संस्कृतम्, kinyarwanda, русиньскый, tarandíne, armãneashti, nouormand, nynorsk, shqip, ligure, banyumasan, मैथिली, latviešu, latgaļu, lietuvių, لۊری, شومالی, ລາວ, lingála, lumbaart, limburgs, malagasy, luganda, lingua, franca, nova, лезги, лакку, lëtzebuergesch, ladino, latina, кыргызча, kernowek, мокшень, марий, oshiwambo, नेपाल, भाषा, nedersaksies, plattdüütsch, napulitano, nāhuatl, dorerin, naoero, مازِرونی, эрзянь, олык, မာဘာသာ, mirandés, malti, melayu, кырык, мары, монгол, македонски, baso, minangkabau, māori, soomaaliga, srpski, ripoarisch, pdf, wikisource, wikimania, wikispecies, meta, wiki, mediawiki, wikimedia, commons, প্ৰকল্পসমূহত, মুদ্ৰণযোগ্য, ডাউনল, কিতাপ, প্ৰস্তুত, মুদ্রণ, ৰপ্তানী, আন্তঃৱিকি, লিংক, isizulu, bân, lâm, বজাত, zeêuws, বিতংকৈ, cookie, statement, উন্নয়নকাৰী, গোপনীয়তা, লেখাবোৰ, অন্তৰ্গত, লগতে, আনুষঙ্গিক, নিয়মাৱলী, যোগ, ব্যৱহাৰৰ, 2015ৰ, চৰ্তবোৰ, ক্ৰিয়েটিভ, এট্ৰিব্যুশ্বন, শ্বেয়াৰ, এলাইক, লাইচেঞ্চৰ, পৃষ্ঠাখন, শেষবাৰৰ, শুধৰোৱা, june, vahcuengh, српски, tagalog, chitumbuka, татарча, tatarça, xitsonga, tok, pisin, lea, faka, tonga, setswana, türkmençe, tahiti, ትግርኛ, ไทย, тоҷикӣ, tetun, ತುಳು, ślůnski, kiswahili, sunda, seeltersk, siswati, sranantongo, twi, reo, yorùbá, vlams, ייִדיש, მარგალური, isixhosa, хальмг, wolof, winaray, walon, volapük, west, tiếng, дыл, việt, vepsän, kel, vèneto, tshivenda, oʻzbekcha, ўзбекча, ئۇيغۇرچە, uyghurche, удмурт, тыва, kurdî, къарачай, ৱিকিউক্তি, আইটেম, aragonés, አማርኛ, alemannisch, akan, afrikaans, адыгабзэ, acèh, аҧсшәа, ভাষাসমূহত, প্ৰবন্ধটোৰ, পৃষ্ঠাটোৰ, العربية, স্থায়ী, সংযোগ, বিশেষ, পৃষ্ঠাসমূহ, ফাইল, আপল, প্ৰাসংগিক, সালসলনিসমূহ, সংযুক্ত, পৃষ্ঠাসমুহ, পৃষ্ঠা, ænglisc, ܐܪܡܝܐ, সলনি, тарашкевіца, bosanski, brezhoneg, বিষ্ণুপ্রিয়া, মণিপুরী, བོད, ཡིག, bamanankan, banjar, bislama, български, bikol, مصرى, central, žemaitėška, boarisch, башҡортса, تۆرکجه, azərbaycanca, aymar, aru, авар, atikamekw, asturianu, সাল, ৱিকিপত্ৰিকা, ৱিকিপ্ৰজাতি, česky, bokmål, ৱিকিপিডিয়াসমূহ, প্ৰকল্প, সমন্বয়, মেটাৱিকি, জীৱপ্ৰজাতি, নিৰ্দেশিকা, বাতৰি, सिन्धी, সমাৰ্থক, শব্দকোষ, ৱিকিঅভিধান, পুথিভঁৰাল, পাঠ্যপুথি, ৱিকিগ্ৰন্থ, মাধ্যম, কাৰ্যক্ৰম, ৱিকিবিশ্ববিদ্যালয়, উক্তিৰ, সংগ্ৰহালয়, संस्कृत, মণিপুৰী, দিশ, সৰঞ্জাম, নিৰ্দেশনা, সন্ধান, উৎস, বিকল্পসমূহ, আলোচনা, নামস্থান, বৰঙণি, ipটোৰে, যোগাযোগ, নাই, https, বিষ্ণুপ্ৰিয়া, wikipedia, org, index, php, title, 151365, কেশ্ব, পৰিষ্কাৰ, সমূহত, ᨕᨘᨁᨗ, буряад, малкъар, 客家語, otsiherero, արեւմտահայերէն, հայերեն, kreyòl, ayisyen, hornjoserbsce, hrvatski, fiji, hindi, hawaiʻi, hak, interlingue, ngî, hausa, gaelg, 𐌲𐌿𐍄𐌹𐍃𐌺, hulontalo, गोंयची, कोंकणी, gõychi, konknni, avañe, interlingua, igbo, گیلکی, taqbaylit, kanuri, перем, 한국어, ភាសាខ្មែរ, kalaallisut, қазақша, gĩkũyũ, kongo, kabɩyɛ, адыгэбзэ, qaraqalpaqsha, iñupiak, ქართული, jawa, lojban, patois, ᐃᓄᒃᑎᑐᑦ, inuktitut, íslenska, ido, гӏалгӏай, ilokano, galego, zamboanga, corsu, thuɔŋjäŋ, cymraeg, чӑвашла, словѣньскъ, ⱄⰾⱁⰲⱑⱀⱐⱄⰽⱏ, kaszëbsczi, čeština, qırımtatarca, nēhiyawēwin, ᓀᐦᐃᔭᐍᐏᐣ, کوردی, dolnoserbski, tsetsêhestâhese, ꮳꮃꭹ, choctaw, chamoru, cebuano, нохчийн, mìng, dĕ̤ng, ngṳ̄, chavacano, zazaki, डोटेली, gàidhlig, võro, gagauz, gaeilge, frysk, furlan, nordfriisk, arpetan, føroyskt, vosa, vakaviti, fulfulde, ދިވެހިބަސް, فارسی, estremeñu, euskara, eesti, emiliàn, rumagnòl, ελληνικά, eʋegbe, ཇོང, navigation,\nStrongest Keywords অসমীয়া, বেটুপাত, ৱিকিমিডিয়া, ইয়াত, bahasa, ভাৰতীয়, ৱিকিপিডিয়াৰ, যিকোনো\nPage Images info: as.wikipedia.org/\n"alt" most popular words svg, png, logo, wikipedia, wiktionary, wiki, ashton, david, face, prirodnenauke, exquisite, xine, ৱিকিপিডিয়া, people, commons, wikiquote, wikiversity, wikibooks, wikisource, wikinews, wikispecies, meta, wikimedia, foundation, powered, books, world, নিৰ্বাচিত, বিশ্বকোষ, ভাল, প্ৰবন্ধ, tanna, railway, viaduct, 9142699593, jpg, আপুনি, জানেনে, চিত্ৰ, icon, সুতুলি, letter, assamese, jaapi, flag, india, মুক্ত, map, mediawiki\n"src" links (rand 30) upload.wikimedia.org/wikipedia/commons/thumb/3/33/%E...\nmovsam.ning.com/profiles/blogs/astra-sha... Astra Sharma - Shelby Rogers [LiVeStReaM] - Movimento pelas SerraseÁguas de Mi... MATCH DETAILS: Location : Upcoming Information:WTA Roland Garros 27.05.2019 When/Date: 27.05.2019 Time: 5:00 am Watch here >>>Sha...\nwww.holkynajisto.cz/eroticke-masaze-prah... Erotické masáže Praha | HolkyNajisto Erotické masáže Praha | HolkyNajisto - Katalog erotických podniků po celé ČR, který navrací erotice tu správnou tvář. Uživatelé mohou hodnot...\nwww.spreaker.com/show/carballes-baena-v-... Carballes Baena v Muller [livestream] Carballes Baena v Muller [livestream] - MATCH DETAILS: Location : Upcoming Information:ATP...\nwww.girlscene.nl/blog/75498/ferro_-_mlad... Ferro - Mladenovic Live[Stream•]?! - LuisHolmes10722 - Girlscene MATCH DETAILS:Location: Upcoming Information:WTA Roland Garros 26.05.2019Competition: Kristina Mladenovic - Fiona Ferro liveWhen/Date: 26.0...\nwww.chiens-chats.be Chiens-chats Portail (Forum, Articles, Petites Annonces) Le premier site consacré aux chiens et aux chats en Belgique. Agréé par la Région Wallone.\nstjosephshome.org/index.php/forum/welcom... Kunena :: Topic: Forged in Fire Season5Episode 18 .Full>>Watch Online Tv... Watch Forged in Fire Season5Episode 18 Online, Don�t forget to watching Forged in Fire s05e18 Now! at tv Putlocker, Forg... - English (en-...\nwww.sveacasino.se Casino Online - Jämför casinon på nätet hos SveaCasino.se Sveriges största casinoguide för dig som vill spela casino på nätet. Hos oss hittar du de bästa svenska casino sajterna med exklusiva bonusa...


টীকা ল’লেই হৈ পৰিব চিম্পাঞ্জী! গুজৱ বিয়পোৱা ৩০০ একাউন্ট নিষিদ্ধ ফেচবুকৰ | ASSAM TIMES POST\nটীকা ল’লেই হৈ পৰিব চিম্পাঞ্জী! গুজৱ বিয়পোৱা ৩০০ একাউন্ট নিষিদ্ধ ফেচবুকৰ\nএস্ট্রাজেনেকা আৰু ফাইজাৰ কোম্পানীৰ টীকা ল’লে মানুহ চিম্পাঞ্জীলৈ ৰূপান্তৰিত হ’ব বুলি গুজৱ বিয়পোৱা ৩০০ একাউণ্ট নিষিদ্ধ কৰিলে ফেচবুকে। তদন্ত কৰি ফেচবুকে জানিব পাৰিছে যে এই একাউন্টবোৰ এক ৰাছিয়ান কোম্পানীৰ সৈতে জড়িত যাৰ কাম ভুৱা তথ্য বিয়পোৱা। মূলত ভাৰত, লেটিন আমেৰিকা আৰু আমেৰিকাৰ লোকসকলক লক্ষ্য কৰি ভুৱা তথ্য বিয়পাইছিল এই কোম্পানীটোৱে।\nজানিব পৰা মতে, প্রথম অৱস্থাত মিম আৰু কমেন্ট শ্বেয়াৰ কৰা আৰম্ভ কৰাৰ পিছত ২০২০ চনৰ নৱেম্বৰৰ পৰা ডিচেম্বৰত হঠাৎ দাবী কৰে এস্ট্রাজেনেকাৰ টীকাই মানুহক চিম্পাঞ্জীলৈ পৰিৱৰ্তন কৰিব। ইয়াৰ পিছত পাঁচ মাহমান লোকচক্ষুৰ আঁৰত থকাৰ পিছত ২০২১ৰ মে’ মাহত পুনৰ এস্ট্রাজেনেকা আৰু ফাইজাৰ কোম্পানীৰ টীকাৰ নিৰাপত্তা সন্দৰ্ভত প্রশ্ন তোলে। তাৰ লগতে এস্ট্রাজেনেকাৰ এটি হেক কৰা তথ্য পোষ্ট কৰে, যাতে বিশ্বাসযোগ্যতা বাঢ়ে।\nফেচবুকৰ ইনফর্মেচন অপাৰেচন থ্রেট ইন্টেলিজেন্সৰ প্রধান বেন নিম্মোই জনাইছে যে তেওঁলোকে ৬৫টা ফেচবুক আৰু ২৪৩টা ইনস্টাগ্রাম একাউন্ট মচি পেলাইছে যিয়ে তেওঁলোকৰ বৈদেশিক দখল সংক্রান্তীয় আইন উলঙ্ঘন কৰিছে। ৰাছিয়ান ভুৱা তথ্য প্রচাৰক কোম্পানীটোৱে কেৱল ফেচবুক আৰু ইনস্টাগ্রামতেই নহয়, ৰেডিট, চেঞ্জ, মিডিয়াম, মেডাপ্লাই নামৰ একাধিক ছচিল ছাইটত এই কুকীর্তি কৰিছে। তেওঁলোকৰ দাবী আছিল, ‘এস্ট্রাজেনেকাই চিম্পাঞ্জীৰ জিনৰ পৰা টীকা বনাইছে। এই টীকা নিষিদ্ধ কৰা উচিত, নহ’লে আমি সকলোৱেই চিম্পাঞ্জী হৈ যাম ।’\nTotal views : 3620060


Sushmita Dev visits Maa Tripureshwari Temple in tripura , ত্ৰিপুৰাত তৃণমূলৰ 'ট্ৰাম্প কাৰ্ড',ত্ৰিপুৰেশ্বৰী মন্দিৰত প্ৰাৰ্থনা সুস্মিতাৰ– News18 assam\nHome » photogallery » assam »Politics: ত্ৰিপুৰাত তৃণমূলৰ 'ট্ৰাম্প কাৰ্ড', ত্ৰিপুৰেশ্বৰী মন্দিৰত প্ৰাৰ্থনা কৰি সুস্মিতাই ক'লে,'জিতবে ত্ৰিপুৰা' ! অসমৰ মুখ্যমন্ত্ৰীয়ে সকলোকে নিয়ন্ত্ৰণ কৰাৰ পৰিকল্পনা কৰিছে: সুস্মিতা\nPolitics: ত্ৰিপুৰাত তৃণমূলৰ 'ট্ৰাম্প কাৰ্ড', ত্ৰিপুৰেশ্বৰী মন্দিৰত প্ৰাৰ্থনা কৰি সুস্মিতাই ক'লে,'জিতবে ত্ৰিপুৰা' ! অসমৰ মুখ্যমন্ত্ৰীয়ে সকলোকে নিয়ন্ত্ৰণ কৰাৰ পৰিকল্পনা কৰিছে: সুস্মিতা\nPolitics: অসমত তৃণমূল কংগ্ৰেছৰ লক্ষ্য সন্দৰ্ভত সুস্মিতা দেৱে স্পষ্ট কৰি দিয়ে, "অসমত এক অপ্ৰীতিকৰ ৰাজনৈতিক পৰিস্থিতি আছে, মুখ্যমন্ত্ৰীয়ে সকলোকে নিয়ন্ত্ৰণ কৰাৰ পৰিকল্পনা কৰিছে। যদিও আমাৰ অসমৰ বাবে পৰিকল্পনা আছে। কিন্তু এই মুহূৰ্তত আমি ত্ৰিপুৰাৰ ওপৰত গুৰুত্ব দিব বিচাৰো। "\n| September 02, 2021, 23:25 IST\nতৃণমূল কংগ্ৰেছে বংগৰ পিছত ত্ৰিপুৰা দখল কৰিবলৈ চেষ্টা কৰি আছে আৰু সৰ্বভাৰতীয় তৃণমূল কংগ্ৰেছৰ সদস্য সুস্মিতা দেৱে ত্ৰিপুৰালৈ ১৫ দিনীয়া ভ্ৰমণ কৰে। সন্তোষ মোহন দেৱৰ কন্যা সুস্মিতাক ৰাজ্যখনৰ শাসকীয় দলে ত্ৰিপুৰাত ট্ৰাম্প কাৰ্ড বুলি গণ্য কৰে।\nত্ৰিপুৰাত উপস্থিত হোৱাৰ পিছত, সুস্মিতাই ত্ৰিপুৰেশ্বৰী মন্দিৰত প্ৰাৰ্থনা কৰিছিল। তাত তেওঁ শ্লোগান দিছিল, 'জিতবে ত্রিপুৰা '। সৰ্বভাৰতীয় তৃণমূল কংগ্ৰেছৰ সদস্য সুস্মিতা দেৱে বৃহস্পতিবাৰে মা ত্ৰিপুৰেশ্বৰী মন্দিৰ পৰিদৰ্শন কৰে আৰু ৰাজ্যখনত যাত্ৰা আৰম্ভ কৰে।\nবিজেপি চৰকাৰক সমালোচনা কৰি তেওঁ কয় যে শাসকীয় দলে ২০১৮ চনৰ পৰা তেওঁলোকৰ এটাও প্ৰতিশ্ৰুতি পালন কৰিবলৈ সক্ষম হোৱা নাই। ৰাজ্যখনত সৰ্বভাৰতীয় তৃণমূল কংগ্ৰেছৰ লক্ষ্যৰ বিষয়ে সোধাত তেওঁ কয়, "ত্ৰিপুৰা জিকিব। "\nতেওঁ লগতে কয়, "যদিও সাধাৰণ মানুহে শেষ কথা ক'ব, দেৱীৰ আশীৰ্বাদত আমি ৰাজ্য আৰু জনসাধাৰণৰ উন্নয়নৰ বাবে কাম কৰাৰ প্ৰতিশ্ৰুতি দিছো আৰু মই বিশ্বাস কৰোঁ যে ইয়াত সৰ্বভাৰতীয় তৃণমূল কংগ্ৰেছ অধিক শক্তিশালী হ'ব। "\nঅসমত তৃণমূল কংগ্ৰেছৰ লক্ষ্য সন্দৰ্ভত সুস্মিতা দেৱে স্পষ্ট কৰি দিয়ে, "অসমত এক অপ্ৰীতিকৰ ৰাজনৈতিক পৰিস্থিতি আছে, মুখ্যমন্ত্ৰীয়ে সকলোকে নিয়ন্ত্ৰণ কৰাৰ পৰিকল্পনা কৰিছে। যদিও আমাৰ অসমৰ বাবে পৰিকল্পনা আছে। কিন্তু এই মুহূৰ্তত আমি ত্ৰিপুৰাৰ ওপৰত গুৰুত্ব দিব বিচাৰো। "


আনহেপ্পী ভেলেণ্টাইন ডে’-বিনীতা বৰশইকীয়া – ফটাঢোল\nApril 1, 2022 ভিন্নস্বাদ\nআনহেপ্পী ভেলেণ্টাইন ডে’-বিনীতা বৰশইকীয়া\n: ঐ লিখিলিনে ?\n: কিনো ?\n: কেলেই তোক মই জানুৱাৰী মাহতেই কৈ থোৱা নাছিলোঁ?\n: কি কৈছিলিনো?\n: ৯৮ বাৰ দেখোন মনতো পেলাই দিছিলোঁ।\n: আৰে ভাই, মোৰ ইমান কামৰ মাজত তইনো কি কি কৈছিলি গাহৰিয়েই থাকিলোঁ নহয়, অ’ নহয় পাহৰিয়েই থাকিলোঁ নহয়!\n: খালি খালি খালি তই সৱ বৰবাদ কৰি দিলি। উস্ উস্ উস্ …\n: কি হ’ল, ক’না বে…\n: আৰে আজি উৰুকা নহয় জানো?\n: হেৰৌ, জনম জনমৰ ব্ৰহ্মচাৰী। আজি ভেলেণ্টাইন ডে’ৰ উৰুকা।\n: কাইলৈ মই তাইক ক’বলগীয়াখিনি মুখস্থ কৰিবলৈ আছেই। তোক চাগে মই লক্ষবাৰ মনত পেলাই দিলোঁ। কেতিয়া লিখিবি? মই মুখস্থ কেতিয়া কৰিম কচোন? মহব্বতৰ দুশ্মন। এতিয়াই লিখ্ মই কৈছোঁ লিখি মোক ৱাটচএপত পঠা।\nগোটেই ৰাতি আজি তোৰ বাবে মোৰ টোপনি খতি হ’ব।\n: মই ইমান পটককে কেনেকৈ লিখিম?\n: পটককে কেনেকৈ লিখিম? লিখ বুলিছোঁ নহয় লিখ …\n: আৰে তই লিখ বুলিলেই কি লিখিব পাৰোঁ? ফিলিংটো আনি ল’বলৈ টাইম লাগিবতো। পিছত লিখি দিম হ’ব ?\n: ঐ গৰু, ভেলেণ্টাইন ডে’ হৈ যোৱাৰ পিছত মই সেইসোপা কাৰ আগত গাই শুনাম হা? কিবা চৰ্ত কাট আছে যদিও কৰ। মুঠতে মোক আজি লাগিবই।\nবন্ধুৰ তাগিদাত সি লিখিবলৈ বহি বিপাঙত পৰিল। মনলৈ একো নাহেহে নাহে। ইমান চেষ্টা কৰিছে। দীপলিনাৰ ফটো এখন শিতানত লৈ দুচকু মুদি ভাবিছে, কলমডাল কামুৰি কামুৰিও চাইছে। মাজতে কে.পি দুইপেকেটো খাই চাইছে , ‘দিল’, ”কহো না প্যাৰ হ্যে” চিনেমা কেইখনো মনলৈ আনি কিবা লিখিব পৰা ফাটাফাটি ওলাব নেকি বুলি বিছনাত গেৰেলা পেটটো পেলাই ভাবিছে। নাই কোনোপধ্যেই কোনো কথাই মনলৈ নাহে। কি কৰা যায়! ইফালে বন্ধুৰ ফোনৰ উপৰি ফোন।\nনাই, এনেকৈ থাকিলে নহ’ব। বন্ধুৰ চাৰিশ বিশ নম্বৰৰ চিৰাচৰিত মাৰ্কাটো অক্ষুণ্ন ৰাখিবলৈ সি ৰাত্রিৰ নিদ্ৰাক বিসৰ্জন দি হ’লেও য়াৰানা বাহাল ৰাখিব। ইণ্টাৰনেট খুঁচৰি খুঁচৰি সি মদনদেৱৰ কিবা ফটো-চটো পাই নেকি ধুমধাম বিচাৰিবলৈ ধৰিলে। ফটোখন পালেই ধূতি-কূৰ্তা পিন্ধি প্ৰাৰ্থনা এভাগী গাই মদন প্ৰভুক খুচ কৰি বিধাতাৰ অন্যতম সৃষ্টি, দেৱতায়ো মহিমা বুজি নোপোৱা প্ৰাণীবিধক একেকোবেই প্ৰেমৰ লাঙিজালত ফঁচাব পৰাকৈ মন্ত্র এফাঁকি খুজিব পাৰিলেই তাৰ বিয়াগোম দায়িত্বভাগিৰ পৰা অব্যাহতি ল’ব পাৰিব। কথামতেই কাম। টোপনিয়ে সাত বটল খাই মাতাল হোৱাৰ চেহেৰা এটাও তাক প্ৰদান কৰিছেহি।\nফটোখন পাই গ’ল ইণ্টাৰনেটত। পাই তাৰ কিমান যে ফূৰ্তি! কাষতে বহি তাৰ সংগী হোৱাৰ প্ৰমান দি টোপনিয়াই থকা বগী মেকুৰীজনীকে সাতবাৰমান ফূৰ্তিতে চুমাও খাই দিলে। ভাগ্যে মেকুৰী মাহীয়ে তাক দুই থাপৰ নলগালে। তায়ো চাগে ভেলেণ্টাইন ডে’ৰ ৰাগীত মতলীয়া হৈ আছিল।\nফটো পোৱাৰ পিছত হাতখন ধুই লওঁ বুলি বাহিৰত থকা দমকলৰ পাৰলৈ গ’ল। মুখখন ধোৱাৰ কথা নাভাবিলে। হাতখন ধুলেই হ’ল। ধূপ দুডাল হাতেৰেহে জ্বলাব। মুখেৰে নজ্বলায় নহয়। হাত ধুই উঠি দেখিলে, বগা ধূতি কুৰ্তা পৰিহিত কোনোবা এজন তাৰফালে আগুৱাই আহিছে। সাইলাখ মদনদেৱ। অলপ আগতে ইণ্টাৰনেট খুঁচৰি পোৱা ফটোখন মনলৈ আনিলে। হয়তো মদনদেৱেই হয়। এইবাৰ সি আৰু ৰৈ নাথাকিল। সাষ্টাংগে প্ৰণাম কৰি কৈ উঠিল,\n: প্ৰভু মোৰ বিপদৰ কথা আপুনি কেনেকৈ জানিলে? সাক্ষাৎ আৱিৰ্ভাব হৈছেহি যে?\n: তোৰ দেখোন বাৰ মাহেই তেৰটা বিপদ চলিয়েই থাকে। সেইটো আৰু নজনা কথানে মোৰ?\n: তেন্তে মোক এই বিপদৰ পৰা উদ্ধাৰ কৰাৰ ব্যৱস্থা কৰক প্ৰভু …\nপ্ৰভুয়ে তাৰ হাতত কিবা এখন গুজি দি অন্তৰ্ধান হ’ল।\nসেইখন লৈ সি চকু দুটা মোহাৰি মোহাৰি প্ৰাণৰ বন্ধুলৈ ৱাটচএপত পঠিয়াই শুই পৰিল।\nআনপিনে মুখস্থ কৰিবলৈ টেকেলিয়ে টেকেলিয়ে কফি খাই খাই ৰৈ থকা ফুল মাৰ্কা প্ৰেমিকে বাৰ্তা পোৱা মাত্রকে আই সৰস্বতীৰ নাম লৈ ধুমধাম মুখস্থ কৰিবলৈ লাগি গ’ল।\nপিছদিনা একেবাৰে সাজি-কাচি প্ৰেমিক সাজু। কুকুৰাৰ জ’ টোৰ নিচিনাকৈ তালুৰ ওপৰত হালধীয়া চুলিকেইডাল, ৰঙা জোতা, কামিহাড় দেখুৱাই পিন্ধা মানুহৰ কংকাল অংকন হাত নথকা টি-চাৰ্ট, এই ওলাওঁ এই ওলাওঁকৈ থকা কঁকালৰ নিম্নাংশ প্ৰদৰ্শন কৰি পিন্ধা য’তে ত’তে দাখনেৰে ঘাপমৰাৰ দৰে পেণ্টটোৰে সৈতে বনকুকুৰাৰূপী, থেৰোঁ-গেৰোঁকৈ প্ৰাথমিক বিদ্যালয়ৰ জপনা পাৰ হোৱা আধুনিক প্ৰেমিকৰ পিচে সলসলীয়াকৈয়ে মুখস্থ হ’ল লাঙিজালত ফঁচাব পৰাকৈ ধাৰ কৰা ৰঙা কলিজাৰ মন্ত্র ফাঁকি। নহ’বনো কিয়? দস্তুৰমত বন্ধুয়ে ছন্দ মিলাই মিলাই লিখি পঠিয়াইছে।\nএতিয়া কলিজাৰ প্ৰতিমা অহালৈ মুখত মুক্ত হস্তে সৰসৰকৈ বাকি ল’লে আঁহে আঁহে চুপ লৈ থকা কেশৰভৰা দমদাৰ কণটিলৌ পেকেটৰ গুৰি।\nসৌৱা তাই আহিছে। পাঠটো আওৰাই ল’লে শেষবাৰ। মিঠাপান এখন খুৱাম বুলি কোৱাত লগৰ এটাই হালধীয়া ফুল এথোপাও যতনাই আনি দিছে। এইবাৰ তাৰ লাইফ বনিবই বনিব।\nতাই তাৰ কাষত ৰোৱা মাত্রকে হালধীয়া ফুলৰ থোপা আগবঢ়াই দিলে আৰু লগা লগ বহু কষ্টেৰে একে ৰাতিতে মুখস্থ কৰা কবচ সদৃশ তাৰ মনৰ কথাখিনি সলসলীয়াকৈ গাই গ’ল …\nতাৰ সেইভাগী গাই শেষ হ’ল কি নহ’ল কন্যাটিয়ে ফুলৰ থোপাটো তাৰ গালৈ সজোৰে দলিয়াই দি ক’লে,\n: এয়া প্ৰেম নিবেদন হা? কাৰ বাৰীৰ লাইশাকৰ ফুল বুটলি আনি প্ৰেম যতাবলৈ আহিছ? আৰু মনৰ কথা কৈছ এইবোৰ? এল.পি.স্কুলতে পঢ়ি অহা কবিতাটো মুখস্থ মাতি মনৰ কথা বুলি ক’বলৈ আহিছ?\n“অ’ ফুল অ’ ফুল\nনুফুল কিয়? গৰুৱে যে আগ খায় মইনো ফুলিম কিয়?” হা ? এইবোৰ তোৰ মনৰ কথা? অকৰ্মন্য কৰবাৰ …\nএয়া কেনেকৈ হ’ল, কিয় হ’ল ভাবি ভাবি তাৰ অৱস্থা এতিয়া তথৈবচ।\n« কমলৰ সংসাৰ-স্বপ্নালী কলিতা\nলালুকী পেহী-পাৰ্থ জ্যোতি বৰুৱা »\nভাল লাগিল।এনেই লাই শাকৰ ফুল পাত প্ৰেমে বাবে বৰ উপকাৰী।লগতে অ’ফুল….কি সুন্দৰ প্ৰেমৰ কবিতা!


পৰকীয়া প্ৰেমিকক দিলে ভয়ংকৰ শাস্তি! ৰাজপথতে উলংগ কৰি যৌনাংগত বান্ধি দিলে ৫ কেজি ওজনৰ শিলillegal-affair-hung-stone-at-man-s-private-part-at-Odisha– News18 Assam\nপৰকীয়া প্ৰেমিকক দিলে ভয়ংকৰ শাস্তি! ৰাজপথতে উলংগ কৰি যৌনাংগত বান্ধি দিলে ৫ কেজি ওজনৰ শিল\nUpdated:October 2, 2020, 10:46 PM IST\nঅমানৱীয় শাস্তি! পৰকীয়া প্ৰেমিকক গাওঁবাসীয়ে দিলে ভয়ংকৰ শাস্তি।\nLast Updated: October 2, 2020, 10:46 PM IST\nঅমানৱীয় শাস্তি! পৰকীয়া প্ৰেমিকক গাওঁবাসীয়ে দিলে ভয়ংকৰ শাস্তি। শৰীৰৰ কাপোৰ খুলি, যৌনাংগত বান্ধি দিলে ৫ কেজি ওজনৰ শিল। এই ঘটনা সংঘটিত হৈছে উৰিষ্যাৰ বালাশ’ৰ জিলাত।\nআনকি এতিয়া চচিয়েল মিডিয়াতো ভাইৰেল হৈ পৰিছে এই ভয়ংকৰ শাস্তিৰ ভিডিঅ’। দ্যা ইণ্ডিয়ান এক্সপ্ৰেছত প্ৰকাশ পোৱা খবৰ অনুসৰি, অভিযুক্ত লোকজনৰ নাম বিজয় দাস। অভিযোগ অনুসৰি, লোকজনে জিলাখনৰ চৌমুখ গাঁৱৰ এগৰাকী মহিলাৰ সৈতে দীৰ্ঘদিন ধৰি সম্পৰ্ক ৰক্ষা কৰি আহিছিল।\nকিন্তু পিছত যুৱতীগৰাকীৰ ঘৰৰ মানুহে যেতিয়া লোকজন বিবাহিত আৰু দুটাকৈ সন্তানৰ পিতৃ বুলি জানিব পাৰে, তেতিয়া লোকজনক উচিত শাস্তি প্ৰদান কৰিবলৈ পৰিকল্পনা কৰে।\nঘৰত কোনো নথকাৰ সুযোগ লৈ লোকজন যুৱতীগৰাকীৰ ঘৰলৈ আহোতেই পৰিয়ালৰ লোকে স্থানীয় ৰাইজৰ সহযোগত লোকজনক ধৰি এটা বিদ্যুতৰ খুঁটাত বান্ধি সোধা পোচা কৰে।\nআৰু অৱশেষত যেতিয়া জয় দাসে নিজৰ ভুল স্বীকাৰ কৰে, তেতিয়াই উত্তেজিত হৈ একাংশ লোকে লোকজনৰ কাপোৰ খুলি প্ৰহাৰ কৰাৰ লগতে যৌনাংগত বান্ধি দিয়ে পাঁচ কেজি ওজনৰ এটা শিল। আৰু তেনেকৈয়ে প্ৰায় দুঘণ্টা সময় ৰখা হয় লোকজনক। এতিয়া ঘটনাৰ সন্দৰ্ভত তদন্ত আৰম্ভ কৰিছে আৰক্ষীয়ে।\nFirst published: October 2, 2020, 10:46 PM IST


ধনঞ্জয়ৰ ফোন নম্বৰটো দিব পাৰিবা নেকি? - সাহিত্য ডট অৰ্গ\nলেখক- হেমেন বৈশ্য\nআজি কেইদিনমানৰ পৰা সামাজিক মাধ্যম “ফেচবুকত” বন্ধুত্বৰ অনুৰোধ বৰকৈ আহিবলৈ লৈছে। যেন বাৰিষাৰ ডবা-পিটা বৰষুণজাকহে। শেষেই হ’ব নোখোজে চোন। অৱশ্যে সকলোবোৰ বন্ধুত্বৰ অনুৰোধ গ্ৰহণ কৰিব পৰা নাই। বিশেষকৈ যিবোৰ বন্ধু বা বান্ধৱীৰ “প্ৰফাইলত” এটা ডাঙৰ তলা ওলমি থাকে, সেইবোৰ বন্ধুত্বৰ অনুৰোধ ম‌ই স্ব-ইচ্ছাই বিসৰ্জন দিও। সি যি কি নহ‌ওক সিদিনা বন্ধুত্বৰ অনুৰোধ গ্ৰহণ কৰি থকা অৱস্থাতেই এটা ৰসাল ঘটনা ঘটিল।\nদুপৰীয়া ভাত-পানী খাই ফেচবুকৰ দুনিয়াত উটি ভাঁহি থাকোঁতেই ম‌ই মন কৰিলোঁ, মোলৈ এটা বন্ধুত্বৰ অনুৰোধ আহিছে। দেখিলোঁ, ছোৱালী এজনীয়ে পঠাইছে(নামটো ইয়াত উল্লেখ নকৰোঁ দিয়ক)। বন্ধুত্বৰ অনুৰোধটো ভালকৈ পৰীক্ষা কৰাৰ পিছত ঠিক-ঠাক যেন লগাত গ্ৰহণ কৰি পেলালোঁ। পিছে বন্ধুত্বৰ অনুৰোধ গ্ৰহণ কৰাৰ ঠিক পাঁচ মিনিটমান পিছতেই সেইফালৰ পৰা বাৰ্তা আহিল।\nম‌য়ো “ হেল্ল’ ” বুলি বাৰ্তা পঠিয়ালোঁ।\n: তোমাৰ ঘৰ ক’ত? (এইবাৰ পোনপটীয়া প্ৰশ্ন সেইফালৰ পৰা)।\nঅৱশ্যে ফেচবুকত প্ৰথমতে চিনাকি পৰ্বটোৰ কাৰণে কিছুমান “ক’মন” প্ৰশ্ন দেখিবলৈ পোৱা যায়। যেনে- “কি খবৰ?” , “ঘৰ ক’ত তোমাৰ?” , “কি কৰা?” , “পঢ়ি আছা নেকি?” ইত্যাদি ইত্যাদি। গতিকে তাইৰ পৰা অহা বাৰ্তাবোৰ দেখি প্ৰথম অৱস্থাত মোৰো সিমান আচহুৱা যেন লগা নাছিল। এইবাৰ মোৰ ফালৰ পৰা বাৰ্তা পঠিয়ালোঁ।\n: মোৰ ঘৰ বৰমাত। তোমাৰ?\n: কি? তোমাৰ ঘৰ বৰমাত? (তাই যেন আচৰিত হৈ পৰিল)।\n: অ’ বৰমাত। কিন্তু তুমি ইমান আচৰিত হৈ উঠিলা যে।\n: নহয় মানে কি জানা? ধনঞ্জয়ৰ ঘৰটোৱো বৰমাতে হয়। তুমি চিনি পোৱা নেকি ধনঞ্জয়ক?\n: ধনঞ্জয়! কোন ধনঞ্জয়? (ম‌ই অলপ ভাবিবলৈ ল’লোঁ)। ওহো ম‌ইতো কোনো ধনঞ্জয়ক চিনি নাপাওঁ।\n: পাবা অকণমান ভাবাচোন তুমি। ধনঞ্জয়ে ধাবাত কাম কৰে। (তাইৰ সৰল বাৰ্তা)।\nমোৰ এইবাৰ টিঙিচকৈ কিবা এটা উঠি অহা যেন পালোঁ। অৱশ্যে বহুদিন ধৰি ইউটিউবত “খং কেনেকৈ নাইকিয়া কৰিব লাগে” এই বিষয়ক ভিডিঅ’ চাই থকাৰ ফলতেই নে কি নাজানো উঠি অহা খঙটো ম‌ই কিছু সময়ৰ কাৰণে সম্বৰণ কৰি ৰাখিবলৈ সফল হ’লোঁ।\nএইবাৰ তাইৰ পৰা ধনঞ্জয়ৰ বহুখিনি তথ্য মোলৈ বাৰ্তা হিচাপে আহিয়েই থাকিল।\n: ধনঞ্জয়ৰ দদায়েক এজনো আছে জানা? ডি.চি. অফিচত কাম কৰে।\n: ভালেই চোন। (মোৰ বিৰক্তি ভৰা উত্তৰ)।\n: ভাল নহয় দিয়া। ধনঞ্জয়ৰ ফোন নম্বৰটো মোৰ লগত নাই যে…তুমি আনি দিব পাৰিবা নেকি ফোন নম্বৰটো?\nএইবোৰ দেখাৰ পিছত ম‌ই হঠাৎ অনুভৱ কৰিলোঁ যে মোৰ ওপৰৰ পাৰি দাঁতে ইতিমধ্যেই তলৰ পাৰি দাঁতত হেঁচা দিবলৈ আৰম্ভ কৰিছে।\n: শুনা, মোৰ ঘৰ বৰমাত যদিও ম‌ই বৰ্তমান উত্তৰ গুৱাহাটীতহে থাকোঁ। গতিকে ম‌ই কোনো ধনঞ্জয়ক চিনি নাপাওঁ। (মোৰ খং ভৰা উত্তৰ)।\n: কি? তুমি উত্তৰ গুৱাহাটীত থাকা? (তাই যেন এইবাৰো আচৰিত হৈ উঠিল)।\n: অ’ উত্তৰ গুৱাহাটীত থাকোঁ। কিন্তু তুমি ইমান আচৰিত হ’ব লগা কি হ’ল আকৌ?\n: ধনঞ্জয়ো এতিয়া গুৱাহাটীতে থাকে জানা। তাৰ লগত তাৰ তিনিজন বন্ধুও থাকে। তুমি সিহঁতক লগ কৰি ধনঞ্জয়ৰ ফোন নম্বৰটো আনি দিব পাৰিবা নেকি?\nমোৰ এইবাৰ চকু দুটা ৰঙা হৈ পৰিল। মূৰটো কিবা আচন্দ্ৰাই কৰি উঠা যেন পালোঁ। “কি জঞ্জাল!” লগে লগে “আনফ্ৰেইন্দ” অপচনত ক্লিক কৰি তাইক সিমানতে বিসৰ্জন দিলোঁ।\nখঙৰ ভমকত মোবাইলটো অফ্ কৰি শুবলৈ চেষ্টা কৰিছোঁ হে কৰিছোঁ। কিন্তু নাই শুবহে পৰা নাই। চকু দুটা মুদিলেই চকুৰ সন্মুখত কেৱল মোবাইলৰ স্ক্ৰীণ খনহে দেখা পাওঁ। য’ত ডাঙৰকৈ লিখা আছিল– “ধনঞ্জয়ৰ ফোন নম্বৰটো দিব পাৰিবা নেকি?”


ভূত নে ভ্ৰম/প্ৰথম অঙ্ক - ৱিকিউৎস\nভূত নে ভ্ৰম/প্ৰথম অঙ্ক\n10713ভূত নে ভ্ৰমপদ্মনাথ গোহাঞিবৰুৱা১৯২৪\nভুত নে ভ্ৰম।\nহালোৱা আৰু জালোৱা।\nহালোৱা।—(কানত নাঙ্গল-যুৱলি লৈ ঘৰমুৱা হৈ প্ৰৱেশ) হৰি-গুৰু-বান্ধব! উঃ, কেতিয়া নো পাওঁগৈ ঘৰ ঐ! ভোকে-পিয়াহে গা আচন্দ্ৰাই কৰিছে! ধূৱঁলি-কুৱঁলিখন দেখিছোঁ!\nজালোৱা।—(উধাতু খাই প্ৰৱেশ) হেৰৌ, সেইটো কোন্ ঔ? কাতিয়া ককাই হৱ নে ঔ?\nহালোৱা।—(উভতি চাই ভেকাহি মাৰি) কোন্ অ এইটো, পিচৰপৰা ভুতে হেঁকাৰাদি হেঁকাৰিছ! নহওঁ কাতিয়া, যা। নহওঁ মই তোৰ কাতিয়া-ককাই।\nজালোৱা।—হেৰৌ, যেয়ে কি নহৱ, ৰবিঔ ৰবি, ময়ো গৈছোঁ। অসন্তক ৰবি। বধ লাগে, ৰৈ যা ককাইটি!\nহলোৱা।—আহি থাক্। তোলৈ আকৌ ৰব কোন্ দুপৰীয়া ভোকত! [ ১০ ] জালোৱা।— হেৰৌ, বধ লাগে, অসন্তক ৰবিঔ৷ মোকো লৈ যা ককাইটিঐ!\nহালোৱা।— কেনেখন কৰে এইপাটে! তোক আকৌ লৈ যাব কোনে? দুপৰীয়া ভোকত নাঙ্গল-যুৱলিৰ ভাৰেই কান ছিঙ্গি নিছে, তোক আকৌ কওঁ কোনখন কানত?\nজালোৱা।— নহয় হেৰৌ, ককাইটি, মোক কানত লব নেলাগে; লগ হে দিব লাগে। ৰবি, অসন্তক ৰবি।\nহালোৱা।— আও! এই হেন দিন-দুপৰত তোক লগ লগা হল নে? অকলে আহিব নোৱাৰ নে? মতা নহৱ নে কি? নাই, তোক কিহবাই পাইছে?\nজালোৱা।— ককাইটিঐ, কিনো কম। এই দিন-দুপৰতে মোক সঁচাকৈয়ে ভুতে পাইছিলহি! ৰবিচোন, শুনচোন৷\nহালোৱা।— দেখিছানে বাৰু! কালি ৰাতিও খাবলৈ নহল একো। লঘোনীয়া গা! এই দুপৰ ভাটি দিয়ালৈকে হাল বাই পথাৰত বোকা দি আহিছোঁ। ভোকে-ভাগৰে মোক অথিৰ কৰিছে! হেৰ, তই পিচে পিচে আহি থাক। মই ৰব নোৱাৰোঁ বুপাই।\nজালোৱা।— নহয়, হেৰঔ ককাই, মোক পিচ পেলাই নেযাবিঔ। হেৰ, তোৰ মূৰকে সাৱ, ৰবি৷ মোৰ লৰাহঁতৰ শপত অসন্তক ৰবি। হেৰ, যাৱ যদি, ঘৈণীয়েৰৰ মূৰতে ভৰি দি যাৱ। নেযাবিঔ, ৰবি, ৰবি, ময়ো গৈছোঁ৷ (লৰি গৈ হালোৱাৰ পোন্ধত ধৰি ওলমি পৰেগৈ)।\nহালোৱা।— উঃ, কি অপদে পালে! হেৰ, কিহে নো পাইছিল তোক? —ক’তা? —কেতিয়া? (চঁক লৈ) হুঁ, কেনেকৈ? —কচোন। ৰৈছোঁ বাৰু, ক।—ঔ আই! মোৰ গাটোও জিকাৰি উঠেচোন! তোৰ গাতে কিবা এটা লাগি আহিছে হব পায়! [ ১১ ] জালোৱা।— ককাইটিঔ, পাইছিলহি আচলটোৱেই! জাল-জৰি পোই কথমপি হে সাৰি আহিছোঁ। ৰবি, ৰবি।\nহালোৱা।— ৰৈছোঁ,ক, কচোন, কি নো সেইটো।\nজালোৱা।— আচলটোৱেই ককাই। জলবাঁক্ সেইটো! ঔ আই! তাৰ দাঁত আৰু নখ কেচটা! মোৰ পিচে পিচে আহিয়েই আছে হব পায়! (উচাপ্ খাই উঠে)।\nহালোৱা।— হয় নে কি? সি মায়াপী হৈ আহি আছে হব পায়! মোৰ গাটোচোন কেনেবা কেনেবা লাগি গৈছে! হেৰ, কৰোঁ কি? কলৈ যাওঁ? কি কৰোঁ এতিয়া! কেনি পলাওঁহঁক। (কানৰ নাঙ্গল-যুৱলি পেলাই জালোৱাক গবা মাৰি ধৰে)।\nজালোৱা।— সঁচা, বাঁক্ মায়াপী ককাই! সি থিতাতে ওলায়, থিতাতে নাইকিয়া হয়, মোৰ গাতে লাগি আহিছেই কি জানি, কিনো ঠিক্। কিবা ছঁয়াময়াখন দেখোঁচোন। ভুত ছঁয়াতে ময়া হৈ সোমায় (গবাগবিকৈ দুয়ো কঁপিবলৈ ধৰে)।\nমুক্তি।— (উপলুঙ্গাকৈ) কি হৈছে অ, তহঁতৰ? হৈছে কি?\nজালোৱা।— কিনো সোধা বোপাটি! যি হব লাগে হৈছে আৰু! কবলৈ কথাই নোলায়!\nহালোৱা।— এৰা, বোপাদৌতা, তোমাক দেখিহে ধাতুটো আহিছে!\nমুক্তি।— কিয়? মইনো তোৰ ধাতুটো কেনেকৈ আনিলোঁ আকৌ?\nহালোৱা।— এৰা, তিনটা মুনিহ দেখিলে ওচৰ নেচাপে নহয়।\nমুক্তি।— কিনো ওচৰ চপাৰ কথা কৈছ? ক’তা, আৰু দেখোন কাকো দেখা নাই। [ ১২ ] জালোৱা।— কেনেকৈ দেসিবা, বোপাটি! ভুত যে ময়াপী?\nমুক্তি।— ভুত নো কি? ময়াপী আকৌ কেনেকুৱা? মইচোন আজিলৈকে কোনো ময়াপী ভূত দেখা নাই। দেখুৱাব পাৰ নে? পাৰ যদি মই বক্সিচ্ দিম।\nজালোৱা।— থোৱাঁ থোৱাঁ, তোমাৰ খ্ৰীষ্টানী কথাবোৰ। ময়াপীক আকৌ দেসিবা কেনেকৈ? নেদেসা হবলৈ তো ময়াপী হয়। তেনেবোৰ কাণত নোখোমোৱা কথা নকবা দেও হে। লেখা-পঢ়া শিকি তোমোলাকৰ বুধিবোৰ উলটিছে যেন দেসিছোঁ!\nহালোৱা।— বাপাটি! নেজানা নে, দেও-ভুত বুলিলে থিতাতে ওলায়, থিতাতে লুকায়। সেই গুণে সেইবোৰক ময়াপী বোলে। কলিকতালৈকে পঢ়িও ইমানটো কথাকে নেজানা নে? দৌতাৰৰ ধনবোৰ মিছাতে ভাঙ্গিলাগৈ, নহয়?\nমুক্তি।— অ, তহঁতক এতিয়া কিবা দেও-ভুতে পাইছে নে কি?\nজালোৱা।— আকৌ নো কি? বেলে, “কওঁতেই কলা যঁতৰতে শলা”!\nহালোৱা। — সেই দেখি তো কৈছোঁ, বোলোঁ এতিয়া আৰু ভয় নাই, বোপাৰে সৈতে আমি তিনটা হলোহঁক বাপেকে।\nমুক্তি।— (মনতে) হাঁয়, কি ঘোৰ অন্ধবিশ্বাস! কি বিষম ভ্ৰম! ভুত বিশ্বাসে আমাৰ গাওঁ ডুবালে! কেনেকৈ উদ্ধাৰ কৰা যায়? (ফুটাই) বাৰু, বিতত্ নহবিচোনহঁক। মোক ভুত এটা এদিন দেখুৱাব পাৰিবিনেহঁক?\nজালোৱা।— কিয়। আজিয়েই পাৰিলোহেঁতেন নহয়। অসম্ভকৰ আগতে মোক যিটো হে জলবাঁকে লগ পাইছিল! কিনে কম বোপাটি! দেসা হলে বিচুৰ্ত্তি হলাহেঁতেন। [ ১৩ ] হালোৱা।— দেখুৱাম বাৰু এদিন। দেখিবা, ভুত নো কেনেকুৱা! সেইবোৰ- চোন বাটে-গছে, খালে-বিলে, পথাৰে-পামে যতে-ত’তে ভুতেই হে। আপোনালোকে জিলাৰপৰা কেনেকৈ দেখিবা?\nমুক্তি।— “বাৰু,দেখুৱাবি। দেখিলে হে বুজি, ভুত নো কি।\nজালোৱা।— বাৰু, হৈছে এতিয়া। আহাঁ, বোপা, যাওঁগৈহঁক। অকলে নৰবাঁ, আহাঁ আহাঁ৷\nহালোৱা।— বল, বল, এই ছেগতে আমি যাওঁগৈ বোপাই। বোপা আহি থাওক পিচত। এইবোৰ পঢ়ি-শুনি অধৰমী হোৱা ডেকা। তেজৰ বলত দেও-ভুত নমনা হৈছে এইবোৰে। ইয়াৰ পোটক পাব পাচত। ব’ল, বল, বল।\nমুক্তি।— অহ! অন্ধবিশ্বাসত আমাৰ সমাজ তল গল! অজ্ঞান গঞাই ৰোগ-ব্যাধিৰ আচল কাৰণ ঢুকি নাপায়। ভূত বুলি এবিধ মনে-পতা দেও হে তাৰ কাৰণ বুলি বিশ্বাস কৰে। বেজে ভূত খেদিবলৈ বুলি ৰোগীৰ নাকত পকা জলকীয়া গুঁজি ৰোগৰ বিকাৰ চৰায়! বহুতে ভূতৰ ভয়ত দুৱাৰ মাৰি ভিতৰলৈ বিশুদ্ধ বায়ু সোমোৱাত বাধা দিয়ে; দৰপ-জাতিৰ সলনি জৰা-ফুকা কৰে। ভূত-বিশ্বাস মানুহৰ স্বভাৱত পৰিণত হৈছে। ভূতৰ ভয়ত মন অস্থিৰ হয়; আৰু মনৰ অস্থিৰতাত আমাৰ অশিক্ষিত মানুহে, ছাঁটোকে বাঘটো দেখাৰ দৰে, ভূতৰ ভয়ঙ্কৰ ৰূপ দেখে। আজি এই দুটা মানুহতে তাৰ ফট্‌ফটীয়া প্ৰমাণ পোৱা গল। —বাৰু, দেখা যাওক, কি কৰিব পৰা যায়। আমাৰ অশিক্ষিত সমাজক এনে অন্ধবিশ্বাসৰপৰা মুক্ত কৰিবই লাগিব।\nধৰ্ম্মেশ্বৰ, সোণেশ্বৰ আৰু ফজলুৰ।\nসোণেশ্বৰ। — “যি বোলাঁ লাগে ভাই, মোৰ হলে মনৰপৰা বিশ্বাসটো যোৱা নাই। ভাবি যাওঁ ভুত নাই বুলি, কিন্তু গৈ গৈ ভূত থকা ঠাই পাৰ হওঁতে গাটো চেবাই উঠেচোন!\nফজলুৰ। — হঁচা ভাই, মোৰো তেনেকুৱা লাগে। কেতিয়াবা হই থাকোঁতেই চয়তানে হেঁচা মাৰি ধৰেহি। কেতিয়াবা যে মই টোপনিতে মক্- মকাই উঠোঁ! বুবাজিয়ে হেঁচুকি জগোৱাই দিয়া মাত্ৰকে চয়তানটো চাঁত্কৰে নেদেখা হয়।\nসোণেশ্বৰ। — এৰা, কেতিয়াবা আকৌ সি বাঘ হৈ খাবলৈ আহে, নাইবা সাপ হৈ খুটিবলৈ খেদে; টোপনিতে লৰোঁ হে লৰোঁ, আগুৱাব নোৱাৰোঁ। পিচে, চাঁত্কৰে সাৰ পালেই সি ময়াপী হৈ যায়! ভূত নহয় যে বাৰু সি কি! কোৱাচোন ভাই।\nধৰ্ম্মেশ্বৰ। — নহয় ভুত। তাৰ কাৰণ ভুতনাথ ভাই আহিলে সুধিবাঁ, তেওঁ ভালকৈ বুজাই কব।\nফজলুৰ। — এ হে! আহাঁ, আহাঁ ভাই, আহাঁ। তুমি বহুত দিন জীবাঁ ভাই!\nভুতনাথ। — কিয়? কোন্‌খন পঞ্জিকাত নো গণনা পালাঁ? মোৰ সোৱঁৰণী আঁকিছিলা নে কি?\nফজলুৰ। — হেই চব নহয় ভাই। এই মাত্ৰ তোমাৰ নাম লোৱা হৈছিল। নাম লওঁতেই তুমি ওলালাঁহি। হেইকাৰণে তুমি বহুত দিন জীবাঁ।\nভুতনাথ। — (হাঁহি ২) অ, সেই বাবে! হওঁতে বিধিখন বেয়া নহয়। [ ১৫ ] সোণেশ্বৰ। — সঁচা, ই ধুৰুপ কথা। নাম লওঁতেই ওলালেহি মানুহৰ আয়ুস বাঢ়ে।\nভুতনাথ। — বাৰু, ময়ো ধুৰুপকৈ কৈছোঁ, তোমালোকৰ মনৰপৰা এতিয়াও superstition অৰ্থাৎ কুসংস্কাৰ যোৱা নাই।\nধৰ্ম্মেশ্বৰ। — superstition বাৰু এৰিছোঁৱেই, এওঁবিলাকৰ মনৰপৰা আজিও prejudice বা অন্ধবিশ্বাসো গুচা নাই। এতিয়াই দুয়ো দুবিধ ভুতৰ উদাহৰণ দিছিল। টোপনিত চিয়ঁৰি উঠা, লৰিব খুজি চলিব নোৱাৰা, এইবোৰ বোলে ভূতৰ কাম। মই পিচে ভুত নহয় বুলি কৈ তোমাৰ নাম লওঁতেই তুমি ওলাইছাহি।\nভূতনাথ। — ঠিক সময়ত ওলালোঁহি বুলিয়েই তো দীৰ্ঘজীবী হবলৈ আশীৰ্বাদ পালোঁ। সি যি হওক, টোপনিত কিয় তেনেকুৱা বোধ হয়, সেই বিষয়ে সিদিনাখন ব্যাখ্যা কৰা হৈছিল নহয়, পাহৰিলাহঁক নহয় নে? শোওঁতে হাত বা ভৰিৰ সিৰত টেপা খাই বিজুতি ঘটিলেই তেনেকুৱা বোধ হয়। সি ভুত বা চয়তানৰ কাম নহয়। ভুত বুলি একো এটা Being বা বস্তু নাই, চয়তানো একো নহয়।\nফজলুৰ। — ভূত নাথাকিব পাৰে; কিন্তু চয়তান হলে নিশ্চয় আছে ভাই। হিদিনাখন আমাৰ মৌলবী চাহাবে দিয়া ব্যাখ্যা হুনা হলে, বিশ্বাস কৰিলাহেঁতেন। কবৰখানাৰ কাষত আমাৰ নতুন মজিদটে৷ হজাওঁতে চয়তানবোৰে ঘৰৰ ভেঁটিটো ঘুৰি ঘুৰি কেনেকৈ পাক্ লৈছিল আৰু কলিমা পাঠ হুনি হেইবোৰ কেনেকৈ উফৰি উফৰি পৰিছিল, তুমি মৌলবী চাহাবৰ মুখে হুনা হলে নপতিয়াই থাকিব নোৱাৰিলাহেঁতেন।\nভুতনাথ। — সেইটোও শুনা কথা হে। তুমি তো নিজ চকুৰে দেখা নাই। মনত নাই নে, আমি ডেকাদলে কথা বান্ধিছোহঁক যে, নিজে স্ব-চকুৰে ভূত নেদেখোঁমানে নপতিয়াওঁ। [ ১৬ ] সোণেশ্বৰ। — বাৰু, সেই মতে হলেও তো দ’ত আছে বুলি স্বীকাৰ কৰিব লাগিব। পিচে, দ’ত জানো এবিধ ভুত নহয়?\nধৰ্ম্মেশ্বৰ। — ভূত হওক বা নহওক, আগেয়ে স্থিৰ হোৱাৰ দৰ্কাৰ যে, স্বৰূপতে দ’ত আছে নে নাই।\nসোণেশ্বৰ। — বাঃ! দ’ত নো নহব পাৰে নে? সি যে চকুৰে দেখা ভুত।\nভুতনাথ। — কোনে দেখিছিল? কেতিয়া?\nসোণেশ্বৰ। — কোনেও নেদেখা নহয়। সিদিনা মাথোঁন ভদৰি-চুকৰ লোহাৰামে দ’ত এটা লগ পাইছিল। জানাই নহয়, লোহাৰাম কেনে এটা বুকুবহল বলী মানুহ। দ’তক সিও উলটি ধৰিছিল; পিচে, দ’তৰ গা পিছল কাৰণে হে তাক সি পেলাবলৈ চল নাপালে।\nভুতনাথ। — ইও এটা “কাণখোৱা” গল্প ভাই। ইয়াক এটা সাধুকথা বুলি ধৰিলে ধৰিব পাৰাঁ, কিন্তু প্ৰকৃত ঘটনা বুলিব নোৱাৰাঁ; কাৰণ তুমি তো নিজে স্ব-চকুৰে দ’ত দেখা নাই।\nসোণেশ্বৰ। — চকুৰে দেখাতকৈও একাচি চা হে বুলি। কিয়নো, —\nফজলুৰ। — অ, আহাঁ ভাই, আহাঁ (মুক্তিক আগবঢ়াই আনে)।\nমুক্তি। — কিহৰ নো মেল? কিহৰ বক্তৃতা? আজিৰ মজলিচ্, দেখোন গৰম!\nভূত। — এৰা, মজলিচ্ গৰমেই। তুমিও এতিয়া বক্তৃতাৰ ভাগ ললে হে যদি সি চেঁচা পৰে।\nমুক্তি। — কিহৰ বক্তৃতা তাৰ শুং পালে হে ভাগ লব পাৰি।\nধৰ্ম্ম। — বক্তৃতা আৰু হব কিহৰ? - ভূতৰ। লোৱাঁ ভাগ এতিয়া।\nমুক্তি। — তেনেকুৱা এটা ভাগ ময়ো বাটতে পাই বুটলি আনিছোঁ, পঞ্চ-পাণ্ডৱে পত্নী ভগোৱাৰ দৰে, তোমালোকৰে সৈতে ভগাই লবলৈ বুলি। [ ১৭ ] সোণেশ্বৰ। — চাওঁ, কিহৰ নো ভাগ সেইটো। মেলাচোন তোমাৰ টোপোলা।\nফজলুৰ। — চাওঁ নহয়, হুনোঁ বুলিলে হে ভাগ পোৱা যাব হবলা?\nমুক্তি। — ভাল কৈছাঁ ভাই। মই অনা ভাগটো চকুৰ অগোচৰ, কাণৰ হে ওচৰ; সি টোপোলাত নাই, মুখত হৈ আছে।\nধৰ্ম্ম। — বাৰু, চকু মুদিছোঁ, কাণকে পাতিছোঁ; দিয়াচোঁ কিহৰ নো ভাগ আনিছা তুমি।\nমুক্তি। — বাৰু, লোৱাহঁক মই অনা ভাগৰ ভাগ! – কালি দুপৰীয়া বাটত বাঁকে-পোৱা দুটা মানুহক লগ পাই বুজনি দিছিলোঁ। পিচে মিছা, সিহঁতে একোপধ্যে নামানে। যি ভূত নাই বোলে, তাক সিহঁতে বলিয়া হে বোলে। আৰু, সিহঁত নিজে ভূত-বিশ্বাসত তন্ময়।\nধৰ্ম্ম। — হাঁয়, এই অন্ধ-বিশ্বাস আমাৰ সমাজৰ পৰা কেনেকৈ আঁতৰ কৰা যায়!\nভূত। — আঁতৰ কৰিবই লাগিব। সেই বিষয়ে উপায় চিন্তিবলৈ আমাৰ মাজত এখন আলোচনী সভা পাতিবলৈ মই প্ৰস্তাব কৰোঁ।\nফজলুৰ। — বৰ হাৰুৱা প্ৰস্তাব। মই মিষ্টাৰ বৰুৱাৰ প্ৰস্তাব হমৰ্থন কৰোঁ।\nমুক্তি। — বেচ কথা। তেন্তে অহা শনিবাৰে সন্ধিয়া মিষ্টাৰ বৰুৱাৰ ঘৰতে সভাৰ প্ৰথম বৈঠক পতা হওক। আজিলৈ ইমাতে। এতিয়া ঘৰাঘৰি যাওঁগৈ বলাহঁক।\n"https://as.wikisource.org/w/index.php?title=ভূত_নে_ভ্ৰম/প্ৰথম_অঙ্ক&oldid=26799"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২২ মে' ২০১৯ তাৰিখে ২২:৩২ বজাত সলনি কৰা হৈছিল।


খোদ ৰামৰ ঘৰতেই চুৰি! চেক জাল কৰি অযোধ্যাৰ ৰাম মন্দিৰ টাষ্ট্ৰৰ একাউণ্টৰ পৰা লুটিলে লক্ষাধিক টকাram-temple-construction-trust-account-defrauded-of-rs-6-lakh– News18 Assam\nখোদ ৰামৰ ঘৰতেই চুৰি! চেক জাল কৰি অযোধ্যাৰ ৰাম মন্দিৰ টাষ্ট্ৰৰ একাউণ্টৰ পৰা লুটিলে লক্ষাধিক টকা\nUpdated:September 12, 2020, 5:47 PM IST\nএকেবাৰে ৰামৰ ঘৰতেই চুৰি! চেক জালিয়াতি কৰি অযোধ্যাৰ শ্ৰীৰাম জন্মভূমি তীৰ্থ ক্ষেত্ৰৰ টাষ্ট্ৰৰ বেংক একাউণ্টৰ পৰাই লক্ষাধিক টকা লুটিলে প্ৰতাৰকৰ দলে।\nLast Updated: September 12, 2020, 5:47 PM IST\nআৰক্ষীৰ সূত্ৰই জনোৱা মতে, বেংক একাউণ্টৰ পৰা ৬ লাখ টকা লুটি নিয়া হৈছে। অযোধ্যাৰ ডেপুটি ইনস্পেক্টৰ জেনেৰেল দীপক কুমাৰে জনাইছে যে, ভুৱা চেক প্ৰদান কৰি এবাৰ ২.৫ লাখ টকা আৰু এবাৰ ৩.৫ লাখ টকা লুটি নিছে দুৰ্বৃত্তই। ৰাম মন্দিৰ টাষ্ট্ৰৰ সম্পাদকৰ চম্পট ৰায়ৰ অভিযোগৰ ভিত্তিত অজ্ঞাত পৰিচয়ৰ প্ৰতাৰকৰ বিৰুদ্ধে ‘এফ আই আৰ’ দাখিল কৰা হৈছে।\nদীপক কুমাৰে জনাইছে যে, দুখন চিৰিয়েল নম্বৰৰ চেকৰ দ্বাৰা লুটি নিয়া হৈছে ৬ লাখ টকা। সেই চিৰিয়েল নম্বৰৰ প্ৰকৃত চেক এতিয়াও টাষ্ট্ৰৰ হাততে আছে।\nকিদৰে কৰিলে জালিয়াতি?\nডি আই জিয়ে জনাই যে, বুধবাৰে বিয়লি ট্ৰাষ্টৰ সম্পাদক চম্পট ৰায়লৈ বেংকৰ ফালৰ পৰা এটা ভেৰিফিকেশ্যন কল আহে। আৰু তেওঁক জনোৱা হয় যে, মন্দিৰৰ একাউণ্টৰ পৰা ৯ লাখ ৮৬ হাজাৰ টকা উলিওৱা হৈছে। আৰু তেতিয়াই ধৰা পৰে জালিয়াতি।\nপ্ৰাথমিক তদন্তত এতিয়া বেংক কৰ্তৃপক্ষই গাফিলতি কৰিছিল নেকি, সেয়া পৰীক্ষা কৰা হৈছে। কাৰণ চেকৰ নিৰ্দিষ্ট চিৰিয়েল নম্বৰ গ্ৰাহকৰ লগতে বেংক কৰ্তৃপক্ষৰ লগতো থাকে। নকল চেকত চম্পট ৰায় আৰু ট্ৰাষ্ট্ৰৰ আৰু এগৰাকী সদস্যৰ চহী আছিল। জানিব পৰা মতে, একাউণ্টৰ পৰা উলিওৱা টকা পঞ্জাৱ নেচনেল বেংকৰ এটা একাউণ্টলৈ ট্ৰান্সফাৰ কৰা হৈছে।\nFirst published: September 12, 2020, 5:47 PM IST


অলিম্পিকত স্বৰ্ণিল ইতিহাস ভাৰতীয় মহিলা হকীৰ; তিনিবাৰৰ চেম্পিয়ন অষ্ট্ৰেলিয়াক পৰাস্ত কৰি ছেমিত প্ৰৱেশ - Olympia Sports\nHomeNewsঅলিম্পিকত স্বৰ্ণিল ইতিহাস ভাৰতীয় মহিলা হকীৰ; তিনিবাৰৰ চেম্পিয়ন অষ্ট্ৰেলিয়াক পৰাস্ত কৰি ছেমিত...\nঅলিম্পিকত স্বৰ্ণিল ইতিহাস ভাৰতীয় মহিলা হকীৰ; তিনিবাৰৰ চেম্পিয়ন অষ্ট্ৰেলিয়াক পৰাস্ত কৰি ছেমিত প্ৰৱেশ\nঅলিম্পিকৰ ইতিহাসত পোন প্ৰথমবাৰৰ বাবে ছেমি ফাইনেলত প্ৰৱেশ কৰি স্বৰ্ণিল ইতিহাস সৃষ্টি কৰিলে ভাৰতীয় মহিলা হকী দলে। তিনিবাৰৰ অলিম্পিক চেম্পিয়ন অষ্ট্ৰেলিয়াক ১-০ ব্যৱধানত পৰাভূত কৰি ছেমি ফাইনেলত স্থান সুৰক্ষিত কৰে ভাৰতীয় দলটোৱে। গ্ৰুপ পৰ্যায়ত আয়াৰলেণ্ড আৰু দক্ষিণ আফ্ৰিকাক পৰাস্ত কৰি সুদীৰ্ঘ ৪১ বছৰৰ পিছত কোৱাৰ্টাৰ ফাইনেলত প্ৰৱেশ কৰিছিল ভাৰতীয় দলটোৱে।\nঅৱশ্যে, গ্ৰুপ পৰ্যায়ত প্ৰথম অৱস্থাত দলটোৰ প্ৰদৰ্শন আশাব্যঞ্জক নাছিল। দলটোৱে গ্রুপৰ প্ৰথম তিনিখন মেচতে পৰাজয়ৰ সন্মুখীন হৈছিল। নেডাৰলেণ্ড, জাৰ্মানী, ডিফেণ্ডিং চেম্পিয়ন গ্ৰেট ব্ৰিটেইনৰ হাতত শোচনীয় পৰাজয়ৰ সন্মুখীন হোৱাৰ পিছত দুৰ্দান্ত প্ৰত্যাৱৰ্তন ঘটাই দলটোৱে পৰৱৰ্তী তিনিখনকৈ মেচত বিজয় সাব্যস্ত কৰিবলৈ সক্ষম হয়।\nPrevious articleঅলিম্পিক ডাঙৰ নহয়, লাভলীনাৰ ধৰ্ম কি সেয়াহে গুৰুত্বপূৰ্ণ একাংশৰ বাবে\nNext articleছেমিফাইনেলত লাভলীনাৰ প্ৰতিদ্বন্দী বুছেনাজ কিমান শক্তিশালী? কিমান সহজ হ’ব লাভলীনাৰ স্বৰ্ণজয়?\n৩ — ৮ জুলাইত গুৱাহাটীত ৪ৰ্থ আয়োধানা আন্তঃৰাষ্ট্ৰীয় ফিডে ৰেটিং দবা প্ৰতিযোগিতা\nকোচবিহাৰ ট্ৰফীত ইনিংছ ব্যৱধানত পৰাস্ত অসম


কীৰ্তিনাথ শৰ্মা বৰদলৈ - অসমীয়া ৱিকিপিডিয়া\n৭ নৱেম্বৰ, ১৮৭৮ (১৪২ বছৰ)\n২৩ ফেব্ৰুৱাৰী, ১৯৫২ (৭৩ বছৰ)\nলোকসংগীত,আধুনিক গীত,অসমীয়া অপেৰা\nবাসন্তীৰ অভিষেক (১৯২৯)\nলুইত কোঁৱৰ (১৯৩০)\nমুক্তিনাথ শৰ্মা বৰদলৈ (পুত্ৰ)\nকীৰ্তিনাথ শৰ্মা বৰদলৈ (৭ নৱেম্বৰ, ১৮৭৮ - ২৩ ফেব্ৰুৱাৰী, ১৯৫২) অসমৰ এগৰাকী সংগীতজ্ঞ। তেওঁ এগৰাকী সুৰকাৰ আৰু গীতিকাৰ। শৰ্মা বৰদলৈক অসমীয়া ভাষাত অপেৰা ৰচনা কৰা প্ৰথমজন ব্যক্তি বুলি অভিহিত কৰা হয়। অসমীয়া আধুনিক গীত, লোকসংগীত আদিকে ধৰি অসমীয়া জিকিৰৰ প্ৰচাৰ আৰু প্ৰসাৰৰ ক্ষেত্ৰতো তেখেতৰ যথেষ্ট অৱদান আছে। তেওঁৰ গীতত প্ৰকৃতিৰ সুষমা-বৰ্ণনা, জাতীয়তাবাদ আৰু দেশপ্ৰেমৰ সুৰ শুনিবলৈ পোৱা যায়। ইংৰাজ চৰকাৰৰ সংগীত প্ৰচাৰ বিভাগৰ সঞ্চালকৰ হিচাপে কাৰ্যনিৰ্বাহ কৰি থকাৰ সময়ত তেওঁ অসমৰ বহুকেইগৰাকী শিল্পীক প্ৰতিষ্ঠিত হোৱাত সহায় কৰিছিল।\n3 সংগীতজগতত প্ৰৱেশ\n১৮৭৮ চনৰ ৭ নৱেম্বৰত দৰং জিলাৰ কুৰুৱা গাঁৱত কীৰ্তিনাথ শৰ্মা বৰদলৈৰ জন্ম হৈছিল। পিতৃৰ নাম আছিল দেহিৰাম শৰ্মা বৰদলৈ আৰু মাতৃ আছিল মহেশ্বৰী দেৱী। শৈশৱতেই দেউতাকক হেৰুওৱা কীৰ্তিনাথ ৰায়বাহাদুৰ মাধৱ চন্দ্ৰ বৰদলৈৰ লগত গুৱাহাটীলৈ গুচি আহে। তেওঁৰ পঢ়াশলীয়া জীৱনৰো আৰম্ভণি গুৱাহাটীতেই হয়।\n১৮৯৬ চনত কীৰ্তিনাথ শৰ্মা বৰদলৈয়ে প্ৰৱেশিকা পৰীক্ষা (এণ্ট্ৰেন্স পৰীক্ষা)ত উত্তীৰ্ণ হয়। তাৰপিছত এফ এ পঢ়িবলৈ কলিকতাৰ ছেইণ্ট জেভিয়াৰ্ছ কলেজলৈ যায়।\nসংগীতজগতত প্ৰৱেশ[সম্পাদনা কৰক]\nকীৰ্তিনাথ শৰ্মা বৰদলৈৰ সংগীত জীৱন মঙলদৈতে আৰম্ভ হৈছিল। সংগীতাচাৰ্য লক্ষ্মীৰাম বৰুৱাৰ সান্নিধ্যত তেওঁ শাস্ত্ৰীয় সংগীতৰ শিক্ষাগ্ৰহণ কৰিছিল। ক্লৰিয়'নেটৰ পৰা আৰম্ভ কৰি নাগাৰালৈকে প্ৰায়বোৰ বাদ্য-যন্ত্ৰয়েই তেওঁ বজাব পাৰিছিল। কুৰুৱা অঞ্চলত তেওঁ নাগাৰাক জনপ্ৰিয় কৰি তুলিছিল বুলি ক'ব পাৰি। সাহিত্যিক বেণুধৰ ৰাজখুৱাই মঙলদৈত আৰম্ভ কৰা 'মঙলদৈ মজলিছ' নামৰ সভাৰ এগৰাকী অন্যতম সদস্য আছিল কীৰ্তিনাথ শৰ্মা বৰদলৈ। সেইসময়ত তেওঁ মঙলদৈ হাইস্কুলৰ শিক্ষক হিচাপে কাৰ্যনিৰ্বাহ কৰি আছিল। বেণুধৰ শৰ্মাই ৰচনা কৰা বাঁহী নামৰ সংকলনখনত সন্নিৱিষ্ট গীতবোৰত কীৰ্তিনাথ শৰ্মা বৰদলৈয়ে সুৰ সংযোজন কৰিছিল।\nবাঁহীৰ পিছত বেণুধৰ ৰাজখোৱাৰ পুথি সৰু ল'ৰাৰ গানৰ গীতত তেওঁ সুৰ সংযোজন কৰে। তাৰপিছত পদ্মধৰ চলিহা, মিত্ৰদেৱ মহন্ত, ইন্দ্ৰেশ্বৰ বৰঠাকুৰ, চন্দ্ৰধৰ বৰুৱা আদি ব্যক্তিসকলৰ কিছুমান গীত তেওঁ সুৰেৰে সজায়। চাকৰিসূত্ৰে অসমৰ বিভিন্ন ঠাই ভ্ৰমি ফুৰোঁতে তেওঁ সুৰ সংগ্ৰহ কৰিছিল আৰু সেই সুৰ অসমীয়া আধুনিক গীতত প্ৰয়োগ কৰিছিল। তেওঁৰ দ্বাৰা ৰচিত 'সুৰবিজয়' গীতি-নাটিকাখনত শৰ্মা বৰদলৈয়ে শুকনাৰায়ণী, মাহুৰ, বৰো কৌ, দুৰ্গাবৰী মালশ্ৰী আদি কেইবাটাও পুৰণি সুৰ নতুনকৈ প্ৰচলন কৰিছিল।\nবাদ্যযন্ত্ৰী হিচাপেও তেখেতে সুখ্যাতি লভিছিল। ১৯০৭ চনত তেজপুৰৰ বাণ থিয়েটাৰত লক্ষ্মীনাথ বৰুৱাই আৰম্ভ কৰা আৰ্কেষ্ট্ৰা পাৰ্টিত তেওঁ বেহেলা বজাইছিল। সেই পাৰ্টিত জ্যোতিপ্ৰসাদৰ পিতৃ পৰমানন্দ আগৰৱালাকে ধৰি অসমৰ বহুকেইগৰাকী প্ৰখ্যাত শিল্পী জড়িত আছিল।\nকামৰূপীয় সংগীতৰ ই নৱতম ধাৰা সৃষ্টি কৰিবলৈ যত্নপৰ হোৱা কীৰ্তিনাথ শৰ্মা বৰদলৈয়ে দীৰ্ঘদিনীয়া গৱেষণাৰ অন্তত 'কামৰূপীয় সংগীত' আৰু 'সুৰ পৰিচয়' নামৰ গ্ৰন্থ দুখন লিখি উলিয়াইছিল। ইয়াৰ উপৰি তেওঁ কেইবাখনো গীতি আলেখ্যও লিখি উলিয়াইছিল। অসমীয়া ভাষাত একাধিক অপেৰা সৃষ্টি কৰি তেওঁ অসমৰ সংগীত জগতলৈ নতুন চিন্তাৰ আমদানি ঘটাইছিল। তেওঁ সৃষ্টি কৰা কেইখনমান অপেৰা হৈছে-\n১৯৪৬ চনত তেওঁ 'জাগৰণী' নামৰ এখনি গীতৰ সংকলন উলিয়াইছিল। এইখন সংকলনত আজান ফকীৰৰ প্ৰায় একুৰি জিকিৰ সন্নিৱিষ্ট হৈছিল। তেওঁ গ্ৰাম'ফোনত ৰেকৰ্ডিং কৰা গীতসমূহত এডিথ্ আৰমিনা, ওৱালাং, চুনী মিঞা, তৰুণ হাজৰিকা, বন্দনা বৰুৱা, ৰাজবালা দেৱী, সমৰ দেকে ধৰি বহুতো শিল্পীয়ে কণ্ঠ নিগৰাইছিল। তেতিয়াৰ ৰক্ষণশীল সমাজ ব্যৱস্থাৰ কঠোৰ বাধা-নিষেধক প্ৰতিহত কৰি কীৰ্তিনাথ শৰ্মা বৰদলৈয়ে অসমৰ চুকে-কোণে থকা বহুতো সাংগীতিক প্ৰতিভাক ৰাইজৰ মাজলৈ উলিয়াই আনিছিল।\nগীতিকাৰ হিচাপে কীৰ্তিনাথ শৰ্মা বৰদলৈৰ অনন্য খ্যাতি আছে। তেওঁৰ গীতত প্ৰকৃতি বন্দনা, দেশপ্ৰেম, জাতীয়তাবোধ, ভ্ৰাতৃত্ববোধ আদিৰ সুৰ উজ্জ্বল ৰূপত শুনিবলৈ পোৱা যায়। সেই সময়ত আকাশবাণীযোগে প্ৰচাৰিত হোৱা ৰাইজৰ মেলঅনুষ্ঠানত তেওঁ লিখা 'ৰাইজ মোৰ ৰজা ঐ' গীতটিয়ে জনপ্ৰিয়তা লাভ কৰিবলৈ সক্ষম হৈছিল। গীতটোত কণ্ঠদান কৰিছিল সাৰদা শৰ্মাই। নামে মন্দাকিনী,সৰগৰে পৰা/গায় সমীৰণে ধীৰে ধীৰে/নাচে তৰুলতা তেওঁৰ আন এটি জনপ্ৰিয় গীত। এই গীতটি তেওঁ ১৯২৬ চনত লিখিছিল। তেওঁৰ আন কেইটিমান শ্ৰুতিমধুৰ গীত হৈছে-\nঅ' অসমীয়া বীৰ ডেকা ল'ৰা\nকিহেৰে পূজিম দুখানি চৰণ\nপৰ্বতত জুৰ পানী\nআমি ভাই নতুন যুগৰ\nঅসমীয়া মোৰ বুকুৰ আপোন\nএয়া দুনীয়া দৰদী বন্ধু/গোৱা প্ৰাণখুলি নতুনৰ গান (গজল)\n১৯৩৭ চনত গুৱাহাটীৰ জজ ফিল্ডত অনুষ্ঠিত হোৱা অসম সাহিত্য সভাৰ অধিৱেশনত তেওঁ সংগীত শাখাৰ সভাপতি আছিল। পুত্ৰ মুক্তিনাথ শৰ্মা বৰদলৈৰ লগতো তেওঁ সংগীতৰ ভালেমান কাম কৰিছিল। জীৱনৰ শেষ সময়খিনি তেওঁ শদিয়াত অতিবাহিত কৰে। ১৯৫০ চনত স্থাপন হোৱা শদিয়া সংগীত মহাবিদ্যালয়ত তেওঁ অধ্যক্ষৰ পদত অধিষ্ঠিত হৈছিল।\n১৯৫২ চনৰ ২৩ ফেব্ৰুৱাৰিৰ দিনা এইজনা চিৰস্মৰণীয় সংগীত শিল্পীৰ পৰলোকপ্ৰাপ্তি ঘটে।\n↑ Hiranmayee Das Gogoi. "The Musicological literature of Assam". enajori.com. http://www.enajori.com/?p=710। আহৰণ কৰা হৈছে: 11 July 2019.\n↑ 2.0 2.1 2.2 2.3 2.4 2.5 2.6 2.7 2.8 2.9 পৰাশৰ, অনুভৱ (ডিচেম্বৰ,২০১৫). কুৰি গৰাকী মহান অসমীয়া শিল্পী. ৰেখা প্ৰকাশন. পৃষ্ঠা. ৭-১১.\n"https://as.wikipedia.org/w/index.php?title=কীৰ্তিনাথ_শৰ্মা_বৰদলৈ&oldid=244196"ৰ পৰা অনা হৈছে\nএই পৃষ্ঠাখন ২০ আগষ্ট, ২০২০ তাৰিখে ১৭:০১ বজাত অন্তিম সংশোধন কৰা হৈছিল।


Class9Assamese Chapter3গীত আৰু ছবি | অসমীয়া Class9গীত আৰু ছবি » Dev Library\nClass9Assamese Chapter3গীত আৰু ছবি | অসমীয়া Class9গীত আৰু ছবি, নৱম শ্ৰেণীৰ অসমীয়া প্ৰশ্নৰ উত্তৰ, SEBA Class9Assamese Question Answer to each chapter is provided in the list of SEBA অসমীয়া Class9Question Answer so that you can easily browse through different chapters and select needs one. Class9Assamese Chapter3গীত আৰু ছবি can be of great value to excel in the examination.\nClass9Assamese Chapter3গীত আৰু ছবি – সমাধান\nAlso, you can read SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class9Assamese Chapter3গীত আৰু ছবি – সমাধান for All Subject, You can practice these here.\nপ্রশ্ন ১। চমু উত্তৰ দিয়া :\n( ক ) কেনে গীত আৰু কেনে ছবিক কোনেও ভাল নােবােলে ?\nউত্তৰঃ যিটি গীত বুজাইহে বুজে , যিটি ছবিৰ মূল আটায়ে নুবুজে তেনে গীত আৰু ছবিক কোনেও ভাল নােবােলে ।\n( খ ) সদায় কাণেৰে শুনা সৰু কথাটিয়ে কেনেকৈ আমাৰ প্ৰাণ টানি ধৰে ? উত্তরঃ গীত হলে আমাৰ প্ৰাণ টানি ধৰে ।\nউত্তৰঃ গীত হ’লে আমাৰ প্ৰাণ টানি ধৰে ।\n( গ ) কবিব মতে কোনবােৰ বস্তু অজৰ অমৰ ?\nউত্তৰঃ কবিব মতে মিহি ভাব , মিহি গতি , কৌশলী বিদ্যা অজৰ – অমৰ ।\n( ঘ ) কেনেকুৱা গীত আৰু ছবিক সকলােৱে ভাল বুলি কয় ?\nউত্তৰঃ যিটো গীত শুনি আৰু যিটো ছবি দেখি সকলােৱে একে ৰং পায় , জগতৰাে উলাহ বঢ়ায় – সেই গীত আৰু ছবিকে সকলােৱে ভাল বুলি কয় ।\n( ঙ ) ‘ সিহে পায় নিজে নিজে আলাসত ঠাই ” —ইয়াত আলাস শব্দটোৰ অর্থ কি ?\nউত্তৰঃ ‘ সিহে পায় নিজে নিজে আলাসত ঠাই ” —ইয়াত আলাস শব্দটোৰ অর্থ হ’ল-আকাশ ; শূন্য ।\nপ্রশ্ন ২। ভাল গীত আৰু ছবিৰ মহত্ত্ব কেনেকুৱা কবিতাটোৰ সহায়ত বুজাই লিখা ।\nউত্তৰঃ ভাল গীত আৰু ছবিক সকলােৱে ভাল পায় , আদৰ কৰে । উচ্চ প্রশংসা কৰে , উচ্চ আসনত ঠাই দিয়ে । কাৰণ ভাল গীত নুবুজা হলেও সি প্রাণ টানি ধৰে , অশান্ত হৃদয় । জুৰ পেলায় । সেইদৰে ভাল ছবিয়েও চকু পৰিলেই মনত সােমাই পৰে , মনটো আনন্দৰে ভৰাই তােলে ।\nপ্রশ্ন ৩। সদায় চকুৰে দেখা গছ পাতটিও ছবিত কিয় ভাল হৈ পৰে বুলি তুমি ভাবা ? নিজৰ মতামত আগবঢ়োৱা ।\nউত্তৰঃ ছবি আঁকিব জনাটো এটা কৌশলী বিদ্যা । এই বিদ্যাৰ বলতে শিল্পীসকলে সাধাৰণ গছপাত আদিক লােক চক্ষুৰ আগত আকর্ষণীয় কৰি তুলিব পাৰে । যিটো গছৰ পাত দেখিও আমি আকর্ষিত নহয় , মন নকৰোঁ , শিল্পী হাতৰ পৰশত সি ছবি হৈ উঠিলে আমাৰ চকুত চমক লগায় , মনপ্রাণ টানি ধৰে , মনত সােমায় ।\nসেই কাৰণেই শিল্পীসকল , চিত্ৰকসকলক মহান বুলি কয় । তেওঁলােকে ছবিত যিকোনাে বস্তুকে জীবন্ত ৰূপ দিব পাৰে । যিহেতু কৌশলী বিদ্যাৰ মৃত্যু নাই , – সি অজৰ অমৰ গতিকে জীৱন্ত ৰূপত ধৰা দিয়া ছবিবােৰাে অজৰ – অমৰ ।\nপ্রশ্ন ৪। কেনেকুৱা গীত আৰু ছবিক কোনেও ভাল নােবােলে আৰু কোনবােৰ গীত আৰু ছবিক সকলােৱে ভাল বুলি আদৰি লৈ আলাসত ঠাই দিয়ে নিজৰ ভাষাৰে বর্ণনা কৰা ৷\nউত্তৰঃ যিবােৰ গীত শুনিলে সকলােৱে বুজি নাপায় , যিবােৰ গীতৰ সুৰে সকলােৰে অন্তৰ স্পৰ্শ কৰিব নােৱাৰে তেনেবােৰ গীত শুনিলেও কোনাে আকর্যিত নহয় , কোনেও প্রাণত আনন্দ অনুভৱ নকৰে । তেনেবােৰ গীতক কোনেও ভাল বুলি নকয় ।\nতাৰােপৰি যিবােৰ ছবিৰ মূল আটায়ে নুবুজে , ছবি চাই চকুত তৃপ্তি আৰু অন্তৰত আনন্দ অনুভৱ কৰা নাযায় , তেনেবােৰ ছবিকো কোনেও ভাল বুলি নকয় । শিল্পীয়ে নিজৰ কাৰণেও গীত গায় , ছবি আঁকে । হ’লেও এইবােৰে আমাকে তৃপ্ত কৰিব পাৰিব লাগিব । শ্রোতা , দর্শকক তৃপ্ত কৰিব পাৰিলেহে শিল্পীৰ সার্থকতা ।\nআনহাতে যিবােৰ গীত শুনি , ছবি চাই সকলােৱে সমানে আনন্দ পায় , যিবােৰ গীত শুনিলে প্রাণ টানি ধৰে ; যিবােৰ ছবিয়ে দর্শকৰ চকুত জীৱন্ত ৰূপত ধৰা দিয়ে , চকু তৃপ্ত হয় তেনেবােৰ গীত আৰু ছবিকে সকলােৱে ভাল বুলি স্বীকৃতি দিয়ে । ভাল গীত আৰু ছবিয়ে মানুহৰ অন্তৰত স্থায়ীভাৱে ৰেখাপাত কৰিব পাৰে । এনেগীত আৰু ছবিৰ মৰণ নাই , সি অজৰ অমৰ ।\nপ্রশ্ন ৫। ‘গীত আৰু ছবি ’ কবিতাটোৰ সাৰাংশ লিখা ।\nউত্তৰঃ যিটো গীত শুনিলে বুজাইহে বুজে সকলােৱে নুবুজে , সেইটো গীত কোনেও ভাল বুলি নকয় । আন যিটো ছবিৰ মূল আটায়ে বুজি নাপায় তেনে ছবিকো কোনেও ভাল নেদেখে । যিটো ছবি দেখি , যিটো গীত শুনি সকলােৱে আনন্দ পায়— তেনে গীত আৰু ছবিক সকলােৱে আদৰি লয় , উচচ প্রশংসা কৰে , উচ্চ স্থানত স্থান দিয়ে ।\nকাৰণ ভাল গীত নুবুজা হলেও তাৰ সুৰে হৃদয় জগাই তােলে । ছবিৰ বিষয়ে একো নাজানিলেও ভাল ছবি চকুত পৰিলেই মনত সােমাই পৰে । সদায় দেখি থকা গছপাতটিও ছবিত মনােৰম , জীৱন্ত হৈ পৰে আৰু সদায় শুনি থকা কথাটিও গীত হলে প্রাণ টানি ধৰে । ভাল গীত আৰু ভাল । ছবিত মিহি ভাব, মিহি গতি আৰু কৌশলী বিদ্যা নিহিত হৈ থাকে ।\nএই সমূহৰ মৃত্যু নাই , ইহঁত অজৰ – অমৰ । ভাল গীত য’তেই গােৱা হয় , ভাল ছবি য’তেই প্রদর্শন কৰা হয় । তাতেই প্রশংসিত হয় । সেই প্রশংসা ঠাই আৰু পৰিবেশ অনুসৰি কম বা বেছি হ’ব পাৰে ।\nপ্রশ্ন ৬। ব্যাখ্যা কৰা –\n( ক ) সদায় চকুৰে দেখা গছ পাতটিও\nছবিটিত ভাল হৈ পৰে ,\nগীত হলে প্রাণ টানি ধৰে ।\nউত্তৰঃ উদ্ধৃত কবিতাফাকি কবি দুর্গেশ্বৰ শৰ্মাদেৱ ৰচিত ‘ গীত আৰু ছবি ’ কবিতাটিৰ অন্তর্গত ।\nকবিয়ে গীত আৰু ছবিৰ মহত্ত্ব বুজাবলৈ যাওঁতে এনেদৰে কবিতাটিত উল্লেখ কৰিছে । শিল্পীয়ে তেওঁৰ কৌশলী বিদ্যাৰ জৰিয়তে যিকোনাে বস্তুকে জীৱন্ত ৰূপ দি অতি আকর্ষণীয় কৰি তুলিব পাৰে ৷ সদায় দেখি থকা , অথচ অকণাে আকর্ষিত নােহােৱা পাতটিও শিল্পীয়ে আমাৰ চকুত লগাকৈ , মনত সােমাই যাব পৰাকৈ ছবিত আঁকিব পাৰে । সাধাৰণ বস্তু এটাও ছবি হলে আকর্ষণীয় হৈ পৰে ।\nসেইদৰে গীতৰ সন্মােহনী সুৰেও প্রাণত আনন্দৰ জোৱাৰ তােলে । সদায় শুনি থকা কথাও আমি বিশেষ ৰস নাপালেও যেতিয়া সেই কথাখিনিকে গায়ক – গায়িকাই সুন্দৰ সুৰত গীত হিচাপে গায় , তেতিয়া সিয়ে আমাৰ প্রাণ টানি ধৰে , অন্তৰ জগাই তােলে ; অন্তৰত অফুৰন্ত আনন্দ পােৱা যায় ।\n( খ ) মিহিভাব মিহি গতি কৌশলী বিদ্যাৰ\nনাই মৃত্যু অজৰ – অমৰ ,\nঠাই বুজি দীঘল – ডাঙৰ ।\nউত্তৰঃ উদ্ধৃত কবিতাফাকি কবি দুর্গেশ্বৰ শৰ্মাদেৱ ৰচিত ‘গীত আৰু ছবি’ কবিতাটিৰ অন্তর্গত ।\nভালগীত আৰু ভাল ছবিৰ আদৰ আৰু স্থায়িত্ব সম্পর্কে ক’বলৈ গৈ কবিয়ে এই ফাকি কবিতাৰে কবিতাটিৰ সামৰণি মাৰিছে ।\nযিবােৰ গীত আৰু ছবি ভাল বুলি সকলােৱে প্রশংসা কৰে , আদৰ কৰে সেইবােৰ গীত আৰু ছবিত এটা মিহি ভাব , মিহি গতি আৰু কৌশলী বিদ্যা নিহিত হৈ থাকে , যিহে ব্যক্তি তথা স্থান নির্বিশেষে সকলােকে মােহিত কৰে । এনে গীত আৰু ছবিৰ কেতিয়াও মৃত্যু নহয় , সিবােৰ অজৰ – অমৰ হৈ মানুহৰ মন আৰু বুকুত চিৰস্থায়ী হৈ ৰৈ যায় ৷\nএনে গীত আৰু ছবিয়ে সকলাে ঠাইতে , সকলাে সমাজতে আদৰ পায় , প্রশংসিত হয় । ঠাই আৰু সমাজ অনুসাৰে হয়তাে সেই আদৰ আৰু প্রশংসা কম বেছি হ’ব পাৰে ।\nজগত , উলাহ , চকু , সৰু , ভাল , কাণ\nউত্তৰঃ জগত – বিশ্ব ।\nচকু – আখ , চক্ষু , নয়ন ।\nসৰু – ভাল ।\nভাল – শুভ ।\nপ্রশ্ন ৮ | বাক্য ৰচনা কৰা ।\nকৌশলী বিদ্যা , অজৰ অমৰ , আলাসত ঠাই , ডাঙৰ – দীঘল ।\nউত্তৰঃ কৌশলী বিদ্যা – শিল্প কলা এটা কৌশলী বিদ্যা ।\nঅজৰ – অমৰ – ভাল কামৰ মৰণ নাই , অজৰ – অমৰ হৈ থাকে ।\nআলাসত ঠাই – সুকামত আলাসত ঠাই পাব পাৰি ।\nডাঙৰ – দীঘল – পিতৃ – মাতৃৰ মৰম – চেনেহৰ মাজত সন্তান ডাঙৰ – দীঘল হয় ।\nমিহি , প্রাণ , মৃত্যু , মূল , ক্ষুদ্র\nউত্তৰঃ মিহি – খহটা ।\nপ্রাণ – অপ্রাণ ।\nমূল – অমূল্য ; আগ ।\nক্ষুদ্র – ডাঙৰ ।


চাকৰিৰ পৰা নিলম্বিত হ’ব নেকি কনিষ্ঠ অভিযন্তা তামুলী?\nএজন চৰকাৰী অভিযন্তা আৰু বিভাগৰ অনুমতি নোলোৱাকৈ বিধায়কৰ বিৰুদ্ধে সংবাদমেল!\nগুৱাহাটী , February 22, 2019 7:18 am\nবুধবাৰে সংবাদমেল সম্বোধন কৰাৰ মুহূৰ্তত ডিআৰডিএৰ কণিষ্ঠ অভিযন্তা সুশীল তামুলী। ফটো : নৰ্থইষ্ট নাও\nএজন চৰকাৰী বিষয়া অথবা কৰ্মচাৰীয়ে ৰাজহুৱাকৈ কাৰোবাৰ বিৰুদ্ধে সংবাদমেল পতা অধিকাৰ নাই অথবা ই ‘অবৈধ’। তেনেক্ষেত্ৰত অসম চৰকাৰৰ পঞ্চায়ত ও গ্ৰামোন্নয়ন বিভাগৰ অন্তৰ্গত ‘জিলা গ্ৰাম্য উন্নয়ন অভিকৰণৰ’ কনিষ্ঠ অভিযন্তা সুশীল তামুলীয়ে যোৱা ২০ ফেব্ৰুৱাৰিৰ দিনা গুৱাহাটী প্ৰেছ ক্লাৱত এক সংবাদমেল সম্বোধন কৰে।\nতেওঁৰ সংবাদমেলৰ বিষয় ইমান সাধাৰণ নাছিল। তেওঁৰ অভিযোগ আছিল সকলোৰে দৃষ্টি নিবদ্ধ দিচপুৰ সমষ্টিৰ বিধায়ক অতুল বৰা আৰু সোণাপুৰ থানাৰ ভাৰপ্ৰাপ্ত আৰক্ষী বিষয়া ভাস্কৰজ্যোতি নাথৰ বিৰুদ্ধে।\nতেওঁ কৰা অভিযোগ অনুসৰি বিধায়ক বৰাৰ নিৰ্দেশ মৰ্মে কোনো অভিযোগ নথকা সত্ত্বেও সোণাপুৰ আৰক্ষী থানাৰ ভাৰপ্ৰাপ্ত আৰক্ষী বিষয়া ভাস্কৰ জ্যোতি নাথে দিচপুৰ সমষ্টিৰ বিধায়কগৰাকীৰ নিৰ্দেশ মৰ্মে থানালৈ তামুলীক মাতি নি হাৰাশাস্তি কৰাৰ লগতে জেইললৈ প্ৰেৰণ কৰাৰ ভাবুকি দি গোচৰ ৰুজু কৰিছিল। লগতে আৰক্ষী বিষয়াজনে ২০ লাখ টকা দাবী কৰিছিল বুলিও গুৰুতৰ অভিযোগ তুলিছিল কনিষ্ঠ অভিযন্তাজনে।\nবিষয় যিয়েই নহওঁক, চৰকাৰী কোনো বিষয়া অথবা অভিযন্তাকে সংবাদমেল পাতিবৰ বাবে অনুমতি দিয়া হোৱা নাই বুলি নিজ মুখে স্বীকাৰ কৰে পঞ্চায়ত ও গ্ৰামোন্নয়ন বিভাগৰ আয়ুক্ত সচিব জে বি এক্কাই।\n‘‘পঞ্চায়ত আৰু গ্ৰামোন্নয়ন বিভাগৰ পৰা কোনোধৰণৰ অনুমতি কনিষ্ঠ অভিযন্তাজনে লোৱা নাই।‘’ এইদৰে বিভাগটোৰ আয়ুক্ত সচিবজনে কয়।\nঅৱশ্যে কোনো চৰকাৰী কাৰ্য্যসূচী ঘোষণা, অনুষ্ঠান, সাংস্কৃতিক অনুষ্ঠান অনুষ্ঠিত কৰিবৰ বাবে কোনো বিভাগৰ বিষয়াই সংবাদমেল অনুষ্ঠিত কৰিব পাৰে বুলি এক্কাই আমাক জানিবলৈ দিয়ে।\nইয়াৰ বিপৰীতে চাকৰিৰ পৰা অৱসৰ নোলোৱাকৈ তথা দিচপুৰ সমষ্টিৰ বিধায়ক আৰু সোণাপুৰ থানাৰ ভাৰপ্ৰাপ্ত আৰক্ষী বিষয়াৰ বিৰুদ্ধে সংবাদমেল সম্বোধন কৰাৰ বাবে বিভাগৰ অনুমতি লোৱা বুলি দাবী অভিযন্তাজনৰ।\nকনিষ্ঠ অভিযন্তাজনৰ দাবী ‘’মই বিভাগীয় ফালৰ পৰা (প্ৰপাৰ চেনেল)ত সংবাদমেল সম্বোধন কৰাৰ বাবে অনুমতি লোৱা আছে।‘’\nতাৎপয্যপূৰ্ণভাৱে কোন বিষয়াৰ ওচৰত সংবাদমেল অনুষ্ঠিত কৰাৰ অনুমতি লৈছিল, সেই কথা ক’ব নিবিচাৰিলে কনিষ্ঠ অভিযন্তাজনে।\nআনহাতে, উক্ত সংবাদমেলতে সংবাদমাধ্যমৰ পৰা ন্যায় নাপালে ৰাজহুৱাভাৱে আত্মহত্যা কৰাৰো হুংকাৰ দিয়ে কনিষ্ঠ অভিযন্তা সুশীল তামুলীয়ে।\nপ্ৰশ্ন হয়, এনেদৰে ৰাজহুৱাকৈ ‘বিতৰ্কিত বিষয়’ৰ ওপৰত সংবাদমেল সম্বোধন কৰা অভিযন্তাজনৰ বিৰুদ্ধে ব্যৱস্থা ল’ব নেকি সংশ্লিষ্ট কৰ্তৃপক্ষই? যদি ব্যৱস্থা গ্ৰহণ কৰে তেন্তে সঁচাকৈয়ে কনিষ্ঠ অভিযন্তা সুশীল তামুলী নিলম্বিত হ’ব? সেয়া সময়ত অৱশ্যে লক্ষণীয় হ’ব।


Petrol Diesel Prices Today: বহুতো চহৰত ১০০ৰ ওপৰত পেট্ৰ'ল-ডিজেলৰ মূল্য, আপোনাৰ চহৰৰ দাম জানক ...– News18 assam\nHome » photogallery » lifestyle »Petrol Diesel Prices Today: বহুতো চহৰত ১০০ৰ ওপৰত পেট্ৰ'ল-ডিজেলৰ মূল্য, আপোনাৰ চহৰৰ দাম জানক ...\nPetrol Diesel Prices Today: বহুতো চহৰত ১০০ৰ ওপৰত পেট্ৰ'ল-ডিজেলৰ মূল্য, আপোনাৰ চহৰৰ দাম জানক ...\nPetrol Price Today: মুম্বাইত পেট্ৰ'লৰ সৰ্বাধিক মূল্য ১১০ টকাৰ ওচৰত, আনহাতে ই হায়দৰাবাদত প্ৰতি লিটাৰত ১০৮.২০ টকাত বিক্ৰী হৈ আছে। দৰাচলতে, ২০২১ চনৰ ৪ নৱেম্বৰত দেশৰ বহু ঠাইত পেট্ৰ'লৰ মূল্য ১০০ টকাৰ ওপৰলৈ যোৱাৰ পিছত মোডী চৰকাৰে পেট্ৰ'লৰ ওপৰত আবকাৰী শুল্ক ৫ টকা আৰু ডিজেলৰ প্ৰতি লিটাৰত ১০ টকা হ্ৰাস কৰিছিল।\n| February 10, 2022, 08:27 IST\nৰাজ্যিক মালিকানাধীন তেল কোম্পানীবোৰে বৃহস্পতিবাৰে পেট্ৰ'ল আৰু ডিজেলৰ মূল্য সলনি কৰা নাই। আজি মুকলি কৰা তেলৰ হাৰ তিনি মাহৰো অধিক সময় ধৰি স্থিৰ হৈ আছে। মূল্য বৃদ্ধি নোহোৱা স্বত্বেও, দেশৰ বহুতো চহৰত পেট্ৰ'লৰ হাৰ এতিয়াও ১০০ টকাতকৈ অধিক।\nমুম্বাইত পেট্ৰ'লৰ সৰ্বাধিক মূল্য ১১০ টকাৰ ওচৰত, আনহাতে ই হায়দৰাবাদত প্ৰতি লিটাৰত ১০৮.২০ টকাত বিক্ৰী হৈ আছে। দৰাচলতে, ২০২১ চনৰ ৪ নৱেম্বৰত দেশৰ বহু ঠাইত পেট্ৰ'লৰ মূল্য ১০০ টকাৰ ওপৰলৈ যোৱাৰ পিছত মোডী চৰকাৰে পেট্ৰ'লৰ ওপৰত আবকাৰী শুল্ক ৫ টকা আৰু ডিজেলৰ প্ৰতি লিটাৰত ১০ টকা হ্ৰাস কৰিছিল।


প্ৰৱন্ধঃ মহাকাশ যাত্ৰাৰ টিকট দিয়া বিস্ময়কৰ এল'ন মাক্স :: সঞ্জীত কুমাৰ বৰদলৈ - অসমীয়াৰ সুখ-দুখ\nHome ANALYSIS ARTICLE RECENT প্ৰৱন্ধ বিশ্লেষণ প্ৰৱন্ধঃ মহাকাশ যাত্ৰাৰ টিকট দিয়া বিস্ময়কৰ এল'ন মাক্স :: সঞ্জীত কুমাৰ বৰদলৈ\nপ্ৰৱন্ধঃ মহাকাশ যাত্ৰাৰ টিকট দিয়া বিস্ময়কৰ এল'ন মাক্স :: সঞ্জীত কুমাৰ বৰদলৈ\nxukhdukh.com June 12, 2020 ANALYSIS, ARTICLE, RECENT, প্ৰৱন্ধ, বিশ্লেষণ,\nযোৱা ৩০ মে' দিনটো বিশ্ববাসীৰ বাবে এক বিশেষ দিন হিচাপে পৰিগণিত হ’ল৷ এই দিনটোতে "নাছা (NASA) ৰ কেনেডী স্পেছ ষ্টেচনৰ পৰা "Space X9ৰকেটে দুগৰাকী মহাকাশচাৰীক লৈ অন্তৰীক্ষলৈ উৰা মাৰিলে৷ এই ঘটনা এই বাবেই ঐতিহাসিক যে ইয়েই হৈছে নাছা ৰ যোগেদি বিশ্বৰ প্ৰথমটো ব্যক্তিগত কোম্পানীৰ ৰকেট প্ৰক্ষেপনৰ সম্পৰীক্ষা ৷ ইয়াৰ যোগেদি Space X ৰ মালিক এল’ন মাক্সে এক নতুন ইতিহাস খোদিত কৰিলে৷নিসন্দেহে মানুহৰ মহাকাশ অভিযানৰ ইতিহাসত ই এক মাইলৰ খুটি হিচাপে পৰিগণিত হ’ব৷ বিশ্বৰ কেইবাগৰাকী ধনকুবেৰ মহাকাশ অভিযানৰ ক্ষেত্ৰ খনৰ স’তে বিভিন্ন প্ৰকাৰে জৰিত হৈ আহিছে যদিও কোনেও এল’ন মাক্সৰ দৰে সাহস দেখুৱাব পৰা নাছিল৷ এল’ন মাক্সে কেবল সপোন দেখা নাছিল,সপোনক যোৱা ৩০ মেৰ দিনা তেওঁ বাস্তৱত ৰূপায়িত কৰি সমগ্ৰ বিশ্ববাসীক গৌৰাৱাম্বিত আৰু চমকৃত কৰি তুলিলে৷\nএলেন মাক্স এইদৰে পুনৰ চৰ্চিত হৈ পৰাৰ লগে লগে মই মেলি লৈছিলোঁ মিছিঅ কাকুৰ(Michio Kaku)ৰ শেহতীয়া বহু সমাদৃত 'দি ফিউচাৰ অব হিউমিনিটি’ গ্ৰন্থ খন৷ মানুহৰ মহাকাশ অভিযানৰ প্ৰায় সকলোবোৰ তথ্য,প্ৰসংগক অতি আকৰ্ষণীয়কৈ বিস্তৃত ভাবে তুলি ধৰা মিছিঅ কাকুৰ উক্ত গ্ৰন্থ আক্ষৰিক অৰ্থতে অসাধাৰণ আৰু চিন্তা উদ্ৰেককাৰী৷ এই গ্ৰন্থত কাকুৱে মাক্সৰ প্ৰসংগত প্ৰায় চাৰিটা পৃষ্ঠা লিখিছে৷ সি যি হওক,মিছিঅ কাকুৱে এল’ন মাক্সৰ প্ৰসংগত দৃঢ়তাৰে লিখিছে-“Elon Musk isabit ofamaverick,entrepreneur withacosmic mission:to build the rockets that one day will take us to Mars.Tsiolkovsky,Goddard,an Von Braun all dreamed of going Mars,but Musk may actually do it.In the process,he is breaking all the rules of the game.\n"যি সকলে এল’ন মাক্সৰ খৱৰ ৰাখিছে তেওঁলোকে জানে যে এল’ন মাক্স বৰ্তমান সময়ৰ এক বিৰাট বিস্ময় স্বৰূপ,নিসন্দেহে মাক্স এজন জিনিয়াচ৷একেধাৰে এল’ন মাক্স এগৰাকী বিজ্ঞানী,ৰকেট নিৰ্মাতা,ব্যৱসায়ীক টাইকুন৷ ১৯৭১চনত জন্ম হোৱা দক্ষিণ আফ্ৰিকাৰ এল’ন মাক্স বৰ্তমান আমেৰিকা আৰু কানাডাৰ নাগৰিক৷ মাত্ৰ ৪৯বছৰীয়া জীৱন কালতে এল’ন মাক্স এগৰাকী কিংবদন্তী হিচাপে পৰিচিত হৈ পৰিছে৷শৈশৱতে তেওঁ মহাকাশত ঘুৰি ফুৰাৰ সপোন দেখিছিল৷পিতৃ আছিল এগৰাকী অভিযন্তা৷\nসেই সূত্ৰে এল’ন মাক্সে অনুপ্ৰেৰণা পাইছিল আৰু পৰবৰ্তী সময়ত তেওঁ মানুহক অন্যগ্ৰহত বাস কৰিব পৰাকৈ উপযুক্ত কৰি তোলাৰ সপোনত বিভোৰ হৈ পৰে৷ ৰকেটৰ প্ৰতি এল’ন মাক্সৰ আগ্ৰহ অসীম৷ ৰকেটৰ উপৰিও তেওঁৰ আন দুটা আগ্ৰহ বা পচন্দ হৈছে কম্পিউটাৰ আৰু ব্যৱসায়৷দহ বছৰ বয়ষতে এল’ন মাক্সে কম্পিউটাৰ প্ৰগেমিং কৰি১২ বছৰ বয়ষত "ব্লাস্টাৰ" নামৰ ভিডিঅ গেম তৈয়াৰ কৰি ৫০০ ডলাৰত বিক্ৰী কৰিবলৈ সক্ষম হৈছিল৷ সোতৰ বছৰ বয়সত তেওঁ কানাডালৈ আহে আৰু তাৰ পৰাই পদাৰ্থ বিজ্ঞানত স্নাতক হয়৷প্ৰায়োগিক পদাৰ্থ বিজ্ঞানৰ পি এইচ ডি কৰিবলৈ আহোতেই এল’ন মাক্সৰ জীৱনৰ গতিপথ সলনি হয়৷ মাত্ৰ দুমাহতে তেওঁ বিশ্ববিদ্যালয়ৰ আতৰি আহি ব্যৱসায়ত মনোনিৱেশ কৰে৷দোপতদোপে উন্নতি কৰি এল’ন মাক্সে Space X আৰু Telsa Motors নামৰ কোম্পানী গঢ়ি এল’ন মাক্স আজিৰ তাৰিখত ৩৬.৫ বিলিয়ন ডলাৰৰ সাম্ৰাজ্যৰ মালিক৷বহুতে এল’ন মাক্সক "আইৰন মেন’ৰ alter ego টনী স্টাৰ্ক(Tony Stark)ৰ স’তে তুলনা কৰে৷ মাক্সৰ উদ্ভাৱন ফেলকন ৰকেটৰ নামকৰণ স্টাৰৱাৰৰ পৰা কৰা হৈছিল৷\nশেহতীয়া ফেলকন ৰকেটত দুগৰাকী মহাকাশচাৰী গৈছে৷ তেওঁলোক হৈছে-Bob Behnken আৰু Doug Hurley. তলৰ ছবিখন ড’গ হাৰ্লিক তেওঁৰ পৰিয়ালে বিদায় দিয়াৰ মুহূৰ্ত) Space Xৰ যোগেদি ফেলকন ৰকেট ৯ ৰ ড্ৰেগন স্পেচ ক্ৰাফ্ট উৎক্ষেপনৰ মুহূৰ্ত বিশ্ববাসীৰ লগতে স্বাভাৱিকতে এল’ন মাক্সৰ এক দীৰ্ঘদিনীয়া সপোন ৰূপায়ণৰ এক অবিস্মৰণীয় মুহূৰ্ত৷মহা শূন্যলৈ গতিকৰা মাক্সে তেওঁৰ সপোন বাস্তৱ হোৱাৰ সেই মুহূৰ্তত কৈছিল- “I think it was an argument that the returns is more dangerous in some ways than the ascent,So in order to declare victory yet,we need to bring them home safely and make sure that we are doing every things we can do minimize that risk of reentry and returns.'\nমহাকাশ অভিযানত ব্যক্তিগত খণ্ডক জড়িত কৰাটো কিমান সমীচীন সি এক বিচাৰ্য বিষয়৷ ইয়াৰ সপক্ষে বিপক্ষে যুক্তি দাঙি ধৰি মিছিঅ' কাকুৱে প্ৰশ্ন তুলিছে '...Can this combination of private funds and government financing pave the way to the heavens? এই প্ৰশ্নৰ সঠিক উত্তৰ পাবলৈ আমি কিছুদিন অপেক্ষা কৰিব লাগিব৷অন্যগ্ৰহত মানুহৰ বসতি স্থাপন তথা মহাকাশত কেন্দ্ৰ গঠন কৰি মানুহে পৰিভ্ৰমণ কৰাৰ হেপাহক অদূৰ ভৱিষ্যতে পূৰণ কৰাৰ ক্ষেত্ৰত এল’ন মাক্স বহুখিনি আগবাঢ়ি গ’ল৷ এনে কাম কেবল এল’ন মাক্সৰ দৰে স্বপ্নদ্ৰষ্টা লোকৰ বাবেহে সক্ষম৷\nTags # ANALYSIS # ARTICLE # RECENT # প্ৰৱন্ধ # বিশ্লেষণ\nBy xukhdukh.com on June 12, 2020\nLabels: ANALYSIS, ARTICLE, RECENT, প্ৰৱন্ধ, বিশ্লেষণ


ক'ৰ'না যোৱাই নাই, আহিল নিপাঃ কিন্তু ক'ত? -\nHomeবিশ্বক'ৰ'না যোৱাই নাই, আহিল নিপাঃ কিন্তু ক'ত?\nক’ৰ’না যোৱাই নাই, আহিল নিপাঃ কিন্তু ক’ত?\nক'ৰ'না যোৱাই নাই, আহিল নিপাঃ কিন্তু ক'ত?\nডিজিটেল ডেস্কঃ ক’ৰ’নাৰ তাণ্ডৱ শাম কটাই নাই। অথচ ইতিমধ্যেই আহি হাজিৰ হৈছে নিপা ভাইৰাছ।হয় ঠিকেই পঢ়িছে,কেৰালাত এইবাৰ আহিছে নিপা ভাইৰাছ।ৰাজ্যখনৰ স্বাস্হ্য মন্ত্ৰী বীনা জৰ্জে প্ৰকাশ কৰে যে নিপা ভাইৰাছৰ সংক্ৰমণৰ ফলত এগৰাকী বাৰ বছৰীয়া কিশোৰৰ আজি পুৱা পাঁচ বজাত কেৰালাৰ এখন চিকিৎসালয়ত মৃত্যু হয়।\nপুনে নেচনেল ইনষ্টিটিউট অৱ ভাইৰোলজীয়ে যাৱতীয় পৰীক্ষাৰ অন্তত শিশুটিৰ দেহত নিপা ভাইৰাছৰ অৱস্থিতি নিশ্চিত কৰে।\nকেন্দ্ৰীয় চৰকাৰেও কেৰেলাত নিপা ভাইৰাছৰ সংক্ৰমণৰ এই ঘটনাক যথেষ্ট গুৰুত্বসহকাৰে লৈছে।ইতিমধ্যেই চৰকাৰে ৰাষ্ট্ৰীয় ৰোগ নিয়ন্ত্ৰণ কেন্দ্ৰৰ এটা দল ৰাজ্যখনলৈ প্ৰেৰণ কৰিছে।\nউল্লেখ্য যে , এই মাৰাত্মক নিপা ভাইৰাছ বাদুলীৰ লেলাৱতিৰ মাধ্যমত মানুহৰ দেহলৈ বিয়পে । কেৰালাৰ স্বাস্হ্যমন্ত্ৰী জনে সাংবাদিকৰ আগত কয় যে ইতিমধ্যে মৃত্যু হোৱা কিশোৰটিৰ সংস্পৰ্শলৈ অহা লোকসকলক পৃথকে ৰখা হৈছে।অৱশ্যে আশাব্যঞ্জকভাৱে এতিয়ালৈকে তেওঁৰ সংস্পৰ্শলৈ অহা কোনো ব্যক্তিৰ দেহতে মাৰাত্মক ৰোগবিধৰ লক্ষণ পৰিলক্ষিত হোৱা নাই।\nPrevious articleসলনি হোৱা নাই তালিবানঃ মূৰ ফালিলে মহিলা প্ৰতিবাদকাৰীৰ\nNext articleআগানিস্তানত তালিবানৰ চৰকাৰ: পিছে আগভাগ লৈছে পাকিস্তানেহে


লাখ লাখ চৰকাৰী কৰ্মচাৰীৰ কাৰণে এটা বেয়া খবৰ! হ্ৰাস পাব পাবলগীয়া টকা!– News18 Assam\nলাখ লাখ চৰকাৰী কৰ্মচাৰীৰ কাৰণে এটা বেয়া খবৰ! হ্ৰাস পাব পাবলগীয়া টকা!\nUpdated:January 20, 2020, 5:58 PM IST\nকৰ্মচাৰী ভৱিষ্যত নিধি সংগঠনে পিএফৰ ক্ষেত্ৰত ডাঙৰ সিদ্ধান্ত গ্ৰহণৰ সম্ভাৱনা আছে। এই সিদ্ধান্ত মতে পিএফৰ সুতৰ হাৰ কম হ’ব পাৰে।\nকৰ্মচাৰী ভৱিষ্যৎ নিধি সংগঠন ইপিএফঅ’–এ পিএফৰ সুতৰ হাৰ ৮.৬৫শতাংশৰ পৰা হ্ৰাস কৰিব পাৰে। ইপিএফঅ’ ১৫ৰ পৰা ২৫আধাৰ এককলৈ সুতৰ হাৰ কম কৰাৰ সম্ভাৱনা আছে। যদিহে এনেকুৱা হয় তেনেহ’লে ইয়াৰ পোণপটীয়া প্ৰভাৱ পৰিব ইপিএফঅ’ৰ ৮কোটিৰো অধিক অংশীদাৰী লোকৰ ওপৰত। চাকৰিজীৱি লোকৰ কাৰণে পিএফেই হৈছে ভৱিষ্যৎৰ সুৰক্ষাৰ একমাত্ৰ মাধ্যম আৰু সুতৰ হাৰ কম হ’লে তেওঁলোক পোনে পোনে প্ৰভাৱিত হ’ব।\nনিউজ এজেন্সী মিণ্টৰ মতে, বিত্ত মন্ত্ৰালয়ে এই কথাত গুৰুত্ব দিছে যে পি এফৰ ওপৰত অধিক ৰিটাৰ্ণ দিলে বেংকে আকৰ্ষণীয় সুতৰ হাৰ দিয়া সম্ভৱ নহ’ব আৰু ইয়াৰ পোণপটীয়া প্ৰভাৱ অৰ্থব্যৱস্থাৰ ওপৰত পৰিব।\nপ্ৰতিবেদনত কোৱা হৈছে যে, ২০১৮–১৯ত সেৱানিবৃত্তি নিধি প্ৰৱন্ধকে বিত্ত মন্ত্ৰালয়ৰ সৈতে সাতমহীয়া আলোচনাৰ অন্তত গ্ৰাহকৰ কাৰণে ৮.৬৫শতাংশ হাৰ নিৰ্ধাৰণ কৰিছিল।\nপ্ৰতিবেদন মতে, বেংকে যুক্তি দিছিল যে, পিএফৰ দৰে ক্ষুদ্ৰ সঞ্চয় আঁচনি আৰু ইপিএফঅ’ই উচ্চ হাৰৰ সুত দিয়াৰ কাৰণে মানুহে তেওঁলোকৰ ওচৰত টকা জমা ৰাখিব নিবিচাৰিব। ইয়াৰ ফলত তেওঁলোকে ফাণ্ড গোটোৱাত সমস্যাৰ সন্মুখীন হ’ব।


স্তব্ধ হৈ পৰিল সন্তুৰৰ মূৰ্চ্ছনা! প্ৰসিদ্ধ সন্তুৰবাদক শিৱকুমাৰ শৰ্মাৰ দেহাৱসান - NEWS8 NE\nMay 10, 2022\t0\tBy NEWS DESK\nনিউজ ডেস্কঃ অৱসান ঘটিল এটা যুগৰ! ইতিহাসৰ সোণালী পৃষ্ঠাত চিৰদিনৰ বাবে নিজৰ নাম খোদিত কৰি এই পৃথিৱীৰ পৰা বিদায় মাগিলে প্ৰসিদ্ধ সন্তুৰ বাদক তথা সংগীত পৰিচালক শিৱকুমাৰ শৰ্মাই।\nহৃদৰোগত আক্ৰান্ত হৈ মঙলবাৰে পুৱা অসংখ্য গুণমুগ্ধক কন্দুৱাই ৮৪ বছৰ বয়সত ইহলীলা সম্বৰণ কৰে প্ৰসিদ্ধ সংগীত শিল্পীগৰাকীয়ে। শিৱকুমাৰ শৰ্মাৰ বিয়োগত সংগীত জগতত আজি শোকৰ ছাঁ পৰিছে।\nউল্লেখ্য যে, শিৱকুমাৰ শৰ্মা যোৱা ছয় মাহৰো অধিক সময় ধৰি বৃক্কৰ সমস্যাত ভুগি আছিল। তেওঁ ডায়েলাইচিছও কৰি আছিল। কিন্তু চিকিৎসকৰ অশেষ প্ৰচেষ্টাৰ পিছতো তেওঁ মৃত্যুক জয় কৰিবলৈ সক্ষম নহ’ল।\n১৯৩৮ চনৰ ১৩ জানুৱাৰীত জম্মুৰ এটা সম্ভ্ৰান্ত পৰিয়ালত জন্মলাভ কৰিছিল শিৱকুমাৰ শৰ্মাই। তেওঁৰ পিতৃ উমা দত্তশৰ্মাও আছিল এগৰাকী প্ৰখ্যাত সংগীত শিল্পী। সেয়ে অতি কম বয়সৰ পৰাই সংগীতৰ সৈতে জড়িত হৈ পৰিছিল শিৱকুমাৰ শৰ্মা।\nশিৱকুমাৰ শৰ্মাই মাত্ৰ ৫ বছৰ বয়সৰ পৰাই তবলাৰ প্ৰশিক্ষণ লোৱাৰ লগতে পিতৃৰ সৈতে দ্বৈতভাৱে কণ্ঠ নিগৰাইছিল। ১৩ বছৰ বয়সত শিৱকুমাৰ শৰ্মাই প্ৰথম আৰম্ভ কৰিছিল সন্তুৰ বাদন। পৰৱৰ্তী সময়ত তেওঁ জম্মুৰ পৰা মুম্বাইল গুচি আহে আৰু ১৯৫৫ চনৰ পৰা ৰাজহুৱাভাৱে সন্তুৰ বজাবলৈ আৰম্ভ কৰে।\nভাৰতীয় সংগীত জগতত সন্তুৰক বাদ্য হিচাপে পৰিচয় কৰাই দিয়াত অন্যতম ভূমিকা গ্ৰহণ কৰা শিৱকুমাৰ শৰ্মাৰ প্ৰথম একক এলবাম মুক্তি পাইছিল ১৯৬০ চনত।\nসংগীত জগতলৈ আগবঢ়োৱা অৱদানৰ বাবে তেওঁক সংগীত নাটক একাডেমী সন্মান প্ৰদান কৰাৰ লগতে শিৱকুমাৰ শৰ্মাই লাভ কৰিছিল বহু ৰাষ্ট্ৰীয়-আন্তঃৰাষ্ট্ৰীয় বঁটা, সন্মান। এইগৰাকী প্ৰসিদ্ধ সংগীত শিল্পীলৈ সন্মান স্বৰূপে আমেৰিকাইও সন্মানীয় নাগৰিকত্ব প্ৰদান কৰিছিল।\nকিংবদন্তী সংগীতশিল্পীগৰাকীৰ বিয়োগৰ বাতৰিয়ে মৰ্মাহত কৰিছে তেওঁৰ দেশে-বিদেশে থকা অগণন গুনমুগ্ধক। দেশৰ প্ৰধানমন্ত্ৰী নৰেন্দ্ৰ মোডী, পশ্চিম বংগৰ মুখ্যমন্ত্ৰী মমতা বেনাৰ্জীকে ধৰি বহু জনেও শিৱকুমাৰ শৰ্মাৰ বিয়োগত শোক প্ৰকাশ কৰিছে।


November 2019 - Page2of6- Growhills Publishing\nMiscellaneous Paintings by Miss Samima\nMiscellaneous Paintings by Miss Samima Miss Samima is an M. E. School student. She likes to draw photos of things whatever she sees though she has no formal education in drawing and painting. She has contributed some of her arts and paintings to this website. We have received her contributions with thanks. We wish her all success in life. Miss Samima Photos\nইছমাইল হোছেইন-চমু পৰিচয় । Ismail Hossain\nজীৱন পথিক ৰাহুল সাংস্কৃত্যায়ন (১৯৯৪), ছফদৰ হাচমী আৰু বাটৰ নাট (১৯৯৪), হিন্দু-মুছলামান প্ৰশ্ন: সমন্বয় আৰু সংঘাত (১৯৯৪), অসমৰ জাতীয় জীৱন আৰু অভিবাসী অসমীয়া মুছলমান (১৯৯৮), সাহিত্যত সাম্প্ৰদায়িকতা আৰু ৰবীন্দ্ৰনাথ (১৯৯৮), গো-হত্যা আৰু সাম্প্ৰদায়িকতা (১৯৯৮), সংহতিৰ সন্ধানত\nঅমৃতভূষণ দেৱ অধিকাৰী-চমু পৰিচয় অমৃতভূষণ দেৱ অধিকাৰী এজন অসমীয়া সাহিত্যিক আৰু সমাজকর্মী আছিল। তেওঁৰ জন্ম হয় ১৮৫৮ চনত গোৱালপাৰাৰ দলগোমাত। পিতৃৰ নাম কণ্ঠভূষণ দেৱ আৰু মাতৃৰ নাম আকাশীলতা দেৱী। স্নাতক মহলা পৰ্যন্ত পঢ়িছিল যদিও আৰ্থিক অনাটনৰ বাবে শিক্ষা সম্পূৰ্ণ কৰিব নোৱাৰি যোৰহাটত শিক্ষকৰূপে কৰ্মজীৱন আৰম্ভ কৰে আৰু বিভিন্ন ঠাইত শিক্ষকতা কৰি অৱসৰ লয়। তেওঁ ‘বাঁহী’ আৰু ‘আৱাহন’ আলোচনীত নিয়মীয়াকৈ লিখিছিল। তেওঁৰ প্ৰকাশিত পুথি হ’ল: ‘শ্ৰীমদ্বনামঘোষা’। তদুপৰি ‘ভক্তি ৰত্নাৱলী’ নামৰ এখন […]\nঅতুল চন্দ্ৰ বৰুৱা-চমু পৰিচয়\nঅতুল চন্দ্ৰ বৰুৱা-চমু পৰিচয় অতুল চন্দ্ৰ বৰুৱা এজন অসমীয়া প্ৰৱন্ধকাৰ আৰু সাহিত্য সমালোচক। তেওঁৰ জন্ম হয় ১৯১৬ চনৰ ২৯ মে’ত দৰং জিলাৰ মাৰৈ গাঁৱত । পিতৃৰ নাম ভোগৰাম বৰুৱা আৰু মাতৃৰ নাম প্ৰমিলা বৰুৱা। স্থানীয় বিদ্যালয় এখনত প্ৰাথমিক শিক্ষা লাভ কৰি কটন কলেজ আৰু কলিকতা বিশ্ববিদ্যালয়ৰ পৰা ক্ৰমে স্নাতক আৰু¸ স্নাতকোত্তৰ ডিগ্ৰী লাভ কৰি শিক্ষকতাৰে কৰ্ম জীৱন আৰম্ভ কৰি ক্ৰমে বিভিন্ন প্ৰশাসনিক পদত কাৰ্যনিৰ্বাহ কৰি ১৯৭৪ চনত কামৰূপ জিলাৰ অতিৰিক্ত […]\nতালেবৰ ৰহমান-চমু পৰিচয় তালেবৰ ৰহমান (১৯৬০—) এজন অসমীয়া আদৰ্শ শিক্ষক, সক্ৰিয় সমাজকৰ্মীআৰু মানৱতাবাদী সাহিত্যিক। তেওঁৰ জন্ম হয় অসমৰ বৰেপটা জিলাৰ বেতবাৰী গাওঁত এটি দুখীয়া কৃষক পৰিয়ালত। পিতাকৰ নাম আছিল কাজল মিয়া আৰু মাতৃৰ নাম আছিল আজিৰণ নেছা। আৰ্থিক দৈন্যতাৰ মাজত বহু কষ্টৰ মাজেদি ১৯৭৬ ভবানীপুৰ উচ্চ মাধ্যমিক বিদ্যালয়ৰ পৰা হাই স্কুলশিক্ষান্ত পৰীক্ষা পাচ কৰে। ১৯৭৯ চনত বি. বি. কলেজৰ পৰা উচ্চতমৰ মাধ্যমিক পৰীক্ষাত উত্তীর্ণ হৈ কমপলুৰ মধ্য ইংৰাজী বিদ্যালয়ত শিক্ষকতাৰ […]